
A Ziaktu Thuhma 


Kum 20 a lo liam ta reng mai. Mizoram chhüng 
leh pâwnah Thlarau piantharna zawnga l'athian chatuan 
chhandamna kawng hmuh duha zawngtu tam takte tân 
Crusade leh Camping kan neih thinnaah nula/tlangvâl 
tam takin harsatna an neih leh thuzawhna tam tak an neih 
techu chhinchhiahin a chhânna ka lo ziak ve a. Chu chu 
lehkhabuah siamin, a bu hmingah pawh “Khawvél 
mamawh chhânna” tiin ka vuah a. 


Kum 20 liam tawh hnuah pawh mi thenkhatin 
chhiar duhin lei atân min rawn dil thin a. Mahse kei 
pawhin copy kawl lai ka lo nei tawh lova. Mi tutenemaw 
mamawhna neia lo kal te, pêk tür ka nei lo chu ka rilruah 
a tla na riau mai a. Thu kan sawi kan sawi thei lova, kan 
hman bawk lova. Mite mamawh a lo nih ve a, an thlarau 
nun siam danglama alo awm hlauh chuan a ropui dâwn 
êm mai a, an lo chhiar mai tür siam chu kan tihtür a ni 
tiin chhut nawn leh târin kan BCM Communication 
lamah ka dil a. Annin tha tiin min lo pawmpui bawk a, 
an chungah ka lâwm hle a ni. 


Revised hlek a, tih belh deuh pawh a tâl ang tiin 
ka han en nawn leh deuh va. A tlângpuiin tünlai 
mamawhna pawh la phuhru thovin ka hria a. Eng emaw 
lai techu siam tha hlek hlekin, tlêma zâwng ka belh hlek 
bawk a. Chhiartute tân chhiar nuam 74wk anih ka beisei. 


Chhut nawn leh târa Computer-a min type saktu 
ka fateho chungah lâwmthu ka sawi a. Min chhutsak leh 
tira min phurpuitu Rev.Lalchâmliana chungah pawh 
lâwmthu ka sawi a. Ngun taka min lo endiksaka lo 
chhiartu Pi H.Lalkimi chungah pawh lâwmthu ka sawi 
ani. 


Tânlai khawvéla Pathian zawngtuten Lal Isua an 
lo neiha nun kawng dik zawha khawvêl hun an lo hman 
theihna târa kawng kawhhmuhtu, counselor tân 
kaihruaitu leh Pathian zawngtute tân Pathian an hmuh 
theihna hmanrua alo nih hlauh chuan, chu chu ka lâwmna 
leh lehkhabu ka siam chhan pawh hi a ni. Chhiartute leh 
hmangtute Lalpan malsâwm theuh rawh se. 


F.Sangvela 
Serkawn, 30!" September 2006. 


Chhuahtu Thuhma 


Khawvêl Mamawh Chhânna chhut nawn a lo ni 
leh ta hi a lâwmawm hle. Tân tuma mi hi a ziaktuin a 
ennawm leh a, tha lehzual tara ngaih a ni. He lehkhabu 
hi chhandamna zawngtute, rinna kawnga naupanp, 
zâwkte tân chauh ni lovin Kohhran hruaitu, Pathian 
thusawi thin mite leh Team-a rawngbâwl thin te tân pawh 
lehkhabu tha tak a ni. 


Dated Sêrkâwn Rev. ! albiaksânga 
24, Oct. 2007 becretary 
Baptist Publication Board. 

A Chhünga Thu Awm Leh Zawnawlna 


BUNG 1 
Piangthara inngai, dik si lote 
zawhna leh chhanna 


Q1. Baptisma ka chang a, ka piang thar a ni mai 
lâwm ni? 
Q2. Kohhran hruaitu ka ni, thahnem ka ngai, thil 
ka pe, ka piangthar ve mai lo maw? 
Q3.Tawngtaina Pathianin a chhâng ve, Piangthar 
lo tawngtaina a chhâng lovang? 
Q4. Bible chhiar pawh ka tuipui ve viau va, piang 
thar ka ni mai lo maw? 
O5. Mi dangte aiin ka sual bîk lo, vân ram ka kai 
ve tho mai lo'ng maw? 
O6.Rinna avânga chhandam ka pawm, 
chhandam bo thei lo pawh ka pawm..? 
Q7. Baptist atangin UPC pâwlah ka insawn a, 
vânram kai pâwl kan ni si a...? 
Q8. Inkhâwm leh Sunday school kai pawh ka 
peih viau va, tâwk mai lâwm ni? 
Q9. Naupan lai atangin Kristian ka ni ve a, 
vânram chu ka kai ve mai lo'ng maw? 
O10. Thlamuan, thih thlamuanna pawh ka nei 
ve a sin.. engnge a bâk la awm? 
Q11. dn inhlân a, piangthar ve tawhin ka inhre 
tlat ? 
Q12. Ka hlimin, ka lâwm, ka lâm, thlarau pâwlna 
ka chang, thar lovah ka indah lo? 
O13. Sâwmna chhângin ka ding chhuak ve, ka 
mittui a tla. Danglam ve tak ka ni? 


Phek No 
1 


4 

Q14. Zu in, pawisa khelh, meizâk,drugs te ka 
bânsan vek ve tawh a, tâwk mai em? 

Q15. Ka mumang lamah Vânramah ka lo kai ve 
a...? 
Q16. Sakhaw mi tak nih hi a tawk mai lo em ni? 
Q17. Thilsual ti lova tha taka nun chuan 
chhandam a'nih theih mai loh maw? 
018. Kan thiltih thatte hi chhandam nana tangkai 
lo maw? 

O19. Pathian thu ka awihin, dan pawh ka zâwm 
tha ve viau asin ? 

O20. Piangthar intiin missionary kal hial pawh 
ka lo tum ve tawh a ? 


BUNG - 2 
Mihring sualna thua zawhna 
leh chhanna 


Q1. Pathian pawm tlâk kan lo ni lo em ni, kan va 
tlâktlai lo ve? 

O2. Boral fate kan lo ni maw? 

Q3. Boralna kawng kan lo zawh mêk reng a ni 
maw? 

Q4. Nunna kan lo nei lo rêng em ni? 

O5. Bawhchhetu kan nih chuan engnge kan 
bawhchhiat? 

O6. Pathian hmêlma kan lo ni maw? 

Q7. Pathian nén kan lo inthen tak tak em ni? 

O8. Pathian mithmuhah chuan misual kan lo ni 
maw? 

O9. Pathian ânchhedawng kan ni maw? 

O10.Misual kan nihna chu kan insiam tha thei lo 
em ni? 

Q11. Thiltha ti thei pawh kan ni na nge? 

O12. Pathian hmaah chuan kan fel thei lo a ni 
ber mai maw? 

O13. Pathian hmaah chuan mitthi ang chauh kan 
lo ni maw? 

Q14. Pathian tihlàwm theihna a awm lo a ni 
maw? 

O15. Mi dang chu chhandam lo mah se kei chu 
min chhandam ka ring? 

Q16.Mihur, uire te nên kan inang vek maw? 

O17. Anih sual awmzia hi min hrilh chiang phawt 
mai teh 

Q18. Adama sualna chu kan chhawm ve zêl dawn 
em ni? 

O19. Sualsa in em ni kan lo pian? 

Q20. Kan awm mai mai pawh hi kan lo sual sa 
reng tawh a ni maw? 

O21. A tiha kan tih sual te hi? 

Q22. Tihtâr tih loh pawh sual maw? 


BUNG 3 
Simna leh piantharna thua zawhnate 


Q1. Misual mahni insiam tha thei lo,chhandamna 
hlawh chhuak thei lo ka nih chuan engtinnge 
chhandamin ka awm theih ang? 

Q2. Sim a la ngai fo dawn a elo? 

Q3. Sim tih hi engnge a awmzia? 

Q4. Sim chu inchhir tih te nén hian a inang em? 

Q5. Sual tih lai mék chawlhsan hi sim a la ni lo 

em ni? 

Q6. Sual sim tir chuan Krista hnêna inpêk 

pumhlüm a ngai maw? 

Q7. Engnge kan sim tür chu? 

Q8. Sual chu ka sim thei em ni? 

Q9. Hmangaih Pathian a ni si a, sim kher lo 

pawhin min ngaidam thei mai lawm ni? 

Q10. Hun reilo té hnuah ka sual leh mai si ang e. 

Q11. Ka thiltih sual mihring hmaa puan vek a 
ngai em ni? 

Q12. Kei zawng ka sual a tam si a, min ngaidam 
thei tak tak ang maw? 

Q13. Min ngaidam pawh nise, miten ka sual an 
hre reng thovang a, miin engahmah min 
ngai chuang lovang? 

Q14. Simna leh rinna kha a in ang reng a ni mai 
maw? 


BUNG 4 
Misualte leh hremhmun 
chungchanga zawhna te 


Q1. Sual sim duh lovin, Isua ring duh lo ta ila, 
engnge kan hmabák tür? 

Q2. Hremhmun hi a awm tak tak maw? 

Q3. Hremhmun chu khawiahnge a awm? 

Q4. Hremhmun chu engtia lo awm nge a nih? 

Q5. Hremhmun chu engnge maw ni le? 

Q6. Meidil-ah chuan tute nge kal ang? 

Q7. Meidilah chuan an tam tawh lutuk a, kan 
leng tawh lovang an ti? 

O8. Meidîlah chuan engtia rei nge an awm ang? 
O9. Pathian hian hremhmuna kan kal hi a phal 
rêng rêng em ni? 

O10. Pathian chuan hremhmun hi siam loh mai 
âwm a lâwm? 

Q11. Hmangaih Pathian a ni si a, min hrem duh 
lêm lovang? 

O12. Pathian rorêlna chu a awm dâwn maw? 

Q13. Meidîl chu a sa tawh lo an ti a ni lâwm ni? 
Meidîl a kal tawh George Lenoz a chanchin 
kha tak tak em ni? 


BUNG 5 
Bible chungchanga zawhna 


Q1. Bible-ah hian thudik a awm tak tak em? 

Q2. Bible thu then khat hi chu a dik hmêl, 
thenkhat chu a pawm tlâk lêm loh? 

03. Pathian thâwk khum tih kha engnge a 
awmzia? 

Q4. Bible chu tute ziak nge, engtia ziak nge an 
nih? 

Q5. Bible thu chu a rintlak tak zet maw? A rin 
tlâk zia han sawi teh? 

Q6. Pathian hia awm tak tak maw? Pathian awm 
ka ring hlei nêm. 

BUNG 6 
Piantharna kawnga zawhna te 


O1. Piantharna hi engnge a awmzia chiah? 
O2. Pianthar hi? Rilru lam thatna hi a tâwk mai 
lâwm ni? 
Q3. Engtinnge ka pianthar theih ang? 
Q4. Engtinnge Pathian nun chu ka tâwmpui theih 
ang? 
Q5. Ka piangthar thiam tlat lo? 
Q6. Kei zawng ka harsa bik êm mai? 
O7. Keima lamah tum dân ka nei ve tlata lâwm? 
O8.Thlarau thianghlim chu nghâk mai ila? Min 
ti piangthartu a nih si chuan? 
Q9. Mi zawng zawng min chhandam tawh vek 
antia? 
O10. Kan rin ve pawh a ngai lo,.. chhandam i ni 
reng tawh ? 
Q11. Ti mai khan chhandamini tawh min ti a, a 
ni mai em? 
Q12. Khawvél nawmna hi ka la thlahlel a ni? 
Q13. Zu leh sa hi ka la paih phal chiah lo? 
Q14. Nulât tlangvalna hi chen rih ka duh 
Q15. Pianthar hnuah ngaihzáwng a la neih theih 
em? 
Q16. Sum leh pai lam hian min tibuai tlat thin? 
Q17. Isua chu Lalah pawm mah ila, ka thlamuang 
chuang si lova nge? 
Q18. Pianthar hnu hian thianten min hmusit ang 
e? 
Q19. Krista chu lo thlang ta ila, nakin lawkah ka 
sua] leh mai si ang e? 

Q20. Vawi 3 ka inhlân tawh a, tihsual leh ka hlau 
a ni? 

Q21. A man a sângin, a harsa lutuk a ni? 

Q22. Kohhranah hian a lem an tam lutuk, min ti 
harsa tlat? 

O23. Kei zawng duhtui tak ka ni a, hêng mite 
anga thar hi ka hlau? 

O24. Kan pi leh pu chhandam nih inhre lo, 
Kristian tha tak takte Kha? 


BUNG 7 
Krista hnen pan dawna harsatna te 


Q1. Isua Kristaah chuan engtia innghah tar nge? 

Q2. Lal Isua chu Lal leh Chhandamtuah ka 
pawm thiam lo? 

O3. Min dâltu a awm tlat? 

Q4. Keima lamah chiang lehzual ka la beisei tlat? 

O5. Thinlung zawng zawng chu engnge maw ni 
le? 

Q6. Eng hunah emaw Krista chu ka la pawm ve 
mai ang? 

Q7. Ka hrethiam thei mawlh lo? 

O8. Ka piangthar thei lo, thenkhat chu zu hmun 
atang pawhin an piangthar nawlh mai 
bawk... Pathian hian duhsak bik a nei a ni 
lo maw? 

BUNG 8 
Chhandam nih inhriatchianna 
kawnga zawhna te 


Q1. Chhandam nih chu ka inring nghet ve tlat? 

Q2. Rin dân dik lo a awm thei em ni? Rin dân 
dik lo chu engtinnge? 

Q3. Rinna dik chy han sawifiah teh? 

Q4. Duhthlanna chu a va pawimawh ve, kan 
inthlang nung thei em ni? 

Q5. Rinna chu Krista hnéna inpumpék vekna a 
ni maw? 

Q6. Dam lai chhüng hian chhandam nih kan inhre 
thei dawn em ni? thih hnuah chauh kan hre 
chiang târah ka ngai? 

Q7. Engtinnge chhandam nih ka inhriat chian 
theih ang? 

Q8. Engvângin nge a ring a pianga tih kher kher? 

Q9. Naupan lai atanga tân thleng hian rin loh lai 
ka neih pawh ka hre lo? 

O10. Rinna dik chu han sawi fiah nawn leh teh? 

Q11. Ka sual êm mai a Pathianin min ngaidam 

duh lovang? 

BUNG 1 


PIANGTHARA INNGAI, DIK SI LOTE 
ZAWHNA LEH CHHANNA 


1. Baptisma ka chang tawh a, Isua hminga Baptisma 
chang chu piangthar an ti mai sia a, piangthar ka ni 
ve mai lo vang maw? 


Mi thenkhatin Baptisma chan loh chuan 
chhandam ni thei lo târin an ngai thîn. Baptisma hi ka 
ring a, Kei ngei pawh Baptisma ka chang a, mahse tuia 
Baptisma chan hi piangthar chhinchhiah leh chhandam 
nihna chu a ni lo. Baptisma chana pian thar leh chhandam 
nih theih anih chuan kan kohhranah phei chuan Pastorte 
chauh hian baptisma an chantir thei a, Pastor tel lo chuan 
a pian thar theih loh a va ni mai âwm ve? Thlalêr ram tui 
awm lohnaah chuan tuia Baptisma chan theih a ni dâwn 
si lo va, thlaler rama mite tân chuan pian thar theih a ni 
dâwn lo tihna a ni ang. Mi motor chhânga an chuan laite, 
Thlawhtheihna chhânga an chuan laite, Indo buai êm êm 
laitein mi a lo piangthar a, tui tel lo pawh hian 
Thlarauvah mi a piangthar thei a ni. Isua ruala mi sual 
khenbeh pawh kha Kraws chungah tuia Baptisma a chan 
kan hre bawk hek lo. Mahse Isuan, “Vawiinah ka hnênah 
Paradis-ah i awm ve ang” a ti a ni. Chuvângin tuia 
Baptisma i chan avâng ringawt chuan ngaih tithain 
chhandam nih inring rêng rêng suh. Malise a kawng zawh 
dik lote kalsan a, Lalpa hnêna a kir leha a nun Lalpa 
hnêna a pêk avânga baptisma a channa chuan awmzia a 
nei a ni. 





[2 Khawvêl Mamawh Chhânna 
‘A ringa Baptisma chang chu Chhandamin an awm ang a, 
a ring lo erawh chu thiam loh changin an awm ang (Mk. 
16:16) tih a ni. Chanchin Tha ringa Baptisma chan chuan 
awmzia a nei a, Isua chhandamna pawh mahni tân chiaha 
ring ngam silo, Baptisma chang ve ringawt chuan awmzia 
a nei lo. Baptisma chan loh hi thiam loh channa a ni lo va, 
Isua rin loh hi thiam loh channa a ni zâwk. ‘Tupawh amah 
ring chu thiam lohvin an awm lo vang, tupawh ring lo 
chu tân apangin thiam lohvin an awm (Joh. 3:18). Quaker 
pawl te, Salvation Army te hian Baptisma an chang ngai 
lo va, Lalpa zanriah an ei ngai bawk hek lo. Mahse 
chhandamin an awm lo vang kan ti thei lo. 


Isuan '... mi tupawh tuiah leh thlarauva an pian 
loh chuan Pathian ramah an lat thei lo vang’ a ti a (Joh. 
3:5). Tui tih hi Bible-a a lo lan apiangin mi thenkhat chuan 
Baptisma tihnaa puh zêl an tum thîn. Tui tih hian Baptisma 
a kâwk fo lêm lo. Heta tui a tih pawh hi Baptisma a sawina 
anilo. Hebrai-ho thu ziak dân chuan an thil sawi uar duh 
chu tawngkam hrang pahnih, kawh thuhmun siin an sawi 
thin. Baptistu Johana thu sawi pawh kha lo en ila, "Thlarau 
Thianghlim leh meiin baptisma in chang ang’ a tia. Meiin 
baptisma kan chang dâwn em ni ang? Hnai lo ve, Thlarau 
Thianghlim leh meiin tih chu thil thuhmun tawngkam 
hranga sawina mai a ni a. Thlarau Thianghlim tihna ve ve 
an ni. Chutiang bawkin heta Tui leh Thlarau a tih pawh hi 
thil thuhmun sawina a ni a, “Thlarau' tihna mai a ni. 


Thlarau vah, Thlarau ngeiah chuan in piangthar târ a ni a 
tihna a ni mai. 


'Sim ula, in sual ngaihdam nân baptisma chang 


theuh rawh u' tih kan hmu (T.T. 2:38). Sim hia pawimawh 
hlê. Simna tak takah chuan rinna a tel nghâl a. Rinna dik 





takah chuan simna a tel nghâl bawk a ni. [sua Krista rinna 
chuan simna a siam nghâl a, sual laka zalênna a siam a 
ni. Sual sim zawh chuan Lalpa Isua kan rinna ngei kha 
puanchhuah a ngai leh a, Peteran “Baptisma chang rawh 
u” atiani. Hei hiringtu Baptisma kan chan thin ang hi a 
ni. Baptisma hian rinna hu kal khalh ta sela chuan ring 
lotute baptisma channa a ni ang 


Mi thenkhat chuan Petera hian Baptisma hi 
chhandamnaah a puang chhuak nia ngaun Petera hian a 
thelh loh chuan keini pâwl chuan kan thelh dawn lo an 
ti leh ngawt a. Petera ngel hian “ I upawh amah (Isua) 
chu ring apiang a hming avanga sualte ngaihhnathiamun 
an awm ang, tih heng a chanchin hi zawlnei zawng 
zawngin an hriattir thin kha” a ti a (1.1 10:43). ‘Chuti a 
nih chuan Pathianin Jentailte pawh nung atan sim a phal 
ta a nih tak chu tiin Pathian an fak ta’ tih kan hmu (1 1 
11:18). 'Chutichuan Unaute u hre rawh u, Amah avâng 
chuan sual ngaihhnathiamna (sual ngaihdamna) thu in 
hnênah hrilh a nih hi, tupawh a ring apiang engkimah 
ama thiamchantîmn an awm' tun min hrilh bawk (T.T 
13: 38, 39). 


“Amaha mite hnénah a lo kal a, amaha miten an 
lo lâwm si lo. Nimahsela amah lâwm apiangte chu an 
hnénah Pathian fate nih theihna tar a pe, a hming ringtute 
chu. Ching mite chu thisen hrin an ni lova, tisa 
duhzawnga hrin an ni hek lo, mipa duhzawng pawha 
hrin an ni hek lo, Pathian hrin an ni zâwk e (Joh. 1:11- 
13). ‘Tupawh a ring apiangin Amah avanga chatuana 
nunnna an neihna târin (Joh. 3:16). Hêngte hi en bawk 
rawh- Rom 1:16; 3:19-26; 4:5 Gal. 2:16; Eph. 2:8,9 Phil. 3:9). 


Khawvêl Mamawh Chhânna 
Pathian Thlarau chuan Pathian Thlarau ngeia 
piangthar kan ni tih min hriattîr thin' (Rom 8:16). Thlarau 
ngei chuan Pathian fate kan nihte, Chhandam kan nih 
tawhte, kan sual zawng zawng min ngaihdam sak tihte 
min hriattîr a, ka nunin a hriat chian ngei chu ka hrilh 
che a nih hi. Nang pawh hian i la hre fuh lo va, Baptisma 
i chan khân i tih târ tia ngaiin i tawngpâwng ngaihthat 
ve a, tih tar zawng zawng hi i ti zo sêng dawn lo. Thiltih 
(Baptisma) tel lova ngaihtha thei lote hian thlarau lamah 
hriattîrna an la dawng lo a ni ang. 





Isua hnathawh zawhsa duh tâwk lova, i thiltih i la 
rinchhan fo chuan Isua i ring zo lo tihna a nih chu. 
Chhandamna hi nanga lo tih ve ngai rêng reêg lovin 
Krista'n Kalvari tlângah a ti zo vek tawh a, thil dang i tih 
belh a ngai lo. Tih tar a hnutchhiah lo che. Baptisma ka 
chan avângin chhandam ka ni, i lo ti rawk ange. Isua 
Krista i rin vâng chauhvin a thlawna thiamchantirin i awm 
a ni tih hria la. I thiltih (baptisma) ring lo la, Isua ring 
rawh. Isua chu i tân lo nei ang che. 


2. Kohhran upa ka ni a, thahnem ka ngaiin thilpêk leh 
kohhran hnathawhah pawh ka pelh ngai lo va, Zai- 
pawl hruaitu pawh ka ni tawh a. Têmah hian Sunday 


Sikul Superintendent ka ni a, chhandam ka ni mai 
lâwng maw? 


Pathian thuin a sawi dân ngaihtuah lo hian kan 
awmdan azira chhandam nih inringa, lo ngaih that ve hi 
a awl viau. Kohhran hruaitu nihna avâng te, Kohhrana i 
dinhmun leh i thahnem ngaihna zawng zawng hi engmah 
a ni lo ti ila, i rilru a na mai thei. Nimahsela kan thiltih 
that leh rawng kan lo bawlna zawng zawngte hi tam hlê 

mah se, chhandam nihna chu a ni lo va, min chhandamtu 
leh min chhandam theitu pawh a ni hek lo. 


Judate hotu pakhat Nikodema pawh mi tha 
sawisêl kai lo, sakhuaa thahnemngat, zirtirtu tling pawh 
kha Lal Isuan ‘ʻI piangthar ngei tur a ni’ tun a hrilh a. Pian 
tharna tel lo chuan Kohhran hruaitu nih hi awmzia a awm 
vak lo. Thlarau ngei chuan hnial rual lohvin Pathian fa 
kan nih leh Krista zara chhandam kan ni ngel tih min 
hriattir thîn a, chutiang chu i la tawng lo a nih chuan ngaih 
thain thu mai lo la, ngaihven rawh. I piangthar em tiin 
ka zâwt che a. Kohhran Upa ka ni a, Sande Sikul 
Superintendent ka ni a, kohhrante pawh ka lo din ve a, 
sâwma pakhat pawh ka pe tiin i sawi zut zuta | pian 
thar thu pawh min hrilh thei tlat lo va, pian tharna hi i la 
chang lo a ni ang. Pastor piangthar lo a awm theth a. 
Missionary piangthar lo pawh a awm theih. Nihna 
pawimawh chelh hi piantharna a ni lo ve. 


3. Ka tawngtaina Pathianin a chhâng ve ngei mai a, 
Piangthar lo tawngtaina Pathianin a chháng lo an ti 
si a, ka piangthar a ni ve mai lo maw? 


Tawngtaina Pathianin chhâng ngeia i hriat aváng 
chuan thlamuang mai suh. Thinlung tak taka miin 
Pathian a biak chuan chhánin a awm fo thin réng a ni. Mi 
pakhat chuan Crusade, Camping leh Campaign-naah ka 
piangthar tih mai mai, ka ring lo ém mai, an tlu leh thuai 
zêl si a, hmân lai mi te min tluk lo ém mai, kei zawng ka 
chang thâk êm a nia, a lo ti a. Ka han zawh chian chuan 
rei tak dam lovin a lo awm a, a taksate pawh a vâng vek 
tawh a. A beidawng lutuk chuan Pathian a au ta a, ana 
chu a lo dam ta vek mai a. Natnain a kiansana a lo dam 

tâkna chu chhuang êm êmin a ngaih a lo ti tha ve hlehi a 
lo ni a. Mahse a lo la piangthar dêr si lo. 





Tawngtaina Pathianin a chhâng thîn hi a fa ka nih 
leh kan pian thar vâng pawh ni lovin, thinlung taka diltu 
chu Lalpa'n a chhâng thîn mai a ni. Kornelia Sipai za 
hotu pawh Pathian ngaihsak, Pathian tih mi, tawngtai fo 
thîn a ni a, a tawngtainate leh a thilpêk thute kha hriat 
reng târin Pathian hnênah a thleng chho tih min hrilh a 
(TT 10:4). He mi hnu hian Tirhkoh Petera hmangin 
Pathianin Kornelia chu a tipiangthar ta a ni. Petera'n heti 
hian a sawi tak nghe nghe kha “Pathianin mi duhsak bîk 
a nei lo tih dik takin ka hria e; nimahsela hnam tin zîngah 
tupawh amah tiha fel taka ti apiang a lâwmzâwng mi an 
ni thîn” tiin (TT 10:34,35). 


Piangthar tawngtaina chauh a chhâng lo va, mi 
sual ber tawngtaina pawh Pathianin a hria a, a chhâng a, 
a thin'ung chu tihvâra lo awmin a piangthar thin a ni. I 
tawngtaina chhânin a awm avângin ngaih tha mai lo la, 1 
piangthar em tih hi chiang rawh. Damna chang narân hi 


an piangthar lo, tawngtai hlawhtlin hi piangthar tihna a 
ni bawk lo. 


4. Bible chhiar hi ka tuipuiin ka peih ve hlê mai a: Mi 
piangthar lo chuan Pathian thu chhiar te hi an tuipui 
thei dawn em ni? 


Bible hi inchhiar tui ve theih tak a ni a. Thu harsa 
pui pui hre thei nih chak avânga chhiar tui te, mi dangte 
hnialna atâna Pathian thu chhiar ngun leh chhiar tui viau 
te Pathian thu hi khawvel tawngkam mawi berte an nih 
avang hian miten hriat tumin an chhiar nasa thin. 

Thenkhatin Bible hi vawi hnih vawi thum ka chhiar 
chhuak tawh tia lo uanpui tâwk lah bo lo. Mahse 
chhandamin an awm si lo. Lal Isuan “Pathian Lehkha in 
chhiar ngun thin, a chhângah chatuana nunna awmin in 
rin avângin: châng lehkha chu ka chanchin hriattirtu chu 
a ni si a. Nimalisela nunna nei türin ka hnénah in lo kal 
duh si lo” a ti (Joh 5:39,40). Bible chhiar ringav t chu Nu 
neihna a ni si lo va, Isua hnêna kal a ngai /âw '. a ni 


Isua hnena thinlung pe phal chuang, «i lo, infini 
nikhuaah chuan Bible chang sawi chhuah tîr paw h hre 
tak, Sermon tha pui pawh sawi ther tui taka a thu pawh 
sawi chhuak ve thei si, nunna tak nei lo hi an tam Gm 
asin. John Banyana pawhin “Bible ka chhiarin, chhiar 
nuam ka ti em êm a, ka thu leh nu. tanah te pawh pawn 
lam lan dân thlengin ka danglani : Tc wan mite ang 
bawkin Pathian tilâwm niin ka inriny a. C nutiang chuan 
kum khat lai chu ka bei a. Mahse pawn lam hnawih vâr 
mai ka lo ni" a ti. Setana pawh hian Bible hmangin Lal 
Isua ngei pawh lo thlém tawh thin a ni a, Setana hian mi 
piangthar lote rilruah pawh Pathian thu tuipuina hi a pe 
thei tho a ni. Chuvángin Pathian thu tui taka chhiar theih 
avangte chuan lungawi mai lo la, Kristaah nunna tak chu 
i nei tawh em tih ngaihtuah nawn leh rawh. Lalnu 
Kandaki ro enkawltu mitilreh pawh khàn tui takin 
Zâwlnei Isaia lehkhabu a chhiar a, a awmzia chu a hre lo 
a nih kha (TT 8:26-40). 


5.Mi dangte aiin ka sual chuang bik lo va, héng ka 
thiante ho hian ‘oan ram ka kal ang, ka piangthar, an 
ti a. Heng hote mah hian vân ram an kai chuan kei 
pawh ka kai ve tho tho mai lâwng maw? 


ee ere 

Mi dangte nun leh i nun i teh Kual vél mai mai a, 
'hianteho hi vawi hnih vawi thum Camping-ah an kal 
tan h rêng a. Piangthar inti, thar tak tak si lo, piangthar 
suak, nunna taktak hmu lo an ni mai thei. Hêngho nun 
dân leh khawsazia anga i awm avânga i lungawi ve mai 
a nih chuan nang pawh chu i ngaihtuah awm lutuk. Mi 
dangte nun bih kual zui zui chîng mite hi an piangthar 
lo duh riau. Nangma anpui mi tam tak zîngah chuan i 
intithlamuang ve chawp a. Nova hun laia mihring 
suahsualna avânga Pathian hremna an tuar khân mi fel 
Nova te chhâng mi pariat chauh lo chu tui lêt chuan a 
tiboral vek a nih kha (Gen 7:22-24). 


Mahni, sual lovah inngai mah ila, Pathianin mi 
sual min tih tlat chuan hrem kan tuar tho tho dâwn. 
Kristaa nunna nei, mi felte chauhin van ram an chang 
ang. Pathianin “mi zawng zawngin thil an tisual tawh 
vek a, thil tisualtu chu an thi ang” min tih lai pawhin 
kan hre tha duh lo va, mi dangte aia sual lova kan inngaih 
avâng hian Pathianin mi sual lovah min chhiar dâwn 
chuang si lo. I thiante hi inhumhim nan hman i tum a, 
nangmah chauh inngaihtuah la. I thiante, mi dangtenun 
dânah buai rêng rêng suh, i thiante hi inthlamuan nân 
hmang lo la, anmahni avâng hian hremhmunah i liam 
mai târ a nia. 


6.Rinna avânga khawngaihnaa chhandam tih hi ka 
pawm tlat a, chhandamna bo theih tawh loh pawh hi 
ka pawm asin, 


Rinna avanga khawngaihnaa chhandam kan nih 
dân hi Bible-ah kan hmu rêng a. He mi thu dik hi nghet 
taka pawm ve tlat si, mahse Pathian khawngaihna avang 

liau liauva Chhandam an ni tih inhre chuang si lo hi mi 
tam tak an awm a ni. London khawpuia kal tawhtechuan 
khawpui chanchinte chu an sawi a, ngaihthlak nuam kan 
tiin an thu sawi zawng zawng chu a dik vek pawh kan 
ring a. Mi dangte hnênah pawh tui takin kan hrilh ve leh 
vek thei a. Khawpui hmu tawhte thu sawi chu ring vek 
mah ila, a chanchiran sawi theih angin sawi thei ve mah 
ila, Keimah ngel chu London-ah chuan ka la kal si lo 
Thu kan pawm leh kan rinte hi kan chang vek lo thei a nı 
tih hi rin tara ni. 


Kum 1960 vél atang khan Pian tharna thu leh 
Chhandam nih inhriat chianna hi Zoramah chuan kan 
sawi uar tan deuh va. Kha tih lai khan Upa tam tak chuan 
Chhandam nih inhriat chian tih te, ka piangthar tih te 
chu an âwih thei lo. Mahse Kohhran ini tam berin he lai 
nun hi an lo hmu chiang a, sawi a tam têkêm avangin a 
thu hrim hrim hi chu an pawmin an sawi ve the! a; mahse 
Pathian khawngaihna avâng chauhva chhandam an nihna 
hi an la hmu fiah lo thei tho a ni. A thu chu ka pawm an 
ti a, arâk tak chuan an âwih hahdam zân lo deuh. 
Piangthar nunin nun an tum ve a, a thu an hre thiam a, 
an nunin a hmu si lo. A pawi tak tak a ni. 


Hetiang mite hian arük takin an rawngbâwl 
tawhna te, an thahnemngaihna tean chhuang rilru a, he 
lai mi sual zu ui leh awm tha duh lo hovin ka piangthar 
an tih te ai chuan nghet zâwk leh tha zâwka inngaihna 
an nei tlat a. Lal Isuan ‘Mi fel takte lam tara lo kal ka ni 
lo va, mi sualte zàwk lam tura lo kal ka ni’ a tih thute hi 
an man chiang thei lo (Mk. 2:17). 

Chhandamna bo theih tawh lohzia hii pawm tlat 
v ni mai thei. “Tupawh ka hnêna lo kal chu ka 
h.:awtchhuak tawp lo vang" tih te, “An hnênah chatuan 
nunna ka pe a, kumkhuain an boral lo vang a, tüman ka 
kut ata min chhuhsak hek lo vang’ tia Lal Isua thu sawite 
chu a dik pawmin kan pawm a, huai takin kan sawi ve 
mai thin.Mahse an nun tak hian a hmu chiang lo thei tho 
a ni. Thlarau nunin bo tawh lohna Krista hi hmu chiang 
se a va lâwmawm dâwn ém. Thudik pawma pawm ve 
mai mai hi a awm a nia, ‘Krista Isua rin avângin Pathian 
fate in ni vek si a' (Gal 3"26) tih hmu fuh si lo hian a thu 
hrim hrim hi pawm theih a ni. Mahse rinna avanga 
khawngaihnaa chhandam tih thu pawm hi pian tharna a 
ni ber lo. Piangthar lo pawhin an pawm ve tho asin. 





7.Ka thian pakhat chu Baptist Kohhran atangin United 
Penticostal Kohhranah a lŵt a, Penticostal Kohhran 
mi zawng zawng chu Chhandam kan ni vek dâwn a, 
Kohhran pâwl dangte chu chhandam an ni lo vang a 
ti a, a dik thei ang em? 


He leiah hian Kohhran inti, kohhran pawl hrang 
hrang an tam a, mahni awmna pawl sawi mawi tum tam 
tak an awm bawk. Pâwl pakhata member nih hi 
chhandamna a ni lo va, a kohhran pawl hi thlarau 
chhandam thei a ni lova, eng kohhran pâwl mah hian 
chhandamna a pe thei bawk hek lo. Mihring chhandam 
thei kohhran pawl a awm lo a ni. Kohhran pakhat atanga 
kohhran danga luh hi chhandamna chu a ni lo. Kohhran 
pâwlin min chhandam lo ve. 


Thlarau lam pian tharna la chang ve lote hi chuan 
Kohhran Pâwlah hian pian tharna leh chhandamna awma 

rinna an nei tlata, an awmna Kohhrana an beidawn tawh 
chuan kohhran pâwl danga kal chhuah ngai tlatin an hre 
thin. Kohhran membera a lo tel vena leh hming ziakna 
bua an hming ziak a lo nih chuan a ngaih a tha a; an hlima 
an lâwm a. An lâm theih chuan chu chu thlarau ber emaw 
tiin thlarau thilpêk changah an inngai ve a. Tawng hriat 
loh phuahchawpa an tawng ve theih chuan an lung a awi 
thîn. Hei hi Setana hmanrua a ni. 


Piangthar si lo pâwl hrang hranga kai dun dun 
ho, Kohhran pâwla chhandamna zawng, kohhran pawla 
thlamuanna zawngte hian an hre lo a ni. An kawng zawh 
dik lo atanga Pathian hnêna lét si lo va, Kohhran paw) 
hrang hranga lêt thînho hi an ngaihtuahawm nasa. An 
Kohhrana an lungawi loh vâng te, an kohhran chhânga 
hruaitu nihna chan loh vâng te, kohhran thununna an 
ngaihtheih loh vang te, an pâwla an tuitlàk mang loh váng 
te, an thiltih sual vânga zilha an awmna ngaih theih loh 
vâng te, an taksa hlimna leh phârna duh ang tâwka an 
hman chhuah that theih loh vâng te, miten kohhran 
member duhthawhna avângin pâwl danga pakai an 
chîng thin a, an kalsan tâk kohhran pâwl chu an sawichhe 
hneh thei hlê. Pathian ram tizau lova KUSH ram zauh 
tum ve ringawt te hi a dik lo. 


Lal Isua chhandamtu ngei chu ringa neitu, Krista 
thisena leite, Fa nih  changtute hi hi mi piangthar. leh 
chhandam tarte chu an ni mai. Mi a lo pian thar tawh 
hnu chuan he mi kohhran n pawl: atang hian rawngbâwlna 
nei ila a tha ang e, a tih chuan rawngbâwlna remchâng 
leh tha zàwk a tihna bera awm chu a dik. Krista 
thlamuanna la chang si lova Kohhran pawla thlamuanna 
leh hlimna zawng ho hi an tidik lo a ni. 

8.Inkháwm leh Sunday sikul kaite ka peih thar ve riau 
va, Thlarau pawlna ka chang a nih hi tiin ka lo ngaih 
tha ve mai asin. 


Sunday sikul kai leh Biak ina inkháwm peih hi a 
tha hlé a ni. Héng hunahte hian Pathian thu mite hné 
atangin kan dawng a, pian tharna pawh kan dawng thei 
a ni. Mahse chutiang i tih peih thar tak viau avâng chuan 
duh tâwk mai lo la. Kristaa nunna thar chu i chai, 
tawh em tih hi i rilruah ngaihtuah zawk ang che. Ringu. 
dik tak chuan inkhawm a thlahthlam ngai lo tih hi kan 
hria. Inkhâwm peih apiang leh Sunday Sikul kal peih 
apiang an piangthar tihna chu a ni lo. 


Kan sakhaw mina hi kan Zoram kohhran mipuite 
BO-na kawngpui zau tak a ni. Kan mi lian leh khawsa 
thei deuhte chu Lalpa tan an nun pein pian tharna chiah 
chang lo mahse, thilpék lamah tam tak tak pawisa sum 
an pék theiha a chang changa Biak In an rawn kal ve zeuh 
chuan Upa hote ka an hup ve tlat a. I piangthar lo, i 
awmdân a dik lo tiin an hau hgam dêr tawh si lo. Mi tam 
berte tih dân anga Biak Ina a rawn lan ve zeuh zeuh chuan 
an ngaih a tha ve ngawt mai thîn alâwm. 


Missionary hmingthang Hudson Taylor pawh kha 
a pi leh pute kaihhruaina hnuaiah a naupan têt lai atangin 
a tlangvâl thleng khân inkhâwmte chu a thlahthlam ngai 
lo rêng rêng a, mahse a piangthar lo. Kristianna hi kan 
ngaisâng, mahse Krista chu kan duh lova hnawksak tihna 
kan nei tlat si. 


Ka naupan laia Aizawla kan awm laite pawh 
khan, Pathianni zinga Sunday school kalte pawh thulh 

duh chuang hauh si lo, khawvel mi tlatte kha an tam ém 
ém mai. An nun chu a danglam chuang lo. Sakhaw mite 
thiltih ang an tih khán an lungawi a, an ngaih an titha ve 
mai mai a ni. Awmzia a nei tak tak lo. I ân hma aia 
inkhâwm leh Sunday sikul 1 kal peih chu a tha hlê, chutah 
chuan tâwp mai lo la, Krista chhandamna hi hmu türin 1 
nunna chhât ngun.ang che. Pathianin thutaka a hruai 
luhna tar che atân hmanrua pawh a ni ve mai thei a nia 





9.Naupang ka nih lai atangin Kristian ka ni ve tawh a. 
Chhandam nih lohte chu ka lo inring ngai bîk rêng 
rêng lo va. Chhandam chu ka ni ve mai lo vang maw? 


Pathian thuin Kristaa kan dinhmun chiang taka 
min hrilh pawma mahni chanpual atân seng luh tum 
nachâng hre lo hian, Kristian sakhuaa ka lo tel ve tawhna 
lama inbenbel kan tum tlat thîn hi mi tam tak tih fuh loh 
leh dik lo chu a ni. Kristian i lo nih tawhna lam atangin 
Pathian i dawr ve a, a lawm tlâk nih tumna i nei ve tlat 
thîn hi a pawi a ni. Mahni inkhawngaih i ti na hlê a, 
chhandam nih i duh ve a. A vâng leh chhan vak pawh 
awm lovin hetia Kristian i intih ve a, i lo awm sual lutuk 
lêm loh hi chuan chhandam ni ve mai târah i inngai ngawt 
thin. A dik lo hul hual a ni. 


I nu leh paten Kohhranah an lo hlân che a, 
Baptisma i chang ve a, member puitling pawh i ni ngei 
mai. A hming chauhvin Kristian i in ti a. I hming chu 
Kohhran hming ziaknaah a chuang ve pawh a ni ang. 
Kristian nih hrim hrim hi chhandamna a ni lo. Kristian 
sakhua hi min chhandamtu a ni lo va, Krista hi min 
chhandamtu a ni. Lal Isua hi kawng leh thutak leh nunna 
chu a ni (Joh. 14:6). Isua Krista hi engtin ngei tih ve dâwn 
tih hi a pawimawh zâwk. 

Kristian hruaitu hmingthang tak mai Pandita 
Ramabai chanchin an sawi thîn. Hindu sakhua atangin 
Kristian sakhuaah a rawn inlet a. Kohhran mi lo ni vein 
Baptisma pawh a chang ngei. Kum riat lai chu Sâpho 
zîngah rinawm takin Kristian sakhua chu a zui ve a. 
Bible thute pawm vekin a thu zirtîr ang chuan a nung 
thîn a. Mahse pian tharna chu a lo la hre rêng rêng lo 
mai a. Krista chu amah ngei chhandamtu a nih pawh a 
hre bawk hek lo. Kristian sakhua chu nghet takin a 
pawm a, mahse Krista chu a nei si lo. Krista 
chhandamna chu chang si lovin, thinlung thlâk thlengna 
pawh nei lovin thilte chu tih târ rêngah ngaiin thatho 
takin a lo bei thîn a. Kum riat hnuah chuan misual bo, 
chhandam ngai, thlarau thi leh chatuan nunna mamawh 
a ni tih a lo in hmuchhuak ta a. Chu mi darkar atang 
chuan a nun zawng zawng chu a lo danglam ta a ni. 
Kristian sakhuaa Krista chu a nun ngeiin a lo hmu 
chiang ta. Inlet mai ni lovin, mi piangthar, Thlarau 
Thianghlimin a siam thar leh ngei chu a lo ni ta a ni. 





Ka lo ngaih ve dan thin chuan, “Pathian 
ngaihdamna atan thil tal ber chu sual simna leh sual 
bânsanna hi tâwkin ka lo hre thîn a. Baptisma chan te 
chu pianthartîrtu emaw siamthar lehtua ngaiin, lsua 
hminga baptisma kan chan te chuan ka sualte chu silfai 
ngeiin ka lo ring thin. Hindu sakhuaa ka awm laia ka 
ngaihdan khân ka rilru a lo hneh fova, Baptisma ka chan 
hnu kum riatah chuan ka awm dân chu ka lo hmuchhuak 
ta a ni. Krista chu a lo ni, Kristian sakhua mai chu a lo ni 
lo” tiin amah ngeiin a sawi a ni. Kei pawh ka naupan lai 
atangin Isua chu ka ring ka ti a, kum 17-ka nihin ka 
piangthar chauh a ni. 

Nang pawh hi inngaihtuah chiang teh? Kristian 
sakhuaah i nghet ve tlut ringawt mai a. Kristianna chuan 
a chhandam lo vang che, Kristian sakhuaa Krista chu i la 
nei lo a nih hi. Krista chu nangmah ngei chhandamtuah 
leh i nuna Lal ber atán i lawm luha i pawm a, ilo neih 
ngei a ngai ani. Chutiang a nih loh chuan Van ram i lat 
dâwn lo. 





10. Thlamuanna tak tak,pawh hi ka nei ve a, thih hlauh- 
na pawh ka nei bik hauh lo mai a, mipiangthar chuan 
thih thlamuanna an nei thîn an ti a, Piangtharah 
ka lo inngai ve tlat asin. 


Thih hlauh tawh lohna nun thlamuanna tak tak hi 
mi piangthartechuan an nei ngei mai. Mahse thlamuanna 
tih hi chhutchian a tâl riau. Kan mithmuh leh kan bul 
hnaia hlauh târ kan hmuh chiah loh avânga thlamuanga 
inngai leh hlau lova inngaih mai hi a awm theih a ni. Mi 
huaisen chuan hlauh târ a nei lêm hlei nêm. Pathian 
thlamuanna ni lêm lo, mihringte huaisenna avânga hlauh 
loh te, thil awm dân leh nihna tak kan chhât chhuah that 
duh loh vâng leh ngaihthahna hrim hrim avâng pawh 
hian hlauh târ pawh a hlauh loh theih tho a ni. 
Ramhnuaia Mizo sipaia kan tan lai Khân kan battalion 
commander chu a huaisen hlê. India sipai nêna inkah 
pawhin a thin a phu ve ngai lo. Zân thim leh Thlarau 
sual, ramhuai te hia hlau lo, Thih pawh hi a hlau chuang 
rêng rêng lo. Mahse thlarau chhandamna kawngah chuan 
engmah a ni lo. Thlamuang ve mai mai hi a awm theih. 


Mi sualte chu ‘kumkhaw hremnaah an kal ang’ 
(Mt 25:46) tiin Lal Isua ngeiin a sawi a. Hei pawh hi miin 
hremhmun awm a rin loh vangin hrem chu a hlau lovin 

thlamuang a inti pawh a ni mai thei. Mi sual chu hrem 
tur ni mah sela, mi sualin mi suala a inngaih tlat loh chuan 
hremna chu a rilru pawhin a ngaihtuah ngai lém lo vang. 
Pathian thuin hremna chungchâng a sawi hi ngaihtuah 
ngai réng réng loh chuan, hlau lo leh thlamuanga inruat 
ve mai hi awl tak a ni réng a ni. Lal Isuan “Thlamuanna 
ka hnutchhiah a che u, keima thlamuanna ka pe a che u, 
khawvélin a pék angin ka pék loh che u hi" a ti a (Joh. 
14:27). Lal Isua min pek thlamuanna hi mi piangtharte 
chuan an nei a, mi piangthar si lo thlamuanga inngai ve 
ringawt ho hi chu ‘khawvélin a pêk thlamuanna' ang hi 
an chang ve a ni ngei ang. 





Pathian pawh hlau lo' Setana pawh hlau lém lo; 
Chatuan hremna pawh hlauhna cháng hrelo khawp hian 
kan awm thei bawk. Khawvêl hian engemaw chen chu 
thlamuanna min lo pe thei a ni. Hlauhna neih loh ringawt 
hi piangthar tihna pawh a ni lo. Pathian thlamuanna ni 
lo thlamuang ve ringawt mai pawh hi bumna a ni e. 
Thlamuanna nei apiang hi an piangthar tiin Bible-in min 
hrilh lo. Thlamuanna hi pian thar leh thar loh teh nan 
hmang tawh rêng rêng suh. Thlamuang tak hian 
hremhmunah i kal veng veng mai târ asin. 


11. Nikuma kan khuaa Salvation Camping an neih khân 
Counsellor hnênah ka inhlan ve a, ka piangthar ve 
tawhin ka inhre ve tlat a ni. 


Counsellor hnênah maw i inhlan? Counsellor 
hnêna i inhlan chuan i piangthar lo vang. Pathian hnênah 
alâwm inhlan târ, INHLAN tih tawngkam hi kan hmang 
lar ve viau va. Inhlan awmzia tak hre lo hian Counsellor 
hmaa “Lal leh Chhandamtuah ka pawm ta che” an va tih 

theih chuan inhlânah an inngai ve ringawt a. An nun 
chhüngril erawh chu a khawih danglam chuang lo. Lal 
Isua hnênah an nun an pe lo va; an duh thlanna an hlân 
phal chuang lo va. Counsellor hmaa va tawngtai ve theih 
kha emaw inhlanna an ti thîn. Tawngkama inhlân si, 
thinlung chhângril pe si lo hi inhlán a ni lova, mahni 
inbumna mai a ni. 


Kum 1960 vêl atang khan Isua Lal leh 
Chhandamtua pawm tih hi kan thu hman lar ber a ni. 
Setanan he mi thu hmang hian chhandamna zawngtute 
thinlungah bumna a siam sak a, tawngkam maia Lal leh 
chhandamtua pawm inti a, va tawngtai thei kha 
inhlannaah a pawm sak ta tlat mai a, tisual palh pawh 
kan tam ta ngiang rêng a ni. Isua hnênah an nun hlân 
lovin an nun chu anmahniin an hum dat a Lalpa tân pe 
lovirr anmahni duhdânin an nun an khalh Ich tho thin. 
Hetiang inhlanna hian mi mal chhüngril nun a khawih 
pha lo va. An nunah danglam a thleng lo va, khawvêlin 
a changzui nghal a, an nunah Krista a lal lo. 


Hetiang avâng hian piangthar suak, a der, 
testimony nalh taka sawi thei Krista nei si lo, inti 
piangthar, piangthar tak tak si lo, piangthar zingah 
piangthar awma awm tum, a râka mi dangte nun ang Zo 
lova inhre ru tlat si, ka piangthar fuh lo a ni tih zak tawh 
ang reng ho hi an buaithlâk duh hle. 


Tawngtai ri ngai lo chuan tawngtaite hi kan zak a. 
Tawngtai thu chham tur tak ngial pawh hi kan hre lo. 
Kan huphurh lutuk hi thin a phu dut dut a, thlanfim a 
chhuak a, kan zâm hle mai. Eng emaw ti tia han tawngtai 
ve tak chuan leibat tlâk ang huai hian kan thâwl ve hawk 

a, kan zângkhai ve deuh hawk thîn. Ritphur tla thla ang 
huaia kan awm hian rilru a nuam vea, danglam vedeuhvin 
kan inhria a, hetianga rilru han thâwl hawk hi piangthar 
ve ta emaw intih mai a awl rêng a. Chuta lungawi ve ta 
mai, awmhmun khuar nân hman ve tlat tum pawh a awm 
theih a nia. Nang pawh fimkhur rawh, Krista chhandamna 
nei si lovin, Krista hnênah nun hlan si lo va, Counsellor 
hmaa va tawngtai theih ve mai kha piangthar a ni lo. I 
nunah Lalpa a lal lo; khawvêl thilah duh tawkin i inhmang 
a, Pathian chibai bûk leh fakna inkhâwm türin Biak In i 
rap ngai lo. Bible i chhiar ngai lo, i tawngtai ngai bawk lo. 
Hmânah ka inhlan ve tawh rawn tih ngawt hi hetiang 
chuan vawi 100 pawh rawn inhlan mah la, awmzia a nei 
rêng rêng lo vang tih ka hrilh ang che. 





12. Ka hlimin ka lâwmin ka lam ve tawh a. Thlarau 
pâwlna pawh thik tak ka chang ve tawhin ka inhria 
a, piangthar lovah chuan ka indah thei chuang lo. 


Pathian khawngaihna avânga mi sual thiam loh 
chang tawh hnu, thiam chang a lo ni tih a inhriat hian, a 
hlimin a lâwmna a sâng hle. A taksa ngeia Pathian faka a 
bân pawh phar chhuah hial duhin Pathian fak a duh thîn. 
A dik e. He mi kârah hian tihsual theih a awm a ni. Mi 
piangtharte hi hlim deuh sârh reng leh lâwm deuh reng 
târa ngaihna kan nei thîn a. Mahni nuna hlimna leh 
lâwmnate a lo awm châng chuan danglam ve fea inngaiin 
piangthara inrin mai pawh awl tak a ni thîn. Mi thenkhat 
chuan Lal Isua pawh an zawng lêm lo a ni ang, “ka va 
hlim si lo ve” an ti mai thîn. 


Mihring hian hlim leh lâwm hi piangthar 
chhinchhiahna emaw kan ti ngawt thîn. Hlim hi kan lo 

châk hlêa ni âwm e. Mi pakhat hnênah chuan a pian thar 
leh thar loh ka zZâwt a. Ani chuan 'Hmânah chuan ka hlim 
nasain, ka lâwm ve hle thin’ tiin min chhâng a. Lâwm leh 
hlimna hi piantharna chhinchhiahna a ni ber lo vang. 
Piangthar chu an hlim thîn tih chu kan hria. Anmahniah 
danglam an zawng a, piangthar chhinchhiahna târ an dap 
vêl a, sawi ve tur tingin lâwmna leh hlimna engemaw 
chu an lo chang ve nial bawk si. 


Mihring nunah hian thil danglam chi hrang hrang 
a lo thleng ve fo rêng a. Kristian ram a ni a, kan hla thu 
leh kan inpâwlhona atangte leh Pathían thu kan 
ngaihthlâk atangte pawh hian engemaw ti tia danglamna 
leh rilru min tihlimtu tawng lo hi kan awm lo mai thei. 
Hlimna leh lâwmna changtute hi mi piangthar chu ni vek 
dâwn ila, Mizoramah hian pian tharna thu sawi a ngai 
tawh lo rêng rêng. Hlimsângho phei chuan keini ai hian 
hlimna leh lâwmna an chang sâng emaw tih târ hian thu 
an sawi thei a. Mi piangthar an nih leh nih loh lama buai 
lo hian an hlimna chan hi keini ho hlimna chan ai hian a 
thâk zâwk ti vêl mai mai hian an buai a. Pianthar thu 
hrilh dâwn pawhin an harsa hle. Keini aiin an induh 
zawk a, an indah sang zâwk. 


Mi sual an nihna leh chhandam ngai an nih hrilh 
déwn pawhin an lo hlimna leh lâwmna chan tawh lam 
an thlir a, an intunhliah zung zung zél a. Piantharna tak 
thleng lo hian lâwmna nasa tak a chan theih tho asin. He 
mi avâng hian a ni, Zorama mi hlim inti, thutaka nung si 
lo, thutak hmu fiah si lo ho hian lâwmna leh hlimna 
chhuangin an in sawhsawn duh hauh lo anih chu. Nang 
pawh i hlimna leh lawmna chu chhuang mai lo la, 
Thlarauah chuan nun thar i nei tawh tak zet em tih 

inngaihtuah chiang zâwk rawh. I dinhmun hi a la dik lo. 
Kan lâwmnate hi piangthar chhinchhiahnaa kan ngaih 
chuan a dik Io va, Bible chuan Thlarau Thianghlim kan 
neih hi piangtharte chhinchhiah nan a hmang zawk a ni. 


Keini Mizo hote hi kan pi leh pu atangin Lam uar 
hnam kan ni âwm e, kan hlim leh lâwmnate puanchhuah 
nan lâmte hi kan hmang thin a. Kohhran mite an làm loh 
chuan hlim lova ngaia mahni ngei pawh lâm theih loh 
chuan thlarau nunah chau chhe dêrah kan in ngai fo thîn. 
Lâm thei khawpa mi a lo hlim chuan piantharna a chang 
emaw an ti mai thin. Zan Khat pawh nu pakhat ka kâwm 
a, a pian thar dânte ka zâwt a. Ani chuan “Nikum khân 
kan zaikhawm a, hlim takin kan zai a, ka Jam chhuah lai 
pawh hre lovin nasa deuh mai hian ka lo làm chiam mai 
a, ka hlimin ka lâwm ém ém mai a. Kha mi báka pian 
tharna kha awm tawh chuangin ka ring lo" a tia lawm. 
Bible min hrilh dan chu a ni lo maw le. 


Mite hian hlim leh lâwmna leh danglamna nasa 
tak changa làm thei hiala an awm hian an lo duh tâwk 
viau va. Kawng dik zâwk zawn an tum lo va. Thutaka 
innghat piantharna ni lo, mahni lama danglamna lo dap 
leh thin hi Setana hmanraw tha tak a ni. Mi tam tak chu 
he laiah hian an tawm lui tlat a, a pawi hle. Lâm thei lo 
làm theih tak hi pian tharna a ni lo. Thutaka nung pha si 
lo hian Lâm lamah an nung a, hei hi a tâwk lo a ni. 


Rebeki pawh Isaka nupui a nih hma khán 
tangkarua leh rangkachakte chuan cheiin a awm a, 
chutiangin cheiin awm mah sela Isaka nupui a ni chuang 
lo. Hlim, lâwm, lam hi pian thar hma (Isua kan neih hma) 
pawh hian thâk takin a chan theih a ni. 

13. Crusade-ah thu sawituin sâwmna a siam a, ka pen 

chhuak ve a. Dan zawh rual loh hian ka mittui a 

tlaa ka fap a, khatiang kha ka la tawng ve ngai lo 
va, ka piangthar ka lo ti ve mai a, a dik em? 





Mi dangte tap kan han hmuh hian he mi chu a tap 
a, a piangthar fuh âwm hlê mai kan ti ngawt thín a. Dian 
tharna kan chan chuan mahni lamah thil thleng awm ngel 
tira ruatna kan nei a, tap ngai lo a lo tah chuan danglam 
fêah ngaiin piangtharah kan dah thin. | ahna hi kawng 
hrang hrangin a awm thei: (a) Pathian hmaa mi sual nih 
inhriatna atangin a tah theih a (b) Zawn ngaihna hriat 
tawh loh lutuk avânga beidawng tah a awm thei bawk 
(c) Mi dangte tap kan hmuhin kan tap thei ve mai bawk 
(d) lungngaih vâng leh hlim vânga tah pawh a awm thei 
(e) Isua tuarna khawngaih avâng ringawt pawhin 
thenkhat chu an tap thei (f) Isua Krista min chhandamna 
hriatna thara kan hriat hian lâwm vangin a tah theih bawk. 


Nula-hote pawh hi a huhova Pathian thu an 
ngaihthlakin pakhatin tap chunga a tawngtai chuan mi dang 
pawhin tah ve vek tur emaw an ti a, an inhru tu thei zêl 
bawk. Thlarau Thianghlim zara chhandam nih 
inhriatchianna nei lova mahni taksaa thil lo thleng atanga 
pian thar leh pian thar loh kan teh dawn chuan kan tidik 
hauh lovang. Tap thei zawng zawng an piangthar anga, 
tap thei lote hi an piangthar lo tihna a ang mai dâwn. Hla 
phuahtuin ‘Tahin min chhandam lo' tiin a sawi kha. Rorelna 
ni ropuiah i din hunin “Krista chu engtinnge i lo tih ve" tia 
an zawh hun che chuan, “Ka khawngaih êm maia ka lo 
tahpui ve' tiin han chhâng teh. Pâwn thim thamah chuan 
paih nghâl i ni ang. I lo tah ve thin tawhna kha lungawina 
tlk a ni lo. Van rama luh theihna ticket a ni lo ve. 

14.Ka zu in leh pawisa khelh leh meizŵk, kuva ei te 
pawh ka tawpsanin ka bânsan ta vek a, kohhranah 
hian tel tam ve zél ka tum tawh a, hett bák hian 
piangtharte pawh an awm chuangin ka ring lo, 
piangthar ka inti ve mai. 





A lâwmawm hlê chu. Nimahsela zu in tâwpsana 
thil sual dang i tih thinte i bansan ringawt khan Bible-in 
sim a tih hi a la tling lo. Heng thil ei, zak leh hmuamte 
chu a tha lo a ni tih i hriat hrim hrimna atang pawhin mi 
pangngai tân chuan tâwpsan chi a ni rêng a. In 
chhungkhurin a tuar a, Kohhranin a tuar a, mi mal nunin 
a tuar bawk a, han chhunzawm zêl tlâk chu ni hek lo le. 
Heng thil i tâwpsan tak avang hian piangthar chu i ni lo. 
Ral pawh a vun a inlipa, savaah a lo piang chhuak chuang 
lo va, Râl tho a lo chhuak leh a ni. Pâwn lam langah 
chuan intidanglam ve viau mah la i chhângril nun zawng 
zawng hi Isuan a chan vek loh chuan awmzia aawm lo. 
Thlak thleng vek a ngai alâwm. Nangma lo intih 
danglamna mai mai chu Pathian ngaih chuan awmzia a 
nei lo. Thlarau Thianghlim tihdanglamna a ngai. 


Zu leh sa, nulât tlangval sual kawng tin rêng, i 
nun khuahkhirh thintu aiah hian Krista chu Lalberah 
hmang tawh la, Isuan i nun a khuahkhirh tawh zâwk 
dawn nia. I lo insum ve tang tang nate hi Pathian thinlung 
khawihtu a ni lo va, Krista i lo pawmna zâwk kha Van 
khawpui nghawrnghing theitu a ni zâwk. I thil sual tih 
thinte i tih tawh loh avang hian chhandamna lo chang ta 
la, i chhandamna i hlawh chhuak thei a ni ang a; Krista 
chu i tân kraws-a a thih kher a tâl lo tihna a ni. I 
chhandamna hi Kristaa i neih leh neih lohvah chauh a 
innghat. Bible chuan “Fapa neitu chuan nunna chu a 
nei” a ti(I Joh.5:12). 

I nun dân lo tihdanglam kual vêl a tâl lo. 
Nimahsela mi piangtharte chuan an nun kawng sual chu 
an duh tawh lo va; Krista thilte an duh tawh zâwk thîn a 
ni. Nungchang siam that hi pian tharna a ni lo. Kan nun 
sual tâwpsan mai a tâwk lo va, ka nun hian Lalber atân 
Isua a lâkluh kher kher a ngai a ni. Amah chauh hi nunna 
a ni (Joh.14:6) 





15. Ka mumang lamah ván ram ka lo kal a, mi tam tak 
hnutchhiaha leia awm te ka hmu a, ván ram chu ka 
kai ve ngei ngei ang ka lo ti bur mai asin. 


Mumang hmanga Pathianin kan hnéna thu a sawi 
thin châng chu a awm mahna, mahse mumang lama vân 
ram kal avâng ringawta chhandam nih lo inrin ve chu a 
dik lo vang; Rinna avânga khawngaihnaa chhandam kan 
nih min hriattir laia 'tupawh mumang lama Van ram kal 
apiang chuan Vân ram an hmu ang/ kan tih mai chuan 
Pathian thu hi a daw dâwn tlat. Tupawh a ring apiangin 
Chatuan nunna an nei tih kan hre si. Mumang tamna 
apiangah buaina a tam si a. I mumang lamah chuan eng 
ang pawhin lo awmin vân ram chu lo fang kual mah la, 
eng tihna mah a ni lo. Chângte chu innghahna tlâkah i 
ruat rêng rêng em ni? 


16. Sakhaw mi tak nih ringawt hi chhandam nih nân a 
tangkai lo i ti em ni kha? 


Ti e, chhandamna atân chuan Sakhaw mi nih ve 
ringawt hian awmzia a nei lutuk lo. Mahse Kristian 
Sakhuaa Krista neih erawh chu chatuana nunna a ni. 
Pharisaite pawh an sakhaw mi êm êm a, mahse chhandam 
an ni lo (Lk. 7:36-50). Lal Isuan, “In felnain Lehkhaziaktute 

leh Pharisaite felna hi a khüm loh chuan Vàn ramah in 
lüt tawp lo vang tih ka hrilh che u anih hi” a ti (Mat.5:20). 
Kornelia mi fel tak, Pathian tih, tawngtai thîn, chawnghei 
thin, thil pe thin a ni a, mahse, mi bo, chhandam ngai a ni 
tlat (TT 10:2,22). Paula pawh a naupan tét atanga sakhaw 
mi lutuk Pathian tâna mi thahnemngai, serhtan, Dân 
zawm tha lutuk a ni. Mahse Pathian hmaah chuan mi 
sual ber a ni. Sakhaw mi, mi sual tak a ni ringawt mai. 
Mi sual boa ni tih a inhriathnu chuan amah ngei pawhin 
Mi sual ber ka ni’ a tih kha (I Tim. 1:15). 





John Wesley pawh Pastor a ni a, Kristian a inti a, 
Pathian thu a chhiar thîn, Biak inah pelh hauh lovin a 
inkhâwm a, a tawngtai thin. Chawlhkar khat chhüngin 
vawi hnih ( Nilai leh Zirtawpni) apiangin chawngheiin a 
tawngtai thin. Ni tin darkar khat emaw darkar hnih emaw 
sakhaw thil avângin a inserh hrang thîn. America rama 
Indian-ho zîngah missionary hial pawh ni vein Chanchin 
Tha a tlangaupui a. A rawngbâwlnate chu hlawhchham 
hlein a inhria a, England ramah a lêt leh ta. Chhandam a 
lo la ni hauh lo. “Tunge min chhandam ang” tiin a au 
chhuak hial a ni. Missionary ni tara a chhuak pawh kha 
‘Ka thlarau chhandamna hmuh ka inbeisei vâng a ni” a 
ti hial a ni. A va lungchhiat thlak êm! 


John Wesley ang hian Sakhuana lamah hian tan i 
la ve tawh em? Mizo fate zîngah hian heti taka sakhaw 
mina kawnga kal peih pawh hi an awm ka hre lo. Nang 
lek phei chu inchhuang târ i ni hlei nêm. I sakhaw 
ngaihsakna kawngah hian chhandamna hmu khawpin i 
bei lo rêng rêng. Wesley-a te mah an sakhuana kawnga 
an lo hlawhchham tawh chuan nang phei chu i 
hlawhchham lehzual ang. I beisei vena kha a thlâwn liau 

liau a ni tih lo hre tawh ang che aw. Nikodema Judate 


zirtirtu chhuanvawr, sawisel kai lo pawh kha lsuan 2b 
piangthar ngei ngei târ a ni” a ti miau mai (Joh.3; 


17. Thil sual ti lova tha taka kan nun chuan ci 
kan ni ve thei mai lo vang maw? 


Mi tam takin thil sual lian leh langsar tak takte 
tih lêm loh chuan tha tâwkah inngaiin, Pathian ram chu 
hmu ve mai tara inngaihna an nei thin a. Nun dân mawi, 
nungchang tha leh mi tha tak nihna ringawt hian 
chhandam thei ta sela Isua hi a thih kher kher a ngai lo. 1 
inchhandam theih chuan Isua chu i mamawh loa nih chu. 
I thiltih that avanga van ram i kai thei a nih chuan “Ka tha 
êm mai a, ka chhângril nun a thiangh!ma, Pathianin van 
ram min kaitîr a nih hi. Isua chhai..le. “tu chu ka mamawh 
hran lo va, keimah ka inchhandam a mh hi’ tiin au chhuak 
ngei ang che. 


Pathian tilungawi târ hian tumah hi kan tha tâwk 
lo. ‘Kan felna lai ber pawh silhfên bawlhhlawh ang a ni 
si’ (Is. 64:6) 'Tümah mi fel tak rêng an awm lo, pakhat tê 
mah an awm hauh lo’ tiin Pathianin min hrilh bawk (Rom 
3:10). Tâmah thil tha ti rêng an awm lo (Rom 3:12) ‘Mi 
zawng zawngin thil an tisual tawh vek' (Rom 3:23) min ti 
leh nghâl. Kan fel tâwk a nih chuan ‘Isua chu mi fel takte 
lam tura lo kal a ni lo asin (Lk. 5:32) Pathian thianghlim 
hmaah chuan kan sualna hi zêp rük theih rual a ni lo. 
Petera chuan a fel loh leh tlin lohna a han in hmuhchhuah 
chiah chuan 'Lalpa mi sual ka ni' a ti ngawih ngawih 
mai asin. Joba chuan Lalpa hmaa a fellohna a han hmuh 
chuan ‘Ka inten êm mai’ a ti bawk. Isaia chuan hmui 
bawlhhlwh pu mi anih a hriatchhuah chuan ‘Ka chung a 
va pik ém' tiin a au chhuak pawp mai. 

Heng mite hi mihring zingah chuan mi fel, 
thianghlim leh sawisel kai lo berte zinga mi an ni a, 
mahse Lalpa thianghlimna êngah chuan an tlin lohzia 
an inhmu chiang kher asin. Nang ngei pawh hian i fel 
tâwk lohzia leh i that tâwk lohzia chu Thlarau zârah han 
inhmu fiah teh rêng la chuan i nungchang thatna te, i 
nun dân mawi leh i felna zawng zawngte chu chhuan 
tlák a ni lo va. Pathian hmaa thiam min chantir theitu a 
ni lo tih i hre chiang ve kher ang. I bei dawng tawh sela, 
i felna hlip la, Lalpa hnênah tlu lat la, Lalpa felnain 
inthuam zâwk ang che. 


18. Kan thiltih thatte hi kan chhandamna atân a tangkai 
hauh lo maw? 


Mi tam tak harsatna awm thîn chu an rilruin thil 
tha ti tam ve hlein an inngai a. Pathian hmaah pawh 
chhuan tir neiin an in hria. An nuna Krista lalbera hmang 
tara han hrilhin, a pehhélna an zawng a, an thil lo tih 
that awmchhun te chu an rilruin an fawmkhâwm a. 
Chang an thil tha tihte chu Pathian pawhin pawm pui 
ve a, chhandam la nih ve mai tura inrinna an nei thin. Mi 
rethei hnênah thil an pe a, dam lo an kan peih a, 
thawhlawm tam tak tak an pe a, Biak in sakna atân an 
sum an pe tam bawk si. Kohhran pawhin an chhawr êm 
êm bawk. Chuvâng chuan Van ram kai ve mai hi an 
inring a ni. 


Unau duh tak, chhandamna hi thilthlawnpêk a ni 
asin. “Pathian thilthlawnpêk chu chatuana nunna a ni' 
(Rom 6:23) tih min hrilh. Thiltih thata lei chhuah theih a 
ni lo. Thilthlawnpêk a nih avângin man pe lovaa thlâwna 
neih/ dawn chi a ni. Martin Luther pawh hian a tiltih thata 

chhandam nih inbeiseina a nei ve tlat thin a. Vawi khat 
chu Roman puithiamte nên Rom khawpui an tlawh a. 
Rom khawpuiah chuan Petera leihlawn, Seala Saneta, 
leihlâwn thianghlim an tihah chuan sual ngaihdamna 
chang turin thingthi ngatin leihlâwn thianghlim an tihah 
chuan a lawn chho ta a, chutia a lawn chhoh lai tak chuan 
‘Mi fel chu rinnain a nung ang’ tih aw a hre ta tlat maia 
A dinhmun dik tak chu Pathianin a hmuhtir ta a. A nunna 
chu Pathianin rawn chhun êngin, nun thar a lo nei ta. A 
thiante puithiamho thlarau nun kawng pawh chu 
ngaihsak hman lo chuan Krista hnén lama pan ta a ni. 


Bible atangin Pathian felna tih thute a zir a, a 
thlarau nun chu zalênin a lo awm ta. Kristaah mi thar a 
lo ni ta a, Roman Catholic leh Pope chhiahhlawh a ni ta 
lo va, ni tinin Pathian thu chu a nun atân a hlu chho ta 
hliah hliah zêl a ni. Rom bung 1:17 thu hmang hian 
Pathianin Martin Luthera chu nun thar nein a siam ta a. 
Bible chuan ‘Rinna avânga khawngaihnaa chhandam in 
ni; nangmahni thawhchhuah a ni lo va, Pathian thilpêk a 
ni; thiltih avâng a ni lo ve, chutilo chuan miin an chhuang 
dah ang e’ a ti (Eph. 2:8-9). 'Thil fel taka tih, keimahni 
ngeia tih te chu, chu mi avâng ni lovin' tiin Bible-in min 
hrilh (Tit. 3:5). “Nimahsela, hna thawk lo va, Pathian 
ngaihsak lo, thiamchantirtu, ring zàwka rinna chu ama 
felnaa ruat a ni; Mi a thiltih angte a ngaihtuah lovin, 
Pathianin mi felah a ruat zawk a ni (Rom 4:5,6). I thiltih 
that leh i lo chhuan ve êm êm thinte chu engmah tham a 
ni lo. Nangmah chhandam thei târ che a ni lo. Krista 
chauh hi nangmah chhandam theitu che chu a ni. Thiltih 
that bânsan la, chatuan nun neitu Krista hnênah inpe mai 
rawh. Chu zawng chu i tih theih a ni e. 


egen met pen aa: 

19. Pathian thu pawh ka awi ve a, a dân pawh ka zâwm 
tha ve viau asin. Chhandam ka ni mai lo vang maw? 





Pathian dân chu i zâwm chiah amaw? A nih i 
zâwm famkim vek thei em le? Pathian chungchâng leh a 
chanchin an sawite chu i lo hre ve a, i lo awih ve a, 
rinchhan leh innghah tak tak nân leh thil dang zawng 
zawng aiin in nuna lalber atân i hmang ngam tak zet 
maw? Pathian thu ka awih, a Dân ka záwm ve te kan ti a. 
Mahse Lal Isua ngei khan ‘In zinga tâmahin Dân in zâwm 
lo ve' a ti zâwk asin (Joh 7:19). Nang ai chuan Isua thu 
sawi chu a rintlak zawkin ka ring. ‘Tupawhin Dân zâwm 
kim mahsela kawng khata a tihsual si chuan a zaah chuan 
thiam loh changin a awm tawh a ni' tih Bible-in min hrilh 
(Jak. 2:10). 


Dân hi kan lo zawm kim thei lo tih Isuan a lo sawi 
tawh a, ka zâwmkim ti mah ila a kim hlel deuh zawng a 
ni ang. Kawng khat chauh pawha tihsual chuan kan tling 
zo lo. ‘Chutichuan Dân thiltih avângin mi tamah Pathian 
mithmuhin thiam changin an awm lo vang (Rom 3;20); 
Isua Krista rin avâng chauhvin mi thiam changin an awm 
zàwk' tih min hrilh a ni(Gal. 2:16). Dân avânga felna a 
awm si chuan Krista chu athlâwnin a thi a ni ang' (Gal. 
2:21). Pathian lung tiawi khawpin tumah hian Dân kan 
lo zawm theih loh avâng hian Dân zawm tumin Pathian 
tlawn lungawi tum lo la, Pathian lungawina ber chu a 
Fapa neih chhun lo lawm hi a ni mai (Joh. 1:12) tih hriain 
Krista chu pawm mai la. Amah ngei chu i neih hnuah 
Pathian Dân chu Thlarau Thianghlim tanpuinain i la 
zawm thei dawn tan chauh a ni. : 

20. Hmanah chuan ka piang thar ka ti ve tawh a, ram 
thim lama missionary-a kal ve hial duhna pawh ka nei 
a. Chuvângin ka pian tharna chungchângah chuan 
chiang tâwk viau chuan ka inhria asin maw le. 


I pian tharnaah hian chiang tak tak la chuan tunah 
ka hnênah hian i lo kal hran a ngai lo. I chhüngril kil 
khatah chuan ka la piangthar chiang meuh lo a ni âwm 
mang e i tih deuh kha. Tân hnu pawha i nun rêng rêng 
han en hian ka ring thei lo che. Kum 15 dâwn lai a ral 
tawh a, i nunah han harh ve deuh hlek hun pawh nei 
chuang lovin i nung lo êm êm reng ringawt mai a. Tlu 
leh tar chuang pawh i awm lo a ni ang. Bible chang hnih 
khat tal pawh he lai hian min tihlim mang e tih tar pawh 
i nei si lo. Sual lutuk chu i ni mang si lo, kohhranah 
chhawr theih lutuk pawh i ni si lo. Awmkhâwm nikhua 
pawha tawngtai târa sâwm hlau ta rêng rêng mai che. 
Testimony min zâwt thut ang a, ka sawi thiam si lo vang 
ti rilruin i ti dui reng mai. Hetiang mi hi mi rinhlelh awm 
tak an ni. 


Ram thim veia Missionary hial kal duhna nei han 
tih lêmah mihring hi kan inang lo ém mai a, mi rethei 
chanhai, hnufual lutukte mitngeia han hmuh chuan kan 
rilruah khawngaihna tak a awm vea. An tana han inhman 
ve mai duhna hial te pawh hi an lo nei ve fo rêng a ni. Ka 
sawi tawh John Wesley ngei pawh kha piangthar hauh 
si lovin Indians-ho zîngah missionary hna thawkin a kal 
ve daih nghe nghe kha. Mi dangte veina nun hi pian thar 
hma pawhin a neih theih a ni. 


Pu Billy Graham, khawvêl evangelist ropui 
pawhin Crusade a neih dâwnin Counsellor atan ram, 

danga missionary thawk lai mêkte a sâwm dum a. 
Crusade tan hmain Counsellors training a neihpui ta 
hlawm a. Missionary tam tak chuan Thlarau piantharna 
an chang ta a ni. Chuvángin mahni sakhaw vawn atána 
thahnemngaih avang ngawt pawhin missionary- a kal an 
tam a, hnam hnufual chawikan duhna tak tak te an nei 
ve thei a, thlarau bote Isua hnéna hruai tür tak taka chung 
lam kohna hre lém lo pawh hian rawngbáwl duh ve 
ngawtna leh missionary-a kal duh ve ngawtna te pawh 
hi a awm thei teh meuh asin. 


Se 

BUNG 2 





MIHRING SUALNA THU A 
ZAWHNA LEH CHHANNA 


1. A nih leh kan thatna te, kan thiltih that te, kan 
hnathawh te, Dân kan zawm ve te pawh eng atân 
mah a tangkai si loh chuan chhandam nih chu a va 
han harsain mihring dinhmun hi Pathian hmaah 
hian a lo va lâk tlâk loh awm êm êm ve maw le? 
Pathian pawm tlâk kan lo ni lo rêng em ni? 


Pathian thu Bible atanga kan hmuh danin Mihring 
hi Pathian hmaah a lâk tlâk loh êm Kher atin a ni. Pathian 
laka bo tawh hnu, boral fate, nunna nei lo, Pathian dân 
bawhchhetu, Pathian hmêlma, Pathian tilâwm thei tawh 
lo, ânchhe dawng mi sual, mi bawlhhlawh, chhe zo vek 
tawh, mitthi, mitdel, tlinna nei tawh lo, thatna reng nei 
tawh lo kan ni a. Chuvângin Pathian hmaah chhuan târ 
kan nei lo êm a ni. Kan nihphung pangngai rêngah kan 
tling lo va, theihpatâwpa that ka lo tum ve te, ama lawm 
tlak ni tara nun ka lo tum ve hram hrâm te, a dân zawma 
mahni intih nun kan lo tum ve thin te, ama tâna tangkai 
ve tuma ka lo bei vena te, Pathian tlawn lungawi ka lo 
tum vena zawng zawng hi a tling lo vek a. Van ram chang 
ve târa Pathian lawmtlak a tling zo lo a ni. 


Kan dinhmun hi beidawn thlâk tak asin maw reng 
le? Khawvel mihringte ngaihtuah dan leh sakhaw hrang 
hrangte pawhin an lo tih anga kan thatna leh tlin vena 
lam atanga Pathian dâwr ve târa inngaihna keini 
Kristiante zîngah pawh hian a lo awm lian hle mai. 

Keimahni lungawi tâwka tha ve viauva ka inhriat a, 
Pathian tân thawk tam tâwka ka inhriat chângte, thil tha 
pawh ti tam ve tâwka ka lo inhriat chuan Pathian ka 
chungah lâwm ve târin ka ring a, ka ngaih ka ti tha ngawit 
thin a. Ka ngaih thatna hmun kha a dik si loh chuan a 
pawi thlawn mai a ni. Pathianin keimahni chhandamna 
kawng a buatsaihna lam thlîr lova, keimahni lo 
indapchawp ve dan kan ken kawh len lutuk chuan kan 
Pathian thu (Bible-a ziak zawng zawngte) chu kan tân 
chhawr târ a awm ve dâwn lo tihna ni. 





Pathian thu ang a nih loh va, kan ngaihtuah dan 
ang anga chhandam nih lo tum ve hi kawng bona lian 
lutuk, hlauhawm ber chu a ni. Mi bo i ni a, kawng dik i 
hmu thiam tawh lo va. Pathianin kawng dik lovah i awm 
tih a hria a. Amah zâwkin rawn zawn chhuah che a tum a 
ni. Kristan min zawng a, a thlâwn liau liau va hmuh theih 
leh mi zawng zawngin kan lo neih theih târin a siam a. I 
ngaih dânin kal tawh lo la, Pathianin Kristaa nunna 
kawng a siam lam hi en rawh. Mifingten chhât chhuah 
an tum nasa a, mahse finna hmanga chhât chhuah theih 
a ni si lo Nangma lo tum ve dan kha tâwp la, Pathian 
thu min hrilh dan lam hi ngaihtuah tawh zâwk ang che. I 
chhât ang leh ngaihtuah dan ang hian mi tam takin an lo 
bei tawh a, mahse tâmah an la hlawhtling ngai lo. 


Khawvel sakhaw hrang hrang bia hian an felna 
te, an thiltih thattein Pathian an lo dâwr a, a duhsakna 
chang ve tara inngaiin an urhsun hle thin. Chutiang chu 
lo ni dâwn ta sela, keini mi sual tân chuan Chatuan nun 
neihte chu theih dan kawng a awm lovang. Mi tha leh 
dân zâwm theite tân chauh a inhawng dâwn niin a lang. 
Mi zawng zawng huapa Pathian kawng min buatsaih hi 

hmufiah tawh la, mi zawng zawng hlawhchhamna 
kawngah beidawng tawh la, kawng dik chatuan nun 
kawng Lalpa siam chu enin rawn pan verawh. ‘Lal Isua 
chauh hi kawng leh thutak leh nunna chu a ni, amaha 
kal lo chu tumah Pa (Pathian) hnênah an thleng ngai lo a 
ni (Joh. 14:6). 





2. Boral fate kan ni maw? 


Ni e, mi boral târ kan ni tih Bible-in min hriattîr 
hi kan ngaihsak tha duh lo va. Pathian chu mi khawngaih 
thei tak a nih avângin boralna lama kan kal chu a remti 
bîk lo vang tiin kan rilru kan lo tithlamuang ve thin. Lal 
Isuan leia a rawn kal chhan a sawi hian kan nihna a 
tichiang hle. 


'Boralte zawnga chhandam turin mihring Fapa hi 
a lo kal a ni rêng a ni’ a ti (Lk.19:10). Mahnia indap hmu 
thei chu ni ila Isua khawvela a alo kal hi a tâlna a awm 
lo. He khawvel mihring suala tlu tawh, boralna kawng 
zawha ni tin liam dul dul te, kawng dik lo an zawh a ni 
tih hre hauh si lo, thlamuang tak leh hlim taka hma lam 
pan thinte, an hmabâk chhiatna râpthlâk lo thleng tar 
hre si lova, thu muang tlat te hian Boralna kawng an zawh 
a ni tih an hre thei tlat lô. Kawng dik chu an hmu thei lo. 
An zawnna kawng a dik lo. Anmahniin an inzawng hmu 
thiam si lo. Chung mite leh keimahni ngei hi zawng 
chhuak târin Boralfe chhandam târin a lo kal tih min hrilh. 
Unau, boral tar boralna Kawng zawh mêktu i ni. Mi boral 
i lo ni. I chan a chhe êm mai. Inngaihtuah la, boralna 
hmun atang hian nunna kawng Isua lam Io hawi rawh. 

3. Bokan lo niin, boralna kawng kan lo zawh mek 
reng a lo ni maw? 





Teh reng mai. Bible chuan ‘Kan za hian Berâm 
angin kan vâk bova, mahni kawng kawngah kan pêng 
theuh va’ tiin min hrilh a(Is. 53:6). Lal Isuan 'Berám bo 
ang te, Duli bo ang te, Fapa tlanbo angtein' tehkhinna 
hmangin kan nihna a rawn tilang chiang hle thîn (Lk. 
15:1-35). Zâwlnei Isaia chuan “Aw vânte u ngaithla ula, 
Aw leilung beng chhi rawh, Lalpa chuan thu a sawi e. 
Fanaute ka châwmin ka tiseilian a, ka chungah an hel ta 
si a. Bawngpain a neitu a hria a, Sabengtung pawhin a 
pu chaw pêkna a hre bawk a, Israel-ho erawh chuan an 
hre si lova, ka mite chuan an ngaihtuah lo ve'tiin (Isaia 
1:1-2) Tirhkoh Petera chuan 'Berám bo anga in bo kha’ 
tiin min hriat tir leh ta (I Pet. 2:25). Hebrai ziaktu chuan... 
engmah hre lote leh kawng bote min ti (Heb. 5:2). A nilo 
lama péng vekah min puh tawh a ni (Sam 14:3). 


Kan nihna tak hi kan hre lova, Pathian min siamtu 
hian chiang lutukin kan dinhmun hi a hmu si. Kawng bo 
kan ni a, kawng dik lova péng, mahni duh dan leh 
ngaihtuahna ang anga kal ve ringawt, nunna kawng 
awmna lam pawh hre thiam thei tawh lo, mi vákvai leh 
rethei chanhai kan ni tih min hmu tlang vek a ni. Lainatna 
leh khawngaihna chin táwk nei lovin min rawn zawng 
leh ta a. Zâwlnei Hagaian ‘In kawngte chu chhüt rawh u' 
a tih ang khan kan kawng zawh lai hi kan chhât ngun tar 
a ni. Kawng dik chu kan pen san a, mahse kawng dik 
emaw tiin kan la kal zêl a. Khualzin pakhat pawh Aizâwl 
atangin Silchar kal a tum a, mahse kawng dik lo lam 
zawhin Lunglei lamah a lo kal phei ngian ngian mai a. 
He lamah chuan kal suh kawng dik lo a ni, chhim lam 

kawng i zawh a, engtinnge Silchar i thlen theih ang. Lét 
leh vat rawh an tih pawhin he lam hi kawng dik záwk a 
ni ka thleng tho tho ang a ti dat mai a. A va â êm! He pa 
ang hian keini pawhin chatuan nunna kawng chu kan 
pênsan a, kawng dik lo chu kan zawhin khawvel mipuite 
hi kan kal ngut ngut hlawm a. A va pawi tak ém! Nang 
chuan kawng dik lo i zawh a ni tih hriain, Krista Isua 
hnénah lo kir vat rawh. 


4. Nunna kan nei lo i ti a, Nunna chu kan nei reng a 
ni lawm ni? Nunna chu kan nei lova maw? 


Tàna i nunna kha Pathian chuan nung a ti lo che 
a. Thlarau nunlamah Pathian nén inzawmna in neih tawh 
loh avâng khân Pathian chuan nunna nei lo a ti che a ni. 
Lal Isua ngei khán 'nangmahniin Nunna nei hek lo che 
u, atia (Joh. 6:53). Pathian nunna nêna nun intawm thîn 
kha mihring suala a lo tlâk tak hnu khan Pathian nunna 
nén chuan a lo inthen ta. An lêng dân thei ta lo. An 
inlaichînna a chhe zo ta a. Pathian thlarau nena inzawmna 
a chat ta. Chuvángin thlarau lamah chuan a nung ta lo a 
ni. Lal Isuan khawvela a lo kal chhan sawiin ‘Nun an 
neih nan, tam taka an neih nan lo kal ka ni’ a ti (Joh. 10:10). 
Mihringte hian Nunna chu nei ila Lal Isua khawvela a lo 
kal kher hi a ngai lo vang. Nunna nei lote nun an neih 
theiha chatuan nunna chu an chan ve leh ngei theihna 
târin nunna Krista chu a duh apiangte tân neih nghal 
mai theih türin mi zawng zawng tân pêk a lo ni ta. 


Kan mihring pianpui nunna ringawt hi chuan 
chatuan nun a daih lo va; kan dam chhâng daih chauh a 
ni. Kristaa nunna min pêk erawh hi chu chatuan daih 
nunna, Thlarau nun chu a ni a, “chatuan nun thlengin a 

chik chho vang tiin min hrilh tawh a ni (Joh 4:14). Nunna 
nei lo hian mahni intih nun chawp te kan tum thîn a. 
Nunna neituin min tih nun kan ngai zâwk a ni. Krista tel 
lova Nunna nei thei türa i inngaih chhâng chuan Krista 
nunna tuikhur chu pan i tum lo vang. Mahni i in dap 
buai ang a. Mahse mahniin nun kan nei thei lo a ni tihi 
hriat chian hunah erawh chuan Krista Nunna chu i pan 
ve mai ang. I nihna hi chiang la. Nunna nei lo, mi 
beidawng, sual khurpuia chêng i ni tih inhria la chuan 
“Lalpa nun min pe rawh, tiin nunna neitu chu i dil nghâl 
vat târ a ni. 


5. Bawhchhetu kan ni i ti a. Engtin nge kan lo 
bawhchhiat rêng rêng? 


Pathian dân kan bawhchhia a ni. Pathian thuin vawi 
tam tak min hriattîr tawh. Bawhchhetu, Pathian dân 
bawhchhetu kan ni tih a puang a ni. Pathian Dân chu kan 
bawhchhia a ni tih kan lo hre lo va, ngaih tha takin kan lo 
thu ve a. Kan thlahtute khân Pathian dân ding lai chu an 
lo bawhchhe tawh a, chuvángin bawhchhetu nihna kan lo 
chang ve alawm. Bawhchhiat leh sualte avângin thihna a 
lo awm a, thihna chuan mi zawng zawng a fan chhuak 
vek a ni(Rom 5:14). ‘Adama bawhchhiatna' avânga thihna 
chu kan chungah a lo tla ta. 'Hmasâng atang réngin in beng 
chu hawnin a awm ngai lo, vervêk tak takin in ti thin tih 
leh chhál afang rêngin bawhchhetu an ti thin che u tih ka hre 
si a’ Lalpan a ti (Is. 48:8). ‘Dan i bawhchhiat avângin 
Pathian i tihmingchhe thin (Rom 2:23). 


Bawhchhetu kan nih avângin Krista thih hi a lo 
tâl ta a ni. Zâwlnei Isaia chuan “Ani chu kan 
bawhchhiatnate avângin hliamin a awm “ a ti (Is. 53:5). 


| | | 8 Khawvêl Mamawh Chhânna » NEE 37 | 


Bawhchhiatna lukhum chu kan lo khum ve tak avângin 
Pathian nen inrem thei lovin kan lo awm ta. Bible chuan 
'Pathianin Kristaah chuan khawvel hi amah nen inremin 
a siam a, an bawhchhiatnate chu bawhchhiat naah 
ruatsak lovin...... ' a ti a (2 Kor. 5:19). “Kan 
bawhchhiatnate avánga thi kan nih lai meuh pawhin 
Kristaah chuan a tinung che... a ti a ni (Eph. 2:5) Kan 
sualna ngei hi Dàn kan bawhchhiatna a ni tih Bible-in 
min hrilh ‘Tupawh thil tisual apiangin dân an bawhchhe 
thin. Sual hi dán bawhchhiatna a ni" a ti(1 Joh. 3:4). 
"Tümah thil tisual lo kan awm si lo va' (1 Lalte 8:46). 


Sual chu dán bawhchhiatna a nih si chuan tümah 
Dân bawhchhe lo kan awm lo tihna a nih chu. Nang pawh 
bawhchhetute zîngah i tel ve. Adama bawhchhiatna chu 
khumtirin i awm vea, i fihlim bik lo. Nang chuan "engnge 
ka bawhchhiat, engmah ka bawhchhe lo réng reng” ti thin 
mah la, Van khian Bawhchhetuah a ruat tlat tawh che. 1 
insawi fihlim thei lo vang. Lei leh Van rorêltuin 
Bawhchhetu a tih che chuan inpha kual vél mah la, 
rorélna hmaah chuan i hneh dawn chuang lo va, 
bawhchhetu an ti tho tho dawn che. 


6. Pathian dan bawhchhetu kan nih chuan Pathian 
hmélma kan va ni mai âwm ve? 


Ni e, Pathian hmélma kan ni tih Bible pawh hian 
min hrilh asin. ‘In rilruah chuan a hmélma in lo nih bawk 
kha’ min ti (Kol. 1:21). Kan duhthlanna ngeiin Pathian 
dân chu kan lo bawhchhia a, Pathian hmêlma kan lo ni 
ta tlat mai. ‘Ka lama tang lo chu mi do a ni’ (Mt. 12:30) 
Lalpan a ti. A lama tang lovin a dân kan bawhchhia a, 
amah kan do a nih kan hre rêng rêng si lo. Leileh vân lal 
dotu nih chu a va han râpthlâk êm. 


Hmélma kan nihna hi Pathian in a siam fel loh phei 
chuan kan awmphung pangngai ringawt chuan amah kan 
dawr thei lo a nih hi. Pathian ai chuan khawvel kan 
hmangaih zâwk a, thianah kan siama, Biblechuan 'Nangni 
uire nute u, khawvel thian nihna hi Pathian hmêlma nihna 
a ni tih in hre lo vem ni? (Jak. 4:4) min ti. Khawvel thiana 
neitute leh Khawvel hmangaihtute hi Pathian hmêlma an 
lo ni. Tisa duhzâwngin kan nung a, “Tisa duhzâwng chu 
Pathian dona a ni' a lo ti bawk si (Rom 8:7). Tha ve hlea 
kan lo inhriatna tisa nun rêng rêng hi Pathian dona nun a 
lo ni-vek mai a. Vawiinah hian hmêlma a kan neih thin 
Lal Isua hnênah chuan inpe lüt nghâl (surrender) vat mai 
rawh. Hun tha i neih lai hi chuh rawh. 


7. Pathian nên kan lo inthen tak tak em ni? 


. _ Then e. Pathian nunna nén chuan kan lo inthen ta. 
Biblechuan mi suaksual chu a nu pum chhâng atang rêngin 
Pathian laka thenin an awm a ti (Sam 58:3). “Hriat lohna 
anmahniah a awm chu mi hriatlohna avâng chuan Pathian 
nunna lakah thena lo awmin, an hriatnaah chuan an lo thim 
a ni, an thinlung a chawlawl avângin' tiin min hrilh (Eph. 
4:18). Pathian nunna lakah chuan thenin kan lo awma. Bible 
chuan *... hla taka awm ti tein min sawifiahsak bawk a. 
Pathian néna kan inzawmna hi sualna avângin a lo chat 
tawha, keini mihringte hian kan suihzawm mai thei lo. Bible 
chuan “Nangni hmâna in thiltih sualnaah khân ama lakah 
thenin in lo awn tiin a sawi a (Kol. 1:21). Sualna avâng 
chuan thenin kan lo awm a ni. Pathian tel lova nun reng 
mai chu a him tâwk lo vang. Inzawm leh tara Kristan 
khawngaihna avânga he khawvéla i chenna hmun thleng 
khan a rawn umzui zêl che a, lo hnuchhawnsan tawh lo la, 
amah chu lo vuan ang che. 


— y nm 

8. Pathian mithmuhah chuan misual kan lo ni maw? 





Ni teh réng e. Mi zawng zawng hi mi sual, thil 
tisual kan lo ni vek a, sual bawia tang te kan ni. Bible 
chuan, “Mi zawng zawngin thil an tisual tawh vek a, 
Pathian ropuina an chang zo ta lo" tih min hrilh (Rom 
3:23). Kan thlahtute thil tihsual leh tihmawh avang khan 
mi tam tak chu mi sualah chhiarin kan awm a “Mi pakhat 
tihmawh avâng khan mi tam tak chu mi sual an lo ni ta’ 
tim Bible in min hrilh(Rom 5:19). 


Vawi khat pawh Pharisaite singa lehkhaziaktute 
chuan Isuan mi sual leh chhiahkhawntute zînga chaw a 
kil an hmuhin, a zirtirte hnénah chuan “Engtizia nge 
chhiahkhawntute leh mi sualte hnênah a ei a, a in le?” an 
ti a. Tin, Isuan chu chu a lo hria a, an iinénah chuan, “Mi 
chakte chuan Daktawr an ngai lo va, mi bawrhsâwmte 
zâwkin an ngai a ni, mi fel takte lam târa lo kal ka ni lo 
va, mi sualte záwk lam târa lo kal ka ni” a ti (Mk. 2:17). 


Mi sualte kan nih hi Lal Isuan a hre chiang ber. 
Phat rual lohvin mi sual kan ni. Bible chuan mi sualte 
kan nih lai a sawi a, Kan sual avângin Isua chu mantirin 
aawmngei a ni tih min hrilh nghâl bawk. Nangmali pawh 
hi sual bâwi i ni a, nangmah mai chuan sual bâwi atangin 
i chhuak thei lo. Bible chuan ‘Judate leh Greek (mi zawng 
zawng) te chu sual bâwia awm vekah tân hma pawh kan 
puh tawh kha' (Rom 3:9). Tumah tling zo rêng kan awm 
lo mi sual vek kan ni e. 

9. Mi sual kan nih si chuan Pathian ânchhe dawngtu 
kan va nih mai hmel ve maw le? 





Kan ni reng alawm. Pathian dan zawm ngei ngei 
tar kha kan zâwm thei si lo va. Bible chuan '... Dân 
lehkhabua thu ziak zawng zawng anga ti tara awm reng 
lo apiang chu ânchhedawngin an awm thin’ a ti (Deut. 
27:26; Gal. 3:10). Keiniho Dân pakhat pawh zâwm thei 
mumal lo hi chuan Pathian ânchhia kan dawng ngei dâwn 
ani. Khawvel tâwpa rorélna niah chuan 'Ânchhe dawngte 
u, kumkhaw mei, Diabola leh a tirhkohte tân an 
buatsaihah chuan mi kal bosan rawh u^ (Mt. 25:41) a tihte 
zingah hian tel mai hi hlauhawm tak a ni. 


10. Mi sual kan nihna chu kan siam tha leh thei lo em ni? 
Insiam tha thei lo khawpin kan chhe zo tawh em ni? 


Pathian mithmuhin kan awm dan hi a chhe zo 
tawh a, kan insiam tha thei tawh lo a ni. Bible chuan 
'Pathianin lei hi a en a, tin, ngai teh, an chhe zo tawh a, 
tisa Zawng zawngin leiah hian an awmdan an tichhe zo 
tawh si a’ (Gen. 6:12). Lei hi Pathian mithmuhin a chhe 
zo’ (Gen. 6:12) tiin min hrilh. ‘An chhe zo a, thil tenawm 
tak an ti a (Sam 14:1) ‘Lu chu apumin a na a, thinlung 
pawh chu apumin a chau ta. Kephah hnuai atanga lu 
thlengin dam lai rêng rêng a awm lo, pem te, vuakduk 
chur te, pân hnai la te hlir an ni' tiin min hrilh bawk (Is. 
1:5:6). Kan thinlung ber lah hi thil zawng zawng aiin bum 
hmang ber chhe lailet der a ni' (Jer. 17:9) a, mihring fate 
thinlung lah chu suala khat a ni a, an dam chhângin an 
thinlungah âtna a awm a.'Engmaha tlak tlai lovin an awm 
ta vek a ni' tiin min târlansak bawk (Rom 3:12). Pathian 
hmaah chuan mihring hi a chhe zo tawh a ni. Mahni 

insiam that theih tawh lohna dinhmun hial kan thleng ta 
a nih hi. 





11. Thil tha tithei pawh kan ni lo a ni maw? 


Thil tha pawh a tithe: tawh lo va, thatna pawh a 
nei bawk hek lo. Bible chuan ‘Tumah thil tha ti rêng an 
awm lo, pakhat té mah an awm hauh lo’ (Rom 3:12). Keini 
chuan Pathian pawm tlak thil tha la ti thera kan inngaih 
lai hian Pathianin tumah thil tha ti an awm lo min ti miau 
mai. Thil tha titu thil sual ti hauh lo khawpa mt fel chu 
lei chungah hian an awm lo tak zet a ni (Thuh. 7:20). 


12. Pathian hmaah chuan kan fc ihe: lo a ni ber maw? 


Nie, Pathian hmaah hian ih: ang hi a fel tâwk lo, 
a tling tawk bawk hek lo. Bible chuan, ‘ Tumah mi fel tak 
rêng an awm lo, pakhat mah an awm hauh lo' (Rom 3:10) 
a ti a. Fel ve viauva kan lo inhriatnatehi chhuan tlak a ni 
lo ve. Zâwlnei Isaia chuan ‘Mi bawlhhlawh angin kan lo 
awm ta vek si a, kan felna zawng zawngte pawh silhfen 
bawlhhlawh ang a ni’ min tih sak tawh bawk si (Isai. 
64:6). Joba, Pathian ngei pawhin mi famkim, mi ngil, 
Pathian tih mi, thil tha lo laka insum thei mi, leiah amah 
ang tumah an awm lo a tih ngei pawh hian Pathian 
thianghlimna hmaah chuan hetiang hian a au chhuak 
ngawt mai asi, .. “Engtinnge Pathian hmaah mi a fel theih 
ang le? Engtinnge hmeichhe hrin a thianghlim theih ang? 
Ngai teh thla meuh pawh khian ênna a nei nem, Arsi 
pawh a mithmuhah chuan an thianghlim lo. Mihring lek 
phei chu e, thil lung mai a ni' Mihring fapa chu changpat 
mai a ni a tithlawt mai a ni (25:4-6). 

Lal Isua ngei pawhin “in felnain lehkha ziaktute 
leh Pharisaite felna hi a khâm loh chuan vân ramah in 
lut tawp lo vang tih ka hrilh che ua nih hi” a ti (Mt. 5:20). 
Mihringte tehna atang chuan Pharisaite chu mi fel, fing 
leh kherkhiap ber tling an ni a. Mahse Lalpa hmaah chuan 
an tling lo a ni. Ching mite aia fel leh tar chuang tumah 
a awm theih loh tih hi a chiang a. Kan tân chuan mahni 
felna chhuanga vân ram luh theih chu a ni lo hle tih a 
chiang tâwk a ni. Hla phuahtuin ‘Tling zo reng kan awm 
si lo' a tih hi a dik hle a ni. 


13. Pathian hmaah chuan mitthi ang chauh kan ni maw? 


Bible chuan 'Thi' min ti reng alâwm. Pathianin 
Adama hnênah 'A chhia leh a tha hriatna thing rah erawh 
hi chu i eitâr a ni lo, i ei chuan i ei ni la lain i thi ngei tar 
a ni! tiin thu a pe a. Pathian thu awi lova thing rah an lo 
ei tak chuan Pathianin a thutiam chu hlenin “Mitthi' ah a 
puang ta a. Chutichuan mihring chu a hnawt chhuak a 
(Gen. 2:24). Pathian nén inlaichinna/inzawmna a chat ta. 
Pathian néna laichinna chat ta ni ‘Thi’ tiin Bible chuan a 
dah a. Mi pakhat sualna avâng'chuan mi zawng zawng 
chu an thi a ni'tiin min hrilh (Rom 5:15). Adama ah chuan 
mi zawng zawng an thi’ (I Kor. 22:22). ‘Mi pakhat avângin 
sual khawvelah a lat a, sual avângin thihna a lit bawk a, 
chutiang bawkin mi zawng zawngin thil an lo tihsual 
avangin thihnain mi zawng zawng a fan chhuak ta (Rom 
5:12) ‘Kan bawhchhiatna leh kan sualte avangin Thi min 
ti (Eph. 2:1). 


Theihpatâwp chhuaha lo intinung ve mai thei leh 
Van ramte chu chang ve mai tira kan lo inngai hi a va lo 
dik lo teh lul êm!!! Mahniin kan intinung thei tawh si lo. 

He thihna hi thlarau lama thihna, Pathian Thlarau nêna 
inzawmna chat tawh ani a. (Taksa thihna leh Chatuana 
thihna pawh a huap tel bawk) Mitthi kan loni. Mi zawng 
zawng tih hian nang ngei pawh kha a huap tel che a, 
huap tel loh pakhat mah nei lo. Nang pawh mitthi zîngah 
chuan i tel ve a, tih nun ngai i ni e. “Nang muhil, meng 
la, Mitthi zing ata tho rawh, tichuan Krista chuan a chhun 
êng ang che' (Eph. 5:14). 





14. Pathian chu tihlâwm theih ngaihna a awm lo a nih 
chu ti rawh? 


Pathian tilawm thei dinhmunah Kan ding tawh lo. 
Mi sual kan ni a, Pathian duhzâwng kan lo ti tawh lo va, 
a hmêlma kan ni. Ama hmaah chuan felna leh thatna, 
tlinna rêng kan nei tawh lo. Pathian thlarau hruaiin kan 
awm thei tawh lo va; tisa mi, thinurna faa piang rêng 
kan lo ni lek fang a. Thlarau dâna awm lovin tisa dânin 
kan nung a. Lal Isuan 'Tisaa piang apiang tisa a ni, 
thlarauva piang apiang thlarau a ni' a ti (Joh. 3:6). Tisaa 
kan pian chhuahphung nunna hi tisaa nunna, Thlarau 
nun do rân reng mai hi a ni a. Thlarau lam thilte chu a 
duh thei lo. Bible chuan ‘Tisa dana awmte chuan tisa lam 
thilte an duh thîn.... chutichuan Tisaa awmte chuan 
Pathian an tilâwm thei lo' (Rom 8:5-8). Keini mi Pathian 
Thlarauva piang lo, tisa mi chuan Pathian chu 
engtikawng mahin kan tilâwm thei lo a nih chu. A va 
beidawn thlak teh rêng êm. Pathian hnawl tawh hnu, 
fhanhai, riangvai, nunna nei lo, sual khurpuia cheng 
ihna leh Pathian rorêlna hmabâk, mahni chhandamna 
wk chhuak thei lo, mahni intidanglam thei lo, Pathian 
lâwm zo tawh lo kan lo ni. 

15. Mi dangte chu chhandam ni lo mahse, kei chu min 
chhandam tho vang tih ka ring tlat. 


Kan sawi tak zawng zawng kha i awi na nge? Tute 
emaw tán chauh kan sawi lo va, nangma tán kan sawi a, 
i nihna vek kan tilang tih i hre na nge? Midangte tân thu 
ngaihthlâka mahni tân ngaihthlâk loh chîng thin hi mi 
tam tak an awm reng thin. Pathian hmaah chuti khawpa 
kan tlin lohna leh tlaktlai lohzia Pathian thuin min hrilh 
tawh hnu a, chhandamnih inrin ve tlat mai chu. Nangmah 
ang chiah hian mi tam tak chuan mi dangte aia tha leh 
danglam bîk deuhvah an inruat fo thin rêng a. Pharisai 
pakhat pawh Biak inah tawngtai târin a kal a, heti hian a 
tawngtai a, “Pathian, mi dang anga hlepru te, fel lo te, 
uire te ka nih loh avâng leh he chhiahkhawntu ang pawh 
ka nih loh avângin i chungah ka lâwm e' a tia (Lk. 18:11). 


He mi ang bawk hi kan ni mai. Mi dangte ang ni 
lova, mi dangte aia tha zâwka indah tlat thin mihringte 
kan ni. Mi piangthar lote chu danglamna reng awm lovin 
thil tisualah min puh vek tawh. “Danglamna reng a awm 
lo, mi Zawng zawngin thil an lo tisual tawh vek a, Pathian 
ropuina an chang zo ta lo a ni:” tiin Bible chuan min hrilh 
(Rom 3:23). He laia zu rui leh mi hur, uire, tualthatte, 
milem be mite te nén in inang vek. 


16. Zu rui te, mi hur te, leh uire te nén kan inang vek 
anga maw? Ka awi thei lo réng réng. 


Danglamna reng a awm lova, danglamna reng i 
nei lo. Mi piangthar lote chu mi nungchang tha ber leh 
tual that, mi sual ber pawh kha Pathian mithmuhah chuan 
an danglam lo. Mi thianghlim inti, fel inti, tha inti te leh 

nawhchizuar leh mawngkawhur hote pawh hi an inang 
vek. Kohhrana member ni ve mai mai leh Pathian awm 
ring lo ho pawh hi an inang tho. Juda Iskariot Isua 
mantirtu leh nang piangthar lo hi mi sual nihna lamah 
chuan Pathian tilâwm thei lo ve ve in ni mai. 


Nangmah hi tha i inti em mai a. A nih leh Bible- 
a I Korinth 6:9-10 kha en la; Inngaih hmang, milem 
betute leh uire te, mi hur te, mawngkawhur te chuan 
Pathian ram an luah lovang a tih laiin, mi hau hmang 
pawhin vân ram a luah dâwn lo a ni tih min hrilh tel 
nghal a. Uire chu mi hau hmang ngawt ai chuan sual 
zâwk awm a ni a, mahse Pathian ram luah thei lotu an 
ni ve ve a, a inang reng a ni. Thil tih sual dan chu inang 
lo mah se, mi zawng zawngin thil an tisual tiin Lalpan 
a sawi a, thiltisualtute zîngah chuan i awm tho dâwn. 
Thil tisualtu vek kan ni. Lalpa hmaah chuan danglamna 
reng kan nei lo ve. 


17. Hetiang a nih chuan... A nih leh sual awmzia hi 
min hrilh chiang phawt mai teh khai. 


Bible-in sual tia a sawi thin hi tawng dang atanga 
a awmzia tak chu Dân leh thuthlung bawhchhiatna, 
Thuneitu dik tak lak atanga helna, thiltum ber thelh, 
kawng dik kalsan a, a dik lo lama pensan hi a ni. A tawi 
'zawngin sawi ta ila- Pathianin ni tara min tih ang nih loh 
hi ani. Pathian dan bawhchhiat hi sual a ni a, ‘Tupawh 
thil tisual apiangin dân an bawhchhe thin, sual hi Dân 
bawhchhiatna a ni’ a ti (I Joh. 3:4) Pathianin thianghlim 
famkim tara min phat laiin thianghlimna sawi tar pakhat 
pawh kan nei si lo. Pathian duh dan kan tlin phak loh 
chuan mi sual tia vuah loh theih kan ni lo. Lei mihring 

zawng zawngte hi Pathianin Thianghlim tara min phat 
anga thianghlim zo tawh lo vek kan nih avângin mi zawng 
zawng chu mi sual kan lo ni. Thlahtute, Adama te 
bawhchhiatna chu kan lo khüm ve a, suala puhin kan lo 
awmta. 


18.Adama te bawhchhiatna sual chu kan lo chhawm ve 
zêl a ni in ti thin a: Hmân laia mite sualna lo chhawm 
ve zêl mai chu a ni thei dâwn em ni? 


Bible chuan chiang takin min hrilh vek mai a. Kan 
thlahtute sualna hi kan chhawm ngei a ni. Eden huanah 
khân Adama'n Pathian duh loh zawng tiin Pathian dân 
dinglai chu a bawhchhe ta a. A bawhchhiata suala a tluk 
hnu chuan a fapa Kaina leh Abela a hring a. Kaina chuan 
a nau Abela chu a that ta. Tuma zirtîr ngai lovin tualthah 
a lo thiam nghal mai a ni. 


Bawhchhiatna chuan tualthahna a hring nghal a, 
zirtir ngai lovin a pa sualna chu a chhawm nghal (Gen. 
4-8). Adama chuan kum 130 a nihin amah ang tak, ama 
anpui ngei fapa a nei, tih min nrilh (Gen. 5:3). Taksa leh 
chhângril nun, duhzâwng leh duh loh zâwng thlengin 
Adama chuan amah ang tak Pathian dân bawhchhiat 
ching chu a nei a ni. An thlah kal zêl han en ila ‘Pathian 
chuan leiah hian mihring sualzia chu nasa tak a ni tih leh 
an rilru suangtuah rêng rêng chu sual hlir a ni fo mai tih 
a hria a’ (Gen. 6:5). Bible chuan ‘tisa zawng zawngin leiah 
hian an awmdan an tichhe zo tawh si a' tiin a sawi 
(Gen.6:12). Adama sualna chuan a thlahte zêlah mihring 
thisen zâm a fan a, tumahin chu sualna chu an kalsan 
thei lo va, sual chuan a chenchilh tlat a ni. 


Pathianin an nunna tara dân a pek pawh chu an 
zâwm thei tlat lo, Pathian kaihhruaina chu an ninga, an 
phunnawi a, an hel reng mai a ni tih min hrilh. An tisaa 
thinlung chu lung anga sak a ni; tih min hrilh nghal bawk, 
(Ezk. 36:26). Pathian thu chuan 'mi pakhat avângin sual 
khawvelah a lât a, sualna avângin thihna a lât bawk a, 
chutiang bawkin mi zawng zawngin thil an lo tihsual 
avângin thihnain mi Zawng zawng a fan chhuak ta a. Mi 
pakhat sualna avángin thihnain mi zawng zawng a fan 
vek avângin thihna chuan mi zawng zawng fan vek lo 
thei a ni lo. Chutiang takin ‘ Mi pakhat tihmawh avâng 
khân mi zawng zawng chu sual an lo ni ta' (Rom 5:19). 
Sualna chuan mi zawng zawng a fan vek a ni. Adama hi 
mihring zawng zawng aiawhtu a ni a, Adama nih dan 
kha kan nih dan a ni vek mai. Adama chu suala a lo tluk 
avangin mi zawng zawng hi a kawnghrenin min hreng 
khâwm a, sualah min tlükpui ta a ni. Chu mi zîngah 
chuan ka tel lo vea tih theih loh. Sual pakhat avâng chuan 
thiam loh chantîr rorêlna chu mi zawng zawng chungah 
a lo awm' (Rom 5:18). Mi zawng zawng a huap zêl a ni. 


Lal Isuan Pharisaite leh Lehkhaziaktute thlahtu 
bul dik tak kha a chhâtpui ta a. Annin' Abrahama thlahte 
kan ni asin, tân thlengin tuma bâwiah kan la awm ngai 
lo... kan pa Abrahama a nv’ an ti a. Isuan an Hnênah 
Abrahama fate in nih chuan Abrahama fate thil in ti ang 
chu. Nimahsela tânah mi thah in tum si. Abrahama 
zawngin hetiangin a ti lo ve. 'Nangni zawngin in Pa thil 
chu in ti thin’ a ti a. Anni chuan ‘In uirea hrin kan ni lo 
ve. Pa pakhat chauh kan nei, Pathian chu’ an ti a. Isuan 
an hnênah, “Pathian in pa a nih chuan nangnin min 
hmangaih ang chu... Nangni zawng, in pa Diabola hnêna 
chhuak in ni a, in pa duhzâwng tih in duh a ni. Ani chu 

atîr ata tualthat a ni, thutakah a awm lo, a chhângah 
thutak reng a awm loh avângin. Dâwt thu a sawiin ama 
tihchhuah a sawi thin; dawthei a ni si a, dâwt pa pawh a 
ni” a ti ta sawk sawk mai a. Hai theih rual lohvin thlahtu 
dik tak nunphung leh mizia chu an chhawm zêl a ni mai 


Lunglei vêla sualna chu America ram sualna nên 
a inang reng mai. America atangin Mizoramah an rawn 
zinin an sualna an rawn zirtîr a ni lo. Thlahtu pakhat 
atanga chhuak kan ni ngei a, min thlahtu nihna leh 
nunphung leh mi zia chu kan chhawm theuh vâng an 
zâwk. Pharisai leh Lehkhaziaktute pawh khân an kut 
ngeiin mite an tihlum a ni lo; mahse an rilru chuan Isua 
tihhlumna kawng an zawng si. An rilru chuan tual a lo 
that der tawh a nih chu. Chutiang chuan keini pawhin 
thlahtute sualna chu kan lo khawm vea. Sualna chénchilh 
bawhchhetu kan lo ni. Juda mi tlêmte chauh khán Hitlera 
lakah thil an tisual a; Hitlera chuan Juda mi zawng zawng 
chu ringhlelin thah chimih vek târ tih thupêk a chhuah 
ta. Mi tlêmte sualna avâng chuan Juda mi zawng zawngin 
an lo tuar ta a ni. Chutiangin Adama te tihsualna chu lei 
mihring hian kan lo chhawm ta zêl a ni. Ring lo mah la, 
ring mai rawh. 


19. Thlahtute sualna chu kan chhawm zêl a nih chuan 
sual sain em ni kan pian? 


Lal Davida chuan, ‘Ngai teh, khawlohnaa dinin 
ka awm a, ka nun sualin mi pai a’ (Sam 51:5) a ti a. Davida 
chu khawlai fa a ni lo va, uirena fa a ni bawk lo. Mi dangte 
aiin a khawlo bik chuang lo. A nu pawh nu dang aiin a 
sual chuang a ni hek lo. Davida chuan mi nu a uire a. A 
uirena sual chu mi dangte lakah thup a tum a. A uirena 

Bethsebi pasal chu a tihhlumtir a, mi dang tam tak nên, 
râl lakah an thi ta. Davida thupêk avânga thi an ni a, 
Davida chu tualthat a ni, Uire, dawthei, mi duham, mi 
hur, chan tâwka lungawi lo mi a ni. 


Engvanga chutianga lo awm chu nge maw anih 
le? Ama nu, Adama thlah ngei chuan a pai vang a ni mai. 
Zawhte chu zirtîr ngai hauh lovin bawnghnute a ei ru 
thin a. Ei rük ching rênga a lo pian vang leh zawhtea a lo 
pian vang mai a ni. Sualna hi zirtîr kan ngai lo. Ruk ru 
tar te, zu in türte, mi bum târte, tual that târtein tuman 
fate kan zirtîr ngai lo. Mahse an sual a, râk an ru a, zu an 
in a, inngaihna sualah an lât a. Keini nu leh pate ngei 
pawh hi sual chhângkhung nei tlat, Adama sualna 
chhawmtu kan nih avângin sualin kan fate pawh an lo 
nung mai a ni. Serthlum kungah Serthlum a rah thin a. 
Serthlum kungah thei dang a rah ngai lo. Serthlum kung 
a ni a, serthlum a rah mai a ni. Mihring hi sual a nih 
avângin a nunzia leh thiltih techu sual a ni. 


Bible chuan ‘thinurna faa piang reng kan ni’ a ti 
(Eph. 2:3): ‘Chhul atang rengin bawhchhetu an ti thin che 
u' min ti (Is. 48:8). ‘Mi suaksual chu an nu pum chhâng 
atang rengin Pathian laka thenin an awm' pin min hrilh 
bawk (Sam. 58:3). Chuvangin kan pianchhuah phung 
reng hi sual sain kan piang a ni. 


20. Thiltih sual hranpa nei lem lo mah ila, hetia kan 
awm mai mai pawh hian kan sual tho tihna a ni 
maw? 


Mihringte hian pawn lam lang theia thil sual 
langsar deuh kan tih hian sualah kan inngai ber thin a. 

Thil sual kan tih theih hma pawh hian mihring hi sual 
sain kan piang a ni kan tih tawh kha. Ama kut ngeiin thil 
sual a va tih avâng khân sualah puh a ni lo va; mihringa 
a pian chhuah khân sual nihna a keng nghal a, nunze 
sual a nei nghal a ni. Awm ve mai mai pawh ni ila mi 
sual awm hle hle kan ni ringawt a. Pathian lam pawh 
hawi chuang lova awm ve hle hle hi sual tak a ni. Mi 
sual ni tar hian thil sual thar ka va khawih leh tih kher 
ngai lo hian mi sual duhawm tâwk tak chu kan ni tawh 
rêng rêng. 


Bawhchhetu dik tak, hrem tlak, Pathian hmêlma 
chu kan ni tho tho tawh a ni. Thil ka tisual hlei nem an 
tih thin pawh hian pawn lama sual langsar tak an tih lem 
loh vang hi a ni chauh mai a. An sualna, Pathian hmaa 
an tlin lohna lam kha an hre thin lo va, tha ve tak tak 
emaw te hi an inti leh ngawt thin. Hei tak hi alawm mi 
tam tak harsatna chu. Thil ka tihsual ka hre lo réng réng 
an ti thin. Nu leh pa thu an awi a, rük an rük ngai loh va, 
mi pawi an va khawih lem loh chuan sual lovah an inngai 
a. Pathian hmaa an sualna hi an hmu thei thin lo. Chuvâng 
chuan alawm Bible chuan "Tumah thil tisual lo an awm 
silo’ (I Lalte 8:46) “Mi zawng zawngin thil an ti sual’ tiin 
a puang chhuak hmiah mai a ni. Kan pianpui sual (sinner 
by nature), nihna sual hi alawm kan tih danglam theih 
rêng rêng loh sual chu. Boralnaa min hruai lâttu pawh 
hi a ni dâwn. Cancer natna vei chu tihdam a nih thuai 
loh chuan zawi zawiin panchhia chuan a ei a, a tawpah 
chuan an thi ngei ngei thin. He sual natna hi mahni chuan 
kan la kiang thei si lo va, tidamtu Isua hnên chauhva 
tihdam theih a ni. 

He pianpui sual hi Bible chuan phar hri nên a 
tehkhin thin a. Phar hri hi Pathian chauh lo chuan a tidam 
thei lo niin Juda mite chuan an ngai thîn. Mi a lo phar 
chuan mi dang zîngah an awm thiang lo. Pianpui sual 
hri hi chutiang chiah chuan Pathian hmaah chuan a lang 
a, Pathian chauh lo chuan a tidam theilo Amah chu pan 
la, a tidam ang che. 


21. A nih leh a tiha kan tihsualte hi engnge a din hmun? 


A tiha kan tihsual te pawh hi kan nihna lo sual 
tawh reng vang kha a ni mai. Chi Khur atang chuan tui al 
a chhuak lo thei lo ang hi a ni mai. He kan thiltih ngei 
hian mihring chu a tibawlhhlawh a ni. Lal Isua ngei 
pawhin 'Mihring kawchhüng ngei ata lo chhuak chuan, 
chu ngei chuan mihring a tibawlhhlawh thin a ni. 
Kawchhünga mi, mihring thinlung atangte chuan 
ngaihtuahna sualte a lo chhuak si thin: Inngaihna te, 
rükrükna te, tual thahna te, uirena te, awhna te, sualna 
te, bumna te, hurna te, îtsikna te, sawichhiatna te, chapona 
te, ana te hi’ tiin min hrilh(Mk. 7:20-22) 


Hêng thiltih sual tlêm tarlan bâkah pawh hian 
sualna tam tak kan ti ngeiin ka ring. Inngaihna 'te hi 
Pathian huat zawng ber a tling a, 'Inngaih hmangte 
emaw, milem betute emaw, uirete emaw, mi hurte emaw, 
mawngkawhurte emaw, rak hmangte emaw, mi duhamte 
emaw, Zu ruih hmangte emaw, mi hau hmangte emaw, 
hleprute emawin Pathian ram an luah lo vang a ti a (I 
IKor.6:9-10). Kan thiltih sual hian nghawng a nei nasain 

chatuan thil a khawih pha daih a ni. 


~ 





ee aa Aa Angga MR tt MM; 
52 Khawvêl Ma Chhânna 


22. Kan tih ngei tŵr kan tih loh pawh hi sual a va la 
nih theih mai awm ve le! 


E, ni thei teh reng e. Mi tam tak chuan an thilti 
sual chauh hi sualah an ngai thin. Pathianin ti ngei nge 
türa min tih, kan tih loh pawh hi sual a tling asin le. Kar 
thiltih sual avâng hian chhandam kan ni thei lo ang bawi 
hian kan tih loh sualna avâng pawh hian chhandam kar 
ni chuang lo vang. Nula pakhat chanchin an sawi thin a 
Kohhrana member pakhat a ni vea. Vawi khat chu a dan 
lo vak mai a. Zêl ang deuh hian a awm a, a mumangat 
chuan a lo thi tlat mai a. Vân ram kawngkhar bul. 
vântirhkoh Gabriela hmaah a lo ding a. Gabriela chuar 
Nunna lehkhabu a lo keu vêl a. Gabriela chuan a hnênah 
“Nula, i hming a chuang ve rêng rêng lo mai” a ti a. Nul. 
chuan hlauthawng tak chung chuan, “Eng maw, ka hmin: 
chu a awm ve lo maw? Awm ngei tür chua ni" ati a 
Lehkhabu chu a han keu leh thuai thuai a, “Nula, i hmin; 
a chuang lo a ni’ a ti leh ta a. ‘Engvangin nge, eng thil k 
tih vâng nge ni ka hming chu a chuan loh chu le” tiin. 
tap ta a. Gabriela chuan, 'Nula, i thiltih avâng a ni lo va 
thiltih tar i tih loh vâng a ni Zàwk e. Chhandamna ropu 
(Isua) hi i lo ngaihsak lo em atin a nih hi" tiin a chhâng a 
Nula chu a lo harh ta hlauh mai a. A mutna khum atan; 
chuan a tawlh chhuak a, a khum strah chuan a thingthi a 
a thinlung chu Krista tàn hawngin a chhandamtu atán: 
lâwm lat ta a ni. 


Eng vângin nge kan boral ang? Kan thiltih sua 
vângin maw? Pathian thu ngei hian chhâng teh se "A rin; 
lo chu tân apangin thiam lohvin an awm (Joh. 3:18). Ru 
târ rin loh hi thiam loh channa chu a ni mai. Mi sualt 
chhandam türin Pathian Fapa ngei chu a lo kal a, tupawt 

a ring apiangin chatuanna nunna an neih nan Lal Isua 
Krista rin chu chatuan nun neihna leh chhandama kan 
awm theihna târ a ni a. Amah rin loh chu thiam loh changa 


awmna a ni tih min hrilh chiang ta. Chuvângin kan th 
tar kan lo tih Joh hi sual lian lutuk a ni asin 


Bible chhiar te, tawngtai te, Pathian tana inhmang, 
tar te, rethei tanpui'te, damlo tawngtai te, biak ina 
inkhâwm te thil tam tak kan tih tara awm € hung tih tur 
te kan tih loh chu sual a ni tho tho mai: A pawimawh 
lian ber mai chu kan sawi tak kha, Lal Isua Krista chu lo 
rin tar a ni a, lo neih tür a ni a, lo lawm tür a nu a, a hnêna 
kal tar a tih kan ni. Amah chu tupawh a ring apiang an 
boral lohva chatuana nunna an neih zâwk nan | upawh 
amah ring chu thiam lohvin an awm lovang, "T upawh 
ring lo chu tân apangin thiam lohvin an awm, Pathian 
Fapa an rin loh avângin. Ring lovin awm tawh suh la, 
ring mai rawh. Chu chu i tih târ a ni mai 


BEE 

BUNG 3 


SIMNA LEH PIAN THARNA THU A 
ZAWHNA TE 


1. Mi sual kan lo nih a, mahni kan insiam that theih 
loh va, mahni chhandamna kan hlawhchhuah theih 
si loh chuan engtinnge chhandamin ka awm theih 
si ang? 


A ni tak a, Mi sual mahni insiam tha the tawh si 
lo, mahni chhandamna târ thawk chhuak thei tawh bawk 
silo, kan thiltih that berte pawh chhandamna tling khawp 
a nih bawk si loh chuan mahni lamah chuan kan tawp 
hle a ni. Mahse beidawng réng réng suh. Mite pawh hian 
chatuan nun chang tür hian nangmah ang hian an lo bei 
nasa thin a, mi dang te zawn loh danin i zawng a ni bik 
lo. Mahse kawng dik ka hrilh ang che. 


“Chhandamna hi Lalpa ta a ni' tih kan hria (Jona 
2:9). Mi hring hian kan thatna leh felna leh kan tlin vena 
avânga lei theih a ni lo. Tisa mi kan ni a, kan thiltih chu 
Lalpan a pawm lo réng réng. Nimahsela Chutiang 
dinhmun beidawn thlak tak maia kan ding chu Lalpan 
min hmangaih ém avángin keimahnin kan lo tih ve leh 
lo thawh ve ngai hauh lovin kan chhandamna tür chu 
min lo siamsak vek tawh. Van lam (Pathian) khian Le 
mihringte rawn hauh lovin lei leh ván inrem tawh lo 
inremna tür chu a lo ruahman fel vek mai a. Chu 
chhandamna chu mi sual ber, mi fel lo ber, mi à ber, 
tlinna réng nei lo, mi mawl ber tân pawha a thlawn liau 
liauva neih theih târin a lo siam ta. 

Pathianin khawvel a hmangaih ém êm a, 
chutichuan a fapa mal neih chhun a pe a, amah chu 
tupawh a ring apiang an boral lohva, chatuana nunna an 
neih zâwk nân' tiin Bible chuan min hrilh (Joh. 3:16). A 
tha apiangte tân, a fel apiangte tân ni lovin, a ring 
apiangte tân a ti a ni. A ring duhtu apiang tân a nih chu. 
Nang pawh i sualnaah chuan lungngaiin thlep mai lo la, 
i tân kawng a awm e. ATingtu apiang tán a nih chu i hria 
em? Pathian ka lo ngaihsak êm êm vang leh ka thiltih 
that vang pawh a ni lo. Bible chuan ‘Hna thawk lova 
Pathian pawh ngaihsak lo thiamchantirtu ring zawka 
rinna chu ama felnaa ruat a ni. (Rom 4:5). 


Pathian hmaah chuan kan tel thei tawh lo va, kan 
tling zo tawh lo. Mahse amah :.5 im mi fela min siam 
Jeh theihna kawng a ruahman ch. tûn hmaa kan lo 
sakhaw mi viau vang pawh ni lo, Pathian thu kan lo 
ngaihsak chiam vang pawh ni lo, ka hnathawh leh ka 
thiltih that vang pawh ni hauh lovin, 'Amah rin'aváng 
ghauhvin mi fel famkimah min lo pawm thei a nih chu. 
A makin a va ropui êm! Ani chuan kan thiltih angte ni 
Jovin, ama ruat leh khawngaihna ang zâwkin min 
phhandam... ‘tih min hrilh chiang a ni’ (II Tim. J :9) ‘Rinna 

vânga khawngaihnaa chhandam in ni’ tih min puansak 
L tawh bawk si (Ep. 2:8). 


Tih a ngai lo, thawh a ngai lo, athlawna lak tar a 

i. Isua chu Amaha mite hnênah a lo kal a, amaha miten 

n lo lâwm si lo. Nimahsela amah lâwm apiangte chu 
Amah pawm (receive) a piangte, amah lo dawngsawng 
piangte, amah ring apiangte chu, an hnênah Pathian fate 
ih theihna tar a pe, a hming ringtute chu’ (Joh. 1:11-12). 

Qn hma lama kan nun dan leh khawsa zia kan sualna 

zawng zawng chhit buai ngai lova. Amah (Isua) lawm a, 
‘+a, pawni a, thlangtute hnénah chuan Pathian fa nihna a 
p ghal a nih chu. Pathian fa an ni a, Pathian hrin ngei an 
ni tih min hrilh. “Châng mite chu thisen hrin an ni lo va, 
tisa duh/âwnga hrin an ni hek lo, mipa duhzáwng pawha 
hrin an ni hek lo, Pathian hrin an ni zâwk e’ a tia ni. (Joh. 
1:13). Bible chuan, “Pathian fapa ringtu chuan chatuana 
nunna a nei tawh, thiam lohvin a awm lo va, thihna ata a 
chhuak a, nunnaah a lât ta zâwk a ni’ a ti (Joh.5:24). 





Mi, a thiltih ngaihtuah lova, Pathianin fela a ruat 
chu mal a sâwm sak thu Davida pawhin, “An 
bawhchhiatna te ngaihdama awm leh, an sualte khuha 
awm chu a eng a thawl e. Lalpan khawlohna neia aruat loh 
chu a eng a thawl e' tia a sawi ang khân (Sam 32:1-2). 
Tân hii tan hun lâwmawm leh chhandamna ni chu a ni. 
Isua chu I nuna lalber leh chhandamtu atân lo nei la, amah 
chu pawmin lo lâwm rawh. Simin a hnên rawn pan ve la, 
Ani chuan a lo ngaidam nasa khawp dâwn si chia. 


2. Chuti chu sim a la ngai cheu dawn e lo? 


Sim hi a tâl a ni. Kan Lal Isua ngei pawh khân 
ngai pawimawh êm êm a, a rawngbâwl tantirh pawh a, a 
thu ken lian ber chu simna hi a ni. ‘Sim rawh u, Van ram 
chu a hnai tawh e (Mat. 4:17). ‘Nangni pawh in sim loh 
chuan chutiang bawkin in boral vek ang' (Lk. 13:3). Sim 
lo ho zawng zawng chu an boral vek dâwn. “Pathianin 
Gentile-te pawh nung atân sim a phal ta a nih tak chu 
(T.T. 11:18). Sim chu nunna atâna rahka pakhata nia. Lal 
Isua ngei pawhin ‘Tih tak meuhvin ka ti a che u, in lamlét 
a, naupang te ang in lo nih loh chuan, van ramah in lot 
tawp lo vang/ a ti a ni (Mat. 18:3). Sim hi a tâl a ni. 

. Sim tih hi engnge a awmzia ni rêng rêng? 


Sim tih awmzia chu ‘Kawng thar zawh, hawikirna, 
kan thiltih thinte kiansan a, kawng thar zawh' tiin kan 
tawi thei ang. Sim chuan tih tawh loh a kawk bawk a 
Sual atanga Pathian hnéna kir lehna a ni. Sual kan vawn 
lai thlah a, Pathian lam hawina a ni Hei hi Pathian lam 
hawia simna a ni a, nun leh theihna leh thinlung zawng 
$awnga simna a ni Hawikîr lehna rilru leh thinlung 
Ínthlak thlengna, rilru lamlêtna, sual kaÍsana Pathian 
bnéna kir lehna, kalna kawng tihdanglamna, tiin kawng 
brang hrangin a sawi theih a ni 


4. Sim chu inchhîr tihte nén huu mangah ka lo ngai 
mai asin? A inang na nge? 


In ang teh suh e. Inchhîr tihte chu a pâwnlâng daih 
ülawm. Miin thil a tihsual chuan a inchhîr êm êm thei a; 
fnahse remchâng awm sela chutiang thil chu a ti leh duh 
thai thin. Chutiang chu sim a ni lo. Ka inchhîr te, pawi ka 
# mang e tih te, sual avangin ka lungngaiin ka tap hial 
ath te hi simna tling a ni lo rêng rêng. Simna kawnga rabbi 
pakhat chu a ni thei mahna. Mahse simna tak tak tling 
Jovin a tâwp thei a ni. 


Juda Iskariota pawh kha a Lalpa a hralh ngawt a, 

li inchhîr a, a aia sualah a lata. Sim si lovin a inawk hlum 
anih kha. Símna thleng lovin a inchhir a, a thiltih tawh 
pawi a ti hle a ni. Sual avângin lungngai hle mah sela 
mna tak tak a thlen loh chuan sual nasa zâwk 
awihtirtu a ni zàwk asin. Pathian chuan boral tapa a 
mai kha. Sual kalsana Isua Krista âng chhâng thleng 
wiha tluk luhna/ inpêkna hi Bible-in simna a tih chu 

a ni. Petera chuan a sual a sim a, a lo kir leh chuan a 
unaute a tichak ta Zàwk a, a hruaitu berah a tang ta a 
nih kha. 


5. Sual kan tih lai mêk chawlhsan ringawt chu sim a 
la ni lo a ni maw? 


Ni teh suh e. Miin a zu in te, a mei zâk thinte, a 
pawisa khelh thin te tâwpsan kha sim a la ni mai lo va. A 
tâwpsan bâkah a nun chu Pathian hnênah a pêkluh kher 
kher a ngai a ni. Pa van nunna kawng thlang ta chuang 
lova zu in tâwpsan ve mai mai te hi simna dik chu a ni 
lo. Taksa leh chhângkaw tân a that loh avângin zu in 
tâwpsan chu a tha lutuk. Mahse zu ain loh tâk avânga 'a 
sim ta' kan ti ngawt hi chu Bible-a simna a sawi ang chu 
a nilo. Chhandamna chungchângah pawh sualna kawng 
hrang hrang kan tih thinte thlah a, tâwpsan a, Krista hnêna 
tlakluh a, Krista hnêna kir leh a, a hnêna inpêk hmiahna 
a ni. Thihna ata chhuah ringawt ni lovin nunnaa luh a 
ngai a ni. Boralna khua chhuahsan a, Zion khawpui thlen 
a ngai a ni. Chutiang taka kan sualna kawng tâwpsan a, 
Lal Isua Krista hnêna nun inhlanna leh inpêk pumhlumna 
chu ani. Mi tam tak chuan kan sim phal rêng hlei nem. 


6. Sual sim tir chuan Krista hnêna inpék phalna tak 
tak a ngai a ni maw? 


Ngai nghâl e. Kan duh thlanna hi a khawih nghal 
hmiah a ni. Kan sual kawng zawh lai mek hi tha kan ti lo 
va, kan nin tawh avânga tâwpsan nghâl mai theih chu a 
ni. Nimahsela ka nuna Lalber atân Isua chu ka duh lo 
thei tlat si. Thil dang zawng zawng aia Krista chu duh 
ber leh hmangaih bera neih zui nghâl a ngai. Sual 


Khawvél Mamawh Chhánna 59 


khuahkhirhna hnuaia kan kun phal ang bawk khân Krista 
thuhnuaia kun kan inphal nghal a ngai. Sualnain min 
luah ang khan Kristan min luah kan phal tar a ni. Sualna 
hmangaih thin khan Krista a hmangaih ve tawh dâwn a 
ni. Chuvángin Isua hmangaih bera neih a tül a ni. 


Sualna kawng khat chauh sim duh a, sual kawng 
dang erawh chu sím phal loh te a awm thei leh a. Mi 
pakhat tawngtai pawhin 'Lalpa Zu in hi chu min simtîr 
la, kawng dang erawh chu keima thu thu la ni rawh se” a 
ti a. Kawng khat chauh Isua hnênah pe phal a, kawng 
dang pe phal si lova mahni tana la hum tlat kha a ni thei 
lo vang. A zavaiin Lalpa hnênah pêk phal vek a, Ka duh 
dân ni tawh lova Lalpa duh dân zâwk hnuaiah chuan 
dah târ a ni. 


Nula pakhat chu ka hmangaih êm êm mai a, ka 
duhna zawng zawng pawh a hnênah ka hlân a ni. Mahse 
nula pakhat hmêl tha lutuk leh nungchang mawi zet mai 
chu ka hmu leh ta a. Ka hmangaih hmasak Nula ai khan ka 
duh ta zâwk tlat mai a. Chutichuan ka hmangaih theihna 
zawng zawng chu a hnênah ka pe ta zâwk a ni. Chutiang 
chuan kan duhthlanna taka Isua chu hmangaih ber leh duh 
bera neih nghálna a huap tel a ni. 


7. Engnge kan sim tir chu? 


Sim tar chu hriata ngai rêng a ni. Sim tar hre lo chuan 
engti kawng mahin a sim lo vang. Dam lo tih inhre lo chuan 
damdawi in panna chang a hre hauh lo vang le. Dam lo nih 
ainhrephawttürani. Keini pawh sual kan ni tih kan inhriat 
hunah chauh sim duh nacháng kan hria a ni. Mi pakhat 
chuan "Ka sualna réng réng ka hre lo" a ti tlat a. 

Inngaihna, rükrük îtsikna, dawt sawi leh tualthah, 
mite sawichhiatna kawnga a fihlim theia a inhriat avangin 
a sual lo emaw a inti tlat a. Nu leh pa thu a awi thei viau 
va, mi rethei a tanpui peih viau chuan thaah a lo inngai 
mai thin. Mite hmuh leh hriat thama sual langsar deuh, 
khawtlang pawhin suala a ngaihte hi, suala kan ngaih 
chu a ni duh viau mai. Héng sual langsar deuhte hi chu 
insum ila kan ti lo thei mai alâwm. 


Eng sualin nge min la tibuai fo thin? Kan 
pianphung sual hi. He kan pianpui nihna sual tak mai, 
Adama te sualna kan chhawm hi kan sim târ chu a ni. 
Pianpui sual chuan Pathian lam a thlang ngai lova, 
sualna leh khawvel thil, leh tisa lam thil tea thlang zàwk 
thin. Chu tak chu kan sim a ngai a ni. Mihring chuan 
Pathian atin mahni kan indah pawimawh a, Pathian lam 
kawngte ngaihtuah lovin mihring thil hlir a ngaihtuah 
thin. Thlarau lam thilte ngaihtuah lovin tisa thilin a 
ngaihtuahna a khat tlat a. Mahni hmasialna in a Khat a. 
Pathian aiin mahni a dah lal thin. Chu tak chu tihdanglam 
ngai, sim ngai chu a ni. 


8. Sual chu kan sim thei em ni? 


Sualna hi mahni theihna ringawt chuan kan sim 
thei lo. Mahse sim duhna erawh chu kan nei thei a ni. 
Chu mi sim duhna tak mai chu Pathian Thlarau 
Thianghlim chuan a nghâk thin a. Setana mi nihna bansan 
a, Krista mi nih duhna tak tak thinlung kan neih chiah 
chuan Thlarau Thianghlim chu a che vat a, a 
thiltihtheihnain sual chu min simtir thin. Sual sim duhna 
nei hauh lo mite chu tumah mi piangthar an awm thei 
lo. Mahnin sim thei lo mah ila, sim kan duh tak tak a tâl 

tlat. Ka pum a na a, damdawi inah zai angai a, mahniim 
zai thei lo mah ila, zai duhna kan neih chuan zai theitute 
Doctor kan pana, min zaia kan na a dam thin Sualna eng 
pawh sim phal loh zép rük kan neih tlat chuan kan piang 
thar lo vang. Thlarau chuan kan duh lo chung chung min 
tilui ngai lo. Kan duh hun a nghâk zâwk a ni. 


Sim chu duh inti ve si, peih loh huna sual kawnga 
kal leh mai si ang hi sim a ni lo. Chutiang mite chuan 
chhandamna hi an chang thei lo. Huarîa thlai chi a to 
theihna târin huan chhâng hnim chu kan thlo fai vek târ 
a ni. Krista chi nung to thei târ chuan keimahnia sual 
hnim chu kan thlo fai vek tar a ni ang Keimahni tak 
chuan kan thlo fai thei ka ti lo va, huan chuan amah leh 
amah a inthlo fai thei Jo ang hian keimahni kan thinlung 
hi kan tithianghlim thei lo. Thlarau Thianghlimin a rawn 
tihfai a, a tihthianghlim a ngai a ni. Rinnain Krista hnênah 
kan innghatin kan inpe lat a, ani chuan a tâl ang zawng 
zawng chu a lo ti mai dâwn a ni. Kan nih ang angin ani 
chu kan pan ang a, ani chuan Kalvari thisen h]u chuan 
min lo bualfai ang a, min tithianghlim ang a, tichuan 
keimahniah chuan a chêng chauh dâwnani Chutianga 
Lalpan min tihsak chu kan duh târ a ni. 


Chutichuan mi sual i ni tih i hriat a, i sualna chu 
sim i duh tak tak chuan i sualna zawng zawng nên Isua 
Krista hnênah chuan inpein, tlu lât rawh. Ani chu simtîr 
tira lo kal a ni si a (Lk. 5:32). 

9. Pathian chu hmangaih Pathian a ni si a, sim kher 
lo pawhin kan sual chu min ngaihdam thei mui lo 
em ni? 


Pathian chu hmangaih Pathian a ni a, mahse sual 
chu a hmangaih lo. Nuin a fa chu hmangaih hle mahse a 
taksaa bawlhhlawh chu a hmangaih bik lo. Silfai a duh 
loh chuan a pawm duh lo va, silfai a duh chuan a 
bawlhhlawh kai zawng zawng chu a silfaisak thin. Eng 
ang pawhin lo sual tawh thin mah la, i sual chu sim i 
duh phawt chuan Lalpa chuan a silfai sak ang chia, I sual 
zawng zawng chu a ngaihdam sak ang che. Chutia tlenfai 
i nih chu Lalpa duhzâwng a ni. 


I sual chu i sim phal loh va, ama hmaa i sual i 
puan loh chuan Pathianin a ngaidam thei lo che. Pathian 
chu engkim hretu leh hmu tlang vektu ni mah se, ama 
hnêna i sualte i puan loh va, ngaihdam i duh ngei a ni 
tih i hriattîr loh chuan a ngaidam mai lo. Fapa tlanbo 
pawh kha ei tar a neih loh chin chiah kha chuan A pa in 
lam a ngai a. A pa sum a ei raì a, a tlanbosan a, sual 
kawng a zawhna chu pawi tiin a thu kun mai lova. 
Vawkchaw pêkna hmunah inchhîra a thut ringawt khán 
a pa ngaihdamna a la chang lo. Tichuan a tho va, a pa 
hnénah a kal ta a, tih kan hmu. Lehlam hawiin a ke a pen 
ta a, a pa a zawng chhuak a, a hmaah, a inphah hnuai a, 
tichuan a pa chuan a lo ngaidam ta .Sual hi a pawi mang 
etia lungchhe ván kaia tap a, thut reng mai a ni lo. Fapa 
tlanbo chuan 'Ka pa, vâna mi chungah leh nangma 
nithmuhin thil ka tisual e' tiin thupha a chawi a, a sualna 
a puang. Tichuan a pa chuan a lo ngaihdam sak a nih 
kha. Kan duhthlanna ngeia kan hawi kir lehnaah hian 
Pathian ngaihdamna chu kan chang thei a ni. 


^ — 

10. Hun rei lo te hnu hian ka sual leh mai si ang e! 


I sual leh theihna lam I thlir chuan sual theih chu 
a ni alawm. Mahse sual theih lohna lam kha thlir ve ta 
che. Hmangaih ber leh duh berah Isua i nei tawh ang a, 
ama thu thuin a rawngbâwlin i awm tawh dâwnania. 
Sual lehna hun nei thei lo tar khawp pawhin Lalpan a 
hruai nghal mai thei chia, i hre vek bîk em ni? Sual leh 
hlauh vânga tina Isua hnên pan chu L han ngam loh. 
Setana thiltihtheihna ai chuan Pathian thiltihtheihna chu 
a nasain a ropui zàwk. Bible chuan, “Nangmahnia awma 
chu (Pathian) Khawvela awm (Setana) ai chuan a ropui 
zawk avângin chang chu in ngam tawh e" a ti (I Joh.4:4). 


Amah ringtute chu ‘Pathian thiltihtheihna chuan 
ven chu in ni’ min ti asin (I Pet. 1:5) I riltam leh i hlauh 
vângin chaw ka ei tawh lo mai dawn ti la, rei lo têah i thi 
mai ang. Motora accident hi ka hlau ém mai tiin Motor 
chuang ngam lo ta la, i thih hlauh lutuk avângin in 
chhüngah i tawm hlum reng mai ang. Vawiin hi Lalpa 
pe la, naktuk pawh pe nghâl zél ang che. Tânah ngei 
hian i sualna chu Lalpa hnénah hrilh la, puang la, anin a 
lo ngaidam ang che. Vawiina hneh saktu hian naktukah 
pawh a hneh sak zél ang che. 


11. Ka thiltih sual zawng zawng puan a ngai em? 
Mihring hmaa puan kher a ngai em ni? 


Mihring hmaah i sual hi puang rawh ka ti lo che 
a, counsellor hmaah i puan kher pawh a tâl vek kher lo 
vang. Pathian hmaah erawh chuan i puang târ a ni. 
Pathian hmaah chuan engkim sual pawh tha pawh puan 
vek a tâ). Kan sualte kan puan ve kher hi min nghâk a. 

Chutia ka tih avâng chuan Pathian chuan hriat loh a nei 
tihna chu a ni lo. Kan sual kan puang tür a ni kan tih 
hian mihring beng hriata kan puan Kher tâl lo a awm tih 
erawh chu hriat târ a ni. Nulat tlangval sualna leh 
hmeichhiat mipatna sual hi chu a tâl hle a nih loh chuan 
mite hmaa puan vek kher pawh a tâl lem lo. 


Pathian hmaah engkim kan puana, ngalhdam kan 
dîl a, anin min lo ngaidam thin a ni tih i hriat chauhin a 
lakah i ngampa thei dâwn a ni. Kristian ni si, sual 
ngaihdam loh nei reng mi chu Pathian hmaah a ngampa 
thei lo. Sual ngaihdamna mai pawh ni lovin sual zawng 
zawng hneh theihna chakna pawh min pe a ni. 


12. Kei zawng ka sual hi a tam si a, sim ila Pathian 
chuan min ngaidam thei tak tak ang maw? 


Pathian chuan mi sual, a hnên rawn pantute 
ngaihdam theih loh a nei lo. “Tupawh ka hnêna lo kal 
chu ka hnawt chhuak tawp lo vang" a ti (Joh. 6:37). Pathian 
thutiam chu i ringhlel em? T'sual a tam bîk avâng khân 1 
lungngaiin ngaihdam theih loh târ bîkah i inngai deuh 
niin ka hria. 'In sualte chu senlar angin awm tawh 
mahsela, vur angina a vâr ang; senduk angin sen tawh 
mahsela. Berâm hmul angin a awm ang’ tiin min hrilh a 
ni (Is. 1:18). Nanga sualna mai ni lovin khawvel pumpui 
sualna hi Lalpa chuan a ngaidam thei asin. Kan sualte 
thupha kan chawi chuan kan sualte ngaidam târ leh kan 
fel lohna zawng zawng tlengfai türin amah chu a 
rinawmin a fel a ni' (IJoh. 1:9). 


Miin thil a lo tihsual chuan Pathian chuan an sim 
hi a lo nghahlelh ber a ni thin. Fapa tlanbo chanchin kha 

han sawi zawm leh ta ila. Nawhchizuar vêngah a neih 
zawng zawng tlak ralin, nuam lutukin a awm a. A pa 
sum chu a chen ral ta. Dinhmun chhe lutukah a ding ta a. 
A sual zia leh a pa a vahbosan a, a duh dan dana a awm 
thinzia te, hla taka a la awm laiin a pain.a lo hmu a, a 
Khawngaih ém ém a. A tlan a, a ira chuktuah a, a fawp 
ngawih ngawih a. Puan tha ber a sintîr a, a kutah zungbun 
a buntîr a, pheikhawkte a buntir a, ruai ropui tak a 
buatsaih nghál a ni. 


Chutikhawpa nasa chuan, a fapain a beisei phak 
ngai réng réng loh, chawimawi leh lawmin a awm a ni 
tih kan hria. Nang pawh amah ngaihsak lovin kum tam 
lo hmang tawh mah la, sima a hnén i pan chuan a lo 
ngaidam dáwn chiang che a ni. Hla phuahtu chuan, 
"Mahse ka Lalpa hmangaihna ropui chuan mi sual sim a 
ngaidam' tiin a puang chhuak asin. Eng anga sual pawh 
ni mah la, a ngaidam thei che. Lal Davida ngei pawh kha 
ngaihtuah teh. Mi nu a uire a, tual a that bawk a. 
Nimahsela thinlung lungchhia leh inchhir ngawih 
ngawiha sim a lo duh khan rang takin Pathian chuana lo 
ngaihdam a nih kha. 'Khawngaihna kan hmuh theihna 
türin khawngaihna lalthutphah chu huai takin i hnaih 
ang u' tiin min sáwm a nih hi (Heb. 4:16). A hnaihtu 
apiangte chu a lo khawngaih thin. 


13.Min lo ngaidam pawh ni, se, kan sual lo tih tawh 
thinte chu theihngilh a harin rawng kan báwl ngam 
chuang dâwn em ni aw? Miin engahmah min ngai 
chuang lo vang a? 


Sual ngaihdam fel diam tawh kan thinlunga kan 
tih nun luih reng fo chuan min khawihbuai thei reng ang 

chu. Thil i thlir lawk thui ve lutuk a, i buai ve thin niin 
ka hria. I sualna chawp khân Krista hnênah inpe mai la, 
anin i sualte chu a lo ngaihdam sak ang che (Sam 32:5). I 
sual a ngaidam ngei a ni tih i chian tawh chuan ngaihdam 
loh leh a awm thei lo. Lalpan khawlohna neiah a ruat 
tawh lo che (Sam 32:1-2). Isua Krista Lal leh chhandamtua 
lo vuantute chu, an sualte a silfai sak thîn. 


A fapa Isua thihna hi Pathian hian a ngaisângin, a 
ngai hlu êm êm a. Tui zawng zawng leh ran thisen zawng 
zawng pawhin a tlenfai theih tawh loh chu A fapa Isua 
thisen chuan a tlenfai sak thin a ni' (I Joh. 1:7). Pathianin 
sual a ngaihdam tawh chu a hre reng duh tawh hlei nem. 
Ngaihdamna awmnaah chuan theihnghilhna a awm nghâl 
thin. “An sualte leh an bawhchhiatnate ka hre reng tawh 
lo vang” a ti si a (Jer.31:34; Heb. 10:17). 


A ngaihdam tawh chu sual lovah a ruat nghal 
hmiah a ni. “... Kan bawhchhiatna zawng zawng min 
ngaidam a, batna lehkha thupêka ziak, kan chunga awm 
min dodâl thina chu a thaibo tawh si a; chu ngei chu 
Kraws-a khengbetin a la kiang ta (Kol. 2-13). Ani anga 
khawlohna ngaidam tu leh...bawhchhiatna kal peltu 
tumah dang an awm lo a ni(Mik. 7:18). 


Pathian ngaihdam tawh leh theihnghilh tawh chu 
lo ching pawr fo tawh suh. Sualna hremtu ber Pathian 
pawh i lakah a lo lungawi tawh si, a fapa neih chhun i lo 
rin tawh avângin. Pathian ngaihdamna mi sualin a han 
hriatchian chiah chuan a hmalama kan sualna khân thiam 
loh min chantîr tawh lo va, thinlung lam a hahdam nghâl 
a., thil kal tawhte chuan a rilru a luah lova. Krista 
ngaihdamna nasatzia avângin lâwmthu sawi mai hi kan 
rilru-a lian ber a ni fo zâwk thîn. 

Thinlung lam a zalén a, sual avânga lungngai tawh 
lovin sual min ngaihdam sak avângin misual ka atangin 
lâwmthu sawia au aw a chhuak thei ta a ni. Kraws 
chungah ka sual zawng zawng ka hnutchhiah, vek a, 
engtinnge min tihbuai theih tawh ang. Setana hi hneh 
tawh a ni a, vawiin ni thlenga hneh loh hmêlma ang a, a 
insiam thin hi a ngei awm hle. 'Kraws-a hneh hnu a ni e. 


14. Simna leh rinna kha i sawi hrang chuang mang na 
nge? 


Simna dik takah chuan rinna a tel nghâl a, Rinna 
dik takah chuan simna nun a thleng nghâl a ni. Kan nunah 
hian a engnge hmasa zâwk tih pawh hi sawi har tak a ni 
a. Russia ramah chuan “ring” tih thu ai chuan “Sim” tih 
thu hi an hmang uar zâwk a. Chuvângin Kristian te réng 
rêng chu “sual sim Kristian” (repentant Kristian) an in ti 
ngat a ni.Mizoram Kristiante hi “Sual sim Kristian” kan 
inti ve ngam em? Lal Isua pumhluma rinchhan 
ngamnaah chuan simna nun a thleng nghâl tlat a ni. 
Chuvângin Pathian an ringa an pawn lam nunah danglam 
kan Io hmu thin a ni. 


eee 

BUNG 4 


MI SUALTE LEH HREMHMUN 
CHUNGCHANGA ZAWHNA TE 


1. Sual chu sim duh lovin, Isua chu ring duh ta lo ila 
engnge kan hmabâk tŵr ni rêng rêng? 


Bible chuan ‘I sualna chuan a la hmuchhuak ngei 
ngei ang che u' a ti(Num. 32:23). Sual chuan nghawng a 
nei. ‘Sual man chu thihna a ni’ a ti (Rom 6:23). ‘Thil tisual 
tute chu an thi ang’ tiin chiang takin min hrilh tawh (Ezk. 
18:4). Taksa ngei hi a la thi dâwn a, mihring thlarau pawh 
hremhmunah na tuar rêng rêngin a la awm dâwn.. (Lk. 
16:19-31). ‘Bumin awm suh u, Pathian chu hmusit zia a 
ni lo ve, miin a theh apiang chu mi vek chu a seng bawk 
dawn a ni'(Gal.6:7). ‘Mahni tisa lama thehtu chuan tisaa 
mi chhiatna a seng ang (Gal 6:8). Kan tuh rah ngei hi kân 
seng dâwn. Khawvel kan dam lai ngei pawh hian kan 
seng ang a, Krista kan duh lohna ngei pawh chu Thlarau 
lamah kan la seng ngei dâwn a ni. Lal Isuan, “Hêng mi 
dotute, an lal atána mi duh lote hi rawn hruai ula, ka 
hmaah that rawh u” a ti (Luk.19:27). Isua ring duh lotu 
chu chatuan hremhmun, meidilah an kal ang(Mat.25:41). 


2. Hremhmun hi a awm tak tak a maw? 


E khai, awm tak tak ea! Bible chuan phuahchawp 
anih lohzia leh a tak tak a nihzia min hrilh a ni. Thuthlung 
tharah ringawt hian vawi 162 lai a sawi lang a. Lal Isua 
ngei pawh hian vawi 70 zet chu a tarlang a ni. Setana 
hian héng hremna lo awm târte hi a tak tak ni lo anga 

lantir leh ngaihthahna mihring thinlungah a dah a tum 
tlat a. Setana leh a tirhkohte kalna hmun tara siam a ni 
tih Lal Isuan a lo sawi tawh. He mi hun lo thleng tar chu 
hriain Setana leh a hote chu an che nasain mihring tam 
tak hremhmunah chuan luhpui tar dapin an buai ve a 
ni. Setana chuan chatuan hremhmun boralna hi 
ngaihthahtirin “bumna a ni e” “tak tak a ni love”, tiin 
mihring thinlungah a hriattir ve a. 





Khawvêl mi thiam leh inzir mi tam takte pawh 
hian Hremhmun hi awm tak tak pawhin an ring lo rêng 
a ni. Mahse Pathian thu sawi pakhat mah dik lo a awm 
ngai lo va, a thleng dik zat zat thin a, ringhlel lova rin 
mai târ a ni. Kristian Scientist-te pawhin “Meidîl hi an 
awih lo va, Rorêlna lo awm leh târ hi mihringten kan nei 
dâwn lo va, hremhmun tihte hi zawng mihringte 
suangtuahna dik lo mai mai a ni e"an ti a. Jehova witness 
hote pawh hian “Chatuana tihhrehawmna hmun awm 
ngeia rinna hi thil âtthlâk tak a ni” an ti thin. Sakhuana 
tam tak zuitute hi zawng Krista dodâltute an ni dâwn 
chiang a ni. 

3. Hremhmun chu khawiahnge a awm? 

Hremhmun hi kan ngaihtuahna chuan khawi laiah 
tak awm ang maw tiin kan lo thlîr thin a. Bible chuan 
'Hnuai lamah'tiin min hrilh. (Is. 14:9; Ezk 32:27; Num. 
16:30-33) 

4. Hremhmun chu engtia lo awm nge ni le? 


Atîr takah chuan Hremhmun hi mihring tâna 
buatsaih a ni lo va, Diabola leh a tirhkohte tâna buatsaih 

ani (Mt.25:41). Nimahsela mihring hian chatuan nun neih 
theihna Lalpa Isua Krista chu an hnawl a, an duh loh 
chuan Vân ram chu an hnawl a. Setana chu an thlang a, 
Setana chu an zui ngei tür a ni. 


5. Hremhmun chu eng nge maw ni le? 


Hremhmun chu mi sual hremna hmun a ni. Bible 
chuan ‘Chûng mite chu kumkhaw hremnaah an kal ang’ 
ati (Mt. 25:46). Na tak tuar réng rénga awmna hmun a ni 
a, Bible chuan 'Mitthi khuaah chuan na tak tuar réng 
réngin a awm' a ti. (Lk. 16:23). Meipui nasa lutuk awmna 
ani tih Bible chuan min hrilh leh a, 'Mihring Fapa hian a 
Vântirhkohte chu a tîr chhuak ang a, a ram ata 
tihsualtirtute leh thiltisualtu zawng zawng chu a thiar 
chhuak ang a, rawhtuina meiah chuan an paih ang, chutah 
chuan tah leh ha thial chu a awm ang’ a ti (Mt. 13:41,42). 
‘Tupawhin sakawlh leh a lem chibai bikin a chalah 
emaw a kutah emaw chhinchhiahna an neih chuan chu 
mite ngei chu a Vântirhkoh thianghlimte mithhmuhah 
leh Berám no mithmuhah chuan mei leh kata nghaisakin 
an awm bawk ang (Thup. 14:9-10). Tu hming pawh 
Nunna Bua ziak an hmuh loh chuan Meidîlah an paih 
bawk ang’ (Thup.20:15). 


Meidil chu thillung leh pangang a khat awmna 
hmun a ni. Lal Isuan ‘Chutah chuan an lung te chu a thiin 
an meite chu tihmihin a awm ngai lo’ a ti (Mk.9:44:46,48). 
Meidilah chuan mi dangte la hriat chhuah theihna pawh 
a awm a ni (Lk. 16:23). Chu mi hmunah chuan tawngtaia 
dil theihna pawh an la nei ve a, nimahsela an 
tawngtainate chu chhânin a awm tawh lo (Lk 16:27). 
Chuta mite chuan an tuihalziate, chu mi hmuna kal ve lo 

târa mi dangte hrilh tâlzia pawh an hria a. Unaute hnêna 
kala hrilh hriat ngei pawh an chak. An awmna hmuna 
kal ve lo târa hriattîr an duh hle a ni tih pawh kan 
hmu(Lk.16:24-27). 





6. Meidîlah chuan tutenge kal ang? 


Nang pawh hi i kal ngei ang. Diabola leh a tirhkoh 
hote chu an kal ngei dâwn mai a (Mt. 25:41) Krista nêna 
kum sang khat ro kan rêl zawhin Meidîlah chuan paih 
an ni ang (Thup. 20:10). Vântirhkoh thil tisualtute pawh 
kha an kal ang (I Pet. 2:4; Jud. 6) Zâwlneider Sakawlh 
chhinchhiah nei te kha an kal bawk ang (Thup. 19:20) Mi 
suaksualte leh Pathian ngaihsak lo te pawh an kal ngei 
ngei ang. Mi fel lo te, inngaih hmangte, milem betute, 
Uire emaw, mawngkawhur emaw, mi hur emaw, rük 
hmang, mi duhâm, zu ruih hmang, mi hau hmang, 
hleprük hmang (I Kor.6:9-10), mi dawi te, ring lo te, 
tenawm te, tualthat te, inngaih chîngte, dawithiamte, 
milem bia te, dawthei zawng zawng te, (Thup. 21:8) 
Pathian Papa ring lo leh pawm duh lotu zawng zawng 
an kal dâwn tih min hrilh. (Thup. 21:8; Joh 3:18,36) Isua 
Krista nei lotu zawng zawng chu an kal ang. (I Kor. 15:22; 
Joh. 14:6; TT 4:12; Mt 7:13,14). Hremhmuna kal tar ngei 
ngeite pawh hian Hremhmuna kal tar khawpa sual hian 
an inhre thei tlat lo hi a pawi zawng a nih hi. 


7. Meidîl ah chuan an kal tam tawh lutuka kan leng 
tawh lo vang an ti a ni lawm ni? 


Hnai lo ve- Meidîl hi khat mai thei pawh a ni lo 
va, a kal tar zawng zawngte len vek theih nana buatsaih 
a ni tlat mai. Meidil chuan a ka a tisau vaka teh sen rual 

loh khawp a ni. (Is.5:14). Chu hremhmun meidîl chu a 


khat ngai lo a ni tih Bible chuan min hrilh bawk a, 'Tawk 
tih lem a nei lo' (Thuf. 27:20). 


8. Meidîlah chuan engtia rei nge an awm ang? 


Bible chuan chatuanin an awm dâwn a ni tih min 
hrilh (Mat. 25:46) Chatuan hremna a nih avângin kum 
hnih khat lek hremna hmun tar a ni lo va. Chatuan daih 
a ni tih hriat reng tar a ni. Chatuan chu tâwp hun pawh 
nei lo khawpa rei sawina a ni. 


9. Pathian hian kan hremhmun kal hi a duh rêng rêng 
em ni chu aw? 


Ka thian, Pathianin a hmangaih êm êm che a. 
Hremhmuna i kal hi a duh lo asin. Lalpa chuan, “Tuma 
boral duh lovin, mi zawng zawng lo sim duhin 
nangmahni lamah a dawhthei a ni zawk e” a ti a (1 Pet. 
3:9). Mi suaksual thihnaah hian lâwmna rêng rêng ka nei 
lova, mi suaksualin a awmdan a kalsan a, a nun hi ka 
lâwmzâwng a ni Zàwk' a ti (Ezk. 33:11). Kan Lal Isua ngei 
pawhin “Hêng mi tête zînga pakhat boral pawh hi in Pa 
vâna mi duhzâwng a ni lo ve” a ti asin (Mt. 18:14). 
Khawvela a rawn kal chhan a sawi pawhin ‘Boralte 
zawnga chhandam türin' a lo kal a ni tih min hrilh 
(Luka.19:10). 


10. Pathian chuan hremhmun hi siam loh mai awm 
alawm? 


Hremhmun hi a tîr takah chuan mihringte tana 
siam a ni lo kan tih tawh kha. Setana leh a tirhkohte tâna 

buatsaih mai a ni a, I lo kal vena tür a ni lo. Mahse Lal 
Isua chu i Lal leh Chhandamtua i duh lohva i hnar chuan 
Setana chu i duh záwk tihna a ni a, amah chu i zui ve tak 
lovah. Setana chu i lo lainat ve fu à ni maw? Setana 
kalnaah chuan i kal dâwn chiang ém mai. Nangmah ngei 
hi invei la. Inkhawngaih ta rêng che. Setana i zui chuan 
hremhmun chu i chan táwk a ni dáwn a, Lal Isua i zui 
erawh chuan chatuan nunnaah chuan à hruai ang che. 


Hremhmun i pumpelh theihna târ chu Lalpan 
athlawnin a siam vek che a, i tih ve pawh ngai lovin 
kawng awlsam lutuk athlawn, a thlawn liau liauvin a 
buatsaih a ni. I duhna pumhlum kha a sàwm che a, i duh 

‘leh duh loh a ni zàwk. Hremhmun pumpelhna kawng 
awm reng tawha hremhmun kaw: va i kal lui tlat a nih 
chuan ‘Lal Isua chu dem lul suh ang ctw’. I duh avângin 
i kal dâwn a ni ringawt. Hremhmun a awm avâng hian 
Pathian chu i dem ve khanglang a ni maw? 


Pathian thil ruahman dân hi i loruahman dân nên 
a inan loh avângin i sawisel ve mai mai a ni. Number 
21:4-7 kan en chuan Israel mipuite chu Mosia (Hruaitu) 
chungah an phunnawi avângin Lalpan mipuite zingah 
Rül chuk na mite a tîr a, mite a chu a, Israel mi tam tak an 
thi a ni. Mite chu Mosia hnênah an kal a, “Lalpa leh 
nangmah kalhin kan lo tawng ta hi kan lo sual ta a ni e, 
kan zinga râlte ni tibo tarin Lalpa hnênah tawngtai rawh 
khai” an ti a. Lalpa chuan Mosia hnênah, “Râl chuk na 
mi a lem siam la, banah khai rawh; tin heti hi a ni ang a, 
ral chuk apiangin chu chu an en chuan an dam ang’ a ti 
a. Chutichuan Mosian Dâr Ral a siam a, banah a khai a, 
tin, râl chuk apiangin dâr rül chu an enin an dam zél a. 





Kan lo ngaihdan chuan Pathian chuan rôl chuk na mi 
chu mipui zing ata chu tihlum law law mai se, Dâr rôl 
pawh en a ngai lo mai târ kan lo ti thin a. Mahse Pathian 
chuan an zinga rül chuk na mi chu a tihlum lo va, mahse 
ral chuk apiangte dam theihna târin an bulah dâr rôl 
chu a siam tîr a ni. A en apiang te chu an dam mai a ni. 
Tân lai khawvelah pawh hian damna en mai tar hi siam 
ta sela en duh lova tukhum lam chhawn tlat pâwl pawh 
kan awm ngei ang. Ral chuk na mi hi tihhlum mai tar a 
nia, ka en chuang lo vang tia phunnawi pâwl hi zawng 
kan awm ngei ngei dâwnin a lang. 


Hremhmun hi Pathianin a thiat hran lo va, mahse 
mi zawng zawngte, chu mi hmuna an kal a, hrem an tuar 
chu duh lovin ‘NUNNA” Krista chu a rawn pe ta che. 
“Amah avânga kan nun theihna türin Pathianin a Fapa 
neih chhun khawvêlah a rawn tîr a ni' (I Joh. 4:9). Vawiin 
thleng hian i lo lâwm a, i lo pawm ve nghâkin i kalna 
apiangah a rawn üm zêl che a, sual kawng zawha i kal 
tuang tuang lai pawh khân “Ka fa i thinlung min pe 
rawh” tiin a sâwm reng che a (Thuf. 23:26) Mahse nang 
hian i lo duh Jo va. I hnar a. Vawiin hian Lal Isua chu lo 
pawm ve rawh. Chuti a nih loh chuan meidil i thlen 
thlengin amah chu i dem dâwnin ka hria. 


11. Hmangaih Pathian a ni si a, min hrem duh lem lo 
vang a? 


Bible hian Pathìan chu Hmangaihtu Pathian a nih 
leh hmangaihna nihzia min hrilh rêng e (I Joh. 4:8). Min 
hmangaih êm avângin, mi sual ber thatna rêng rêng nei 
tawh lo, ama laka hel thin, amah timualphotu, a duh loh 
züwng kawng zawh a, a hmêlma la ni reng thin kan ni a. 

Amah nên inrem thei tawh lo mah ila Kraws-ah a fapa 
thisen chuan inremna a lo siama. Krista avângin engkim 
amah nên a inremtîr leh a, leia awmte leh vâna awmte 
chu amah nên inremin a siam ta (Kol. 1:20). Pathianin a 
mi hmangaihna chu fak tlakin a lantîr a, mi sualte kan la 
nih lai khan Krista chu kan aiin a thi a (Rom 5:8). Hmélma 
kan la nih lai khan Pathianin a Fapa thihna avâng chuan, 
inrema kan awm tawh hnu hian a nunna avângin 
chhandamin kan awm ngei ang. (Rom 5:10). He mi avâng 
hian Pathian hmangaihna chu kan chungah a lo lang ta. 
Amah avânga kan nun theihna târin Pathianin a fapa neih 
chhun khawvelah a rawn tîr a (l Joh.4:9). Pathianin 
khawvel a hmangaih êm êm a, chutichuan a Fapa mal 
neih chhun a pe a, amah chu tupawh a ring apiang an 
boral loh va, chatuana nunna an neih zawk nan (Joh. 3:16). 


Krista min hmangaihna ropuizia Tirhkoh Paula 
chuan heti hian a sawi a. “ Ani chu Pathian anpui ni mah 
sela, Pathian tluka awm chu tum tlat târah a ngai lo va. 
Mahni intiruakin bâwih angah a insiam a, mihring anga 
lo piangin mihring ang chiahin a awm a; mahse a 
inngaitlawm a, thi khawp hialin thu a zàwm a, Kraws-ah 
a thi ta a' tiin (Phil. 2:5-8). 


Vân ropuina kalsanin, a mawina, a ropuina, a 
chanvo zawng zawng kalsanin Vân mi a nihna hlipthlain, 
mihringah a lo chang a. Ran inah bawisâwmtu pawh nei 
lovin, mi rethei ber dinhmun changin a lo piang a. Leia 
lalte leh amaha miten an lâwm si lo. Palestine ram dung 
leh vang fang chhuakin a mite rawn lamin a inhriattîr a. 
Ram bik leh hmun bik pawh nei lovin, khawvel miten 
mi suala chhiarin mi sual thihnaah chuan Kraws-ah an 


U 


khengbet in a nun a hlân ta. Jerusalem kulh pâwn lamah 

Zâwlnei an thihtîr ngai lohna hmunah chuan ânchhe 
dawng mi sual thihna hmun chu a chang a. Mi sual berte, 
leia thi tlákah an ngaih lohna hmunah chuan Kraws-ah 
tuarin Ka tui a hal a tih pawha tulhtu awm lovin, 
mangang êm êm in, ‘Ka Pa’ tia a auh lai pawhin chh^ngtu 
rêng rêng an awm si lo. 


Heti taka min hmangaiha nun kan neih leh theihna 
türa inpetu Krista hi i la ngaihsak lo fo ang maw? Pathian 
pawhin mihring tlâk chhiatna nasat tawhzia leh an chan 
a chauhzia hriatna atangin an chhandam nana thil tih tar 
pakhat tê pawh phât lovin, athlawn liau liauvin, a Fapa 
Isua thihna leh thawhlehna ringtu leh pawmtute 
chhandam hi tha a ti êm êm a. Hetiang taka chhandamna 
thlawnpêk la hnar lui talh hote chuan Setana leh a 
tirhkohte tâna an buatsaih chatuan hremnaa an kal hi a 
awm a ni. Phunnawi lova kal mai tar a ni. 


12. Rorêlna chu a awm dâwn amaw? 


Min hrem duh lem lo vang i ti maw kha? Lalpan a 
fapa hnartute hi hrem a thulh dawn lo. Pathianerorélna 
thutphah hmaah chuan kan vaiin kan la ding dâwn si a. 
“Lalpa chuan mi tinreng ka hmaah an kun ang a, Lei 
tinreng pawh Pathian hnênah a inpuang ang, tiin chhia 
ka chham a ni' a ti (Is. 45:23; Rom 14:10-11). Chutichuan 
kan zaìn Pathian hnênah kan chanchin (mahni chanchin) 
kan sawi theuh târ a ni' (Is. 45:23). Chu mi niah chuan a 
mi thianghlimahte chuan chawimawia awm tür leh ringtu 
zawng zawngte chuan mak tih türa a lo kal hunah chuan 
chüng Pathian hre lo mi leh kan Lalpa Isua 
chanchin tha awi lo mite chuan hrem an tuar ang, 
Lalpa hnén ata leh a chakna ropuina atanga chatuana 

Boralna chu' (II Thes. 1:10). Mihring tân vawi khat thih 
ruat a ni a, chu mi hnuah chuan rorélna a awm ang (Heb. 
9:27). Thutak hriatna kan neih tawh hnu pawha kan sual 
luih zél si chuan sualte la bo thei inthawina a awm tawh 
lo va, Rorêlna leh amah dodâltute tiboral târ Pathian 
thinurna mei thlaphang taka nghah ngawt loh chu hmabâk 
dang kan nei lo. Mosia Dân pawisa lotute chu thu hretu 
pahnih pathum thuin khawngaihna tel miah lova tihhlum 
an ni thîn. Pathian Fapa rapbet a, thuthlung thisen amah 
tihthianghlimna chu thil narana ruat a, khawngaihna 
thlarau tivuitu chu, chu mi ai chuan engtia hremna nasa 
zâwk nge tuar tlaka ruat tar nia i ngaih? Phuba rêng rêng 
keima lak tar a ni, keiman ka thungrâl ang, a ti. Pathian 
nung kut tuar chu râpthlâk tak a ni (Heb. 19:26-31). 


I luhlul leh i thinlung khauh avângin thinurna leh 
Pathian rorêlna fel tak lo lanna ni atân chuan i chungah 
thinurna i inkhâwlkhâwm chawp a ni. Pathian chuan mi 
tin an thiltih ang zêlin a relsak ang. Kawhmawhbâwl a, 
thutak zâwm lo va, fel lohna zàwm zâwktute chungah 
chuan thinurna leh thinrimna te, hrehawmna leh 
lungngaihna nasa takte a awm ang, mihring thiltihsual 
apiangte thlarau chungah a awm ang (Rom 2: 5-9). 
Mihring Fapa hian a vântirhkohte a tîr chhuak ang a, a 
ram ata tihsualtîrtute leh tisualtute zawng zawng chu a 
thiar chhuak ang a, rawhtuina meiah chuan an paih ang, 
chutah chuan tapin ha an thial ang (Mt. 13:41,42). 


Chu mi hunah chuan mi felte chu an pa ramah ni 
angin a êng tawh ang (Mt. 13:43). Lal thutphah lianpui 
vâr tak leh a chunga thu chu ka hmu a, a hma ata chu lei 
leh van an tlânbo va, an tân hmun rêng rêng a awm ta lo 
va. Tin, mitthi te a lian a tein, Lalpa thutphah hmaa ding 

ka hmu a, tin, lehkhabu an hawng a, tin lehkhabu dang 
Nunna Bu chu a hawng bawk a, tin, mitthitechu lehkhabua 
ziak an thil tih ang zêla rêl sakin an awm ta a. Tuifinriat 
chuan an chhünga mitthi awmte chu a chhuahtîr a, thihna 
leh mitthi khua chuan an chhânga mitthi awmte chu a 
chhuahtîr bawk a, tin, mi tin an thiltih ang zêla rêlsakin an 
awm ta a. Tin, thihna leh mitthi Khuate chu Meidîlah an 
paih a, chu chu thih hnihna chu a ni, Meidîl chu. Tu hming 
pawh Nunna Bua ziak an hmuh loh chuan meidîlah an 
paih bawk a (Thup. 20:11-15). Anchhe dawngte u, 
kumkhaw mei Diabola leh a tirhkohte tana an buatsaihah 
chuan mi kalbosan rawh u (Mt. 25:4) Lalpan a la ti ang. 
Tin, chüng chu kumkhaw hremnaah an kal ang a, mi felte 
erawh chu kumkhaw nunnaah an kal ang (Mt. 25:46). 
Chutah thil lung awmte chu an thi ngai lo va, mei pawh 
chu a mit ngai lo (Mk. 9:4,47). 


Mi sualte tâna rorêlna ni râpthlâk tak mai a hawn 
niah chuan 'Lir nasa takin a lo nghing a, Ni chu sahmul 
puan angin a lo dum a, thla pawh chu a pumin thisen 
angin a lo awm ta a. Tin vâna arsite chu theipui kung 
thlipuiin a nuai, a rah helte a til ang maiin leiah a tla ta a. 
Tin, Vân chu lehkhabu zial mi ziala a bo angin a bo ta a. 
Tin, tlâng leh thliarkâr tinrêng chu an awmna ata sawnin 
an awm ta hlawm a. Tin leia lalte, mi lian te, sipai hotu 
berte, mi hausg, te, mi chak te, bawi leh bawi lo tinrêngte 
chu pâkah leh tlânga lungpuiah chuan an biru a; tlângte 
leh lungpuite hnênah chuan “Min delh ula, lalthutphaha 
thua hmêl lakah leh Berâm No thinurna lakah min hliah 
rawh u; a thinurna ni ropui tak chu a lo thlen tak hi, tunge 
ding thei angile (Thup. 6:12-17). Châng niah chuan miten 
thihna an zawng ang a, an hmu hauh si lo vang a, thih an 
chak ang a, nimahsela thihna chuan a tlansan ang (Thup. 

9:6) "Tin chüng mite nghaisakna meikhu chu chatuanin a 
chho vang (Thup. 14:21). 


He hun rápthlák hi Isua hnartute chuan an la 
tawng ngei dawn. Vawiin ni hian thlamuang leh huaisen 
viauin inhre mah la, nangmah thlamuantu i thiante leh 
lainate chuan thlamuanna thu an rawn sawi hman dawn 
tawh lo. Lungngai tâwpin Lal Krista chu i la hmu ve dâwn 
ani. 


13. E heu, Meidîl te chu a sa tawh hlei nem, A rei tawh 
lutuk a, A dai zo vek tawhte an lo ti ngawt a! 


Khawvel mite hian Bible a Pathian thuin a sawite 
hi kan lo ngaihsak vak lo va. Miten sawi pawh ni se beng 
rawngah kan khung duh lo va, tak takin a lo thleng ang 
tih hi kan ring lo. Kan ringhlel a. Keini lo rinhlelh avâng 
hian Pathian hian a thu sawi hi a hlen lo dâwn chuang 
lo. Hremhmun Meidîlte hi Setana hian a ngaina lo êm 
mai a, mihring rilruah hian ngaihnat theih lohna a siam 
tlat a. Bible sawite bâkah hian meidîl hremhmun lo tem 
lâwk tawh Cowboy pakhat chanchin Amah ngeiin a ziak 
chu ka han hrilh teh ang che. í 


Kum zabi 19-na lai khân America rama Texas 
Cowboy pakhat George Lenoz-a, sakawr rûk hmang 
chuan hetiang hian a thil hriat chian chu a sawi a. A 
chanchin ziakna thupuiah chuan 'Dârkâr 48 
Hremhmunal’ tih a ni. A sakawr rûk avângin Police- 
ten man an tum reng a, chuvâng chuan Texas bial atangin 
Georgia bialah a tlan bova. Chutah pawh chuan sakawr 
a rük avâng bawkin Police-te chuan an man leh ta tho 
tho va. America ram changkâng zâwkahte chuan an tih 

dân thinin lungalhthei laihchhuahnaah ven chungin hna an 
thawhtîr a. A sawi dán chuan, ni khatchu lungalhthei khura 
a hnathawh dawn laiin, thil engemaw lo thleng dawn hian 
a hre tlat a, a ngaih a tha lo hle a ni awm e. Police-tehnênah 
chuan, “A khur hi a chim mai lo vang maw? En chiang teh 
u' a ti a. An hotupa chuan a han en vut vut a. Mahse 
hlauhawmin a hmu lo va, “Thawk mai rawh, nang hi i ti 
kher kher lutuk” a ti a, a vin ta hrep mai a. 


Hna chu ka han thawk thawk tan ta a. Dârkâr khat 
vêl ka thawh chuan a thim ta mup mai a. Thir kawngkhar 
inhawng dawt ang mai hian ka chhuak zâwk hian ka 
inhria a. Tichuan lungalhthei khur chu a chim a lo ni a. 
Mite chu an in au khâwm a, dârkâr 12-hnuah chuan a 
ruang chu an phawrh leh ta hrâm a. A dar ruh te, a malpui 
ruh te chu a tliak a, amah pawh chu a duk vek tawh a. 


A kotlânga Doctorin a han exam chuan 'A thi 
chiang tawh e a ti a. Mahse damdawi in lian zâwkah 
endik leh türin an kalpui ta a. An han exam chuan 
Damdawi in lian zàwka mi te pawh chuan “A thi chiang 
tawh e' an ti a. An bualfai a, vui mai türin mitthi khumah 
chuan an mut ta a. Hla fea Pastor pakhat chu vui türin an 
va kova. A lo thlen chuan, “Kuangah khân khung rawh 
ule, i vui dawn ang’ a ti a. Mi têng ve bawk pahnihte 
chuan an rawn zawn a. A lu lama mi zâwk chuan 
damdawi Ina chil chhakna bur chu a pal palh ta a, a pai 
tuang tuang a, a thlauh ta a. A lu chuan lei chu a zu tauh 
ta chawrh mai a, a rum ta ngul ngul maia. Khumah chuan 
an han mut leh vat a. “Tui Tui Tui” a rawn ti chhuak ta 
loh loh mai a. A harh chhuak leh ta a. Doctor-ten ngun 
taka an en kawl hnu chuan thlaruk lai hnuah damdawiin 
chu a chhuahsan leh thei ta a ni. 

Ti hian a sawi zél a: Khatia leiin min han chim a, 
thir kawngkhar atanga chhuak dawrh anga ka inhriat 
hnu kha chuan, thim deuh rih reihah hian ka kal ta zêl 
a. Nakinah chuan lui kam hi ka zu thleng a, a reh thup 
mai a. Rei vaklovah chuan lawng kar ri hi ka han hre ta 
a, ka hmaah chuan a rawn kar chhuak ta phut mai a, 
“Chuang rawh le, ka*hruai kai dawn che a ni" mi ti ta a. 
Khawiah nge mi hruai a tum tih chu zawh ka duh hle a, 
mahse ka tawng thei tlat lo mai a. Lawngah chuan ka 
chuanga mi hruai kai ta a Lehlam kan thlen chuan mi 
kalsan ta daih mai a. 





Ka hmaah chuan kawng pahnih hi awmin ka hmu 
a, pakhat chu "kawng zau" a ni a, pakhat chu "kawng 
zim" ania. Kawng zau chu ka kalna tür a nih avângin ka 
kal ta zêl a. Ka hma chu thim mup hian ka hmu a, mahse 
hma lam chu ka pan ta zêl a. A thim tulh tulh mai a. 
Nakinah chuan ka hma lamah chuan êng hi lo kal hian 
ka hria a, ka inrin loh hlan chuan Ramhuai lian deuh 
mai hi a lo lang phut mai a. Ft.7-dâwn laia sáng a ni a, a 
lu chu thangtung kawr ang mai, a ha te chu fangra tiat, a 
mit chu meiling vam tha tak ang mai hi a ni a. Saruak 
tulh mai hi a ni a, Fei a ngul ngawt pawh ft 15 a sei awm 
vêl hi a keng a. 'Nangmah hi maw hremhmuna kal târ 
chu, hei hi hremhmun kawng a ni tih i hria em? Heta kal 
tawh chu tumah an chhuak leh tawh ngai lo. Nang pawh 
chhuah leh tawh inring suh. ‘Mi zui rawh' a han ti a. A 
aw chu Sakeibaknei aw ang mai hi a ni a, a awah ringawt 
pawh chuan Lenoz-a chu a chhe deuh thaw mai a. Zui 
loh ngam ni hek lo le, ka zui ta hnak hnak mai a, a thim 
tulh tulh a, amah pawh chu ka hmu thei ta lo va. A pen ri 
ringawt chu ka zui ta mai a. 

Nakinah chuan a éng chin ka thleng leh ta a. 
Tichuan Tlang pakhat ding ut mai hi kan va thleng a, 
tlang pangah chuan ‘Ka kawng chuan he tlang dung ut 
hi a kal tlang a ni’ tih hi a lo inziak a. A fei ken chuan 
tlang pang chu a han chhu dut dut a, a lo inhawng ta 
ruak mai a. Ka han lat thla mai chu.. Thla-ai te, mitthi tar 
rum ngul ngul te, ramhuai kuk ruih ruih te, leh phung 
hramte chu a lo ri ta chuah mai a. Chang karah chuan 
kan kal zêl a, Phaizâwl hi kan thleng ta a. Mi kalsan ta 
daih mai a. 


Nakin deuhvah chuan Ramhuai dang a hmaa mi 
tia pui kha a lo kal leh a. Ani chuan Ngânhnam bumro 
deuh mai hi a keng thung a. “Nangmah hi maw 
hremhmun kal târ chu, hei hi hremhmun kawng a nih 
hi. Heta kal tawh chu an chhuak leh tawh ngai lo. Mahse 
he Phaizâwlah hian Vân rama an chan tak kha thlîr kan 
phal sak thin a ni” a ti a, min kalsan ta daih mai a. 


Van ram thlîrnaah chuan.min lo dah lo ni a. Kum 
thum kal ta a, ka sual lutuk avânga ka nu thinlung naa 
thi kha Van ram kawtchhuahah chuan ka han hmu ta mai 
a. “Hetah lo kal rawh’ ti hian a kutin min lo hui thin a, 
mahse kei lah chu hremhmun kawngah chuan char behin 
ka awm tlat tawh si. Ka han hawi phei chuan Vân 
khawpui chu a mawia mawi lutuk mai chuan a lo lang 
ut mai a. Pathian a lalthutphaha thu leh nunna tui te, 
nunna thingte chu ka hmu a. Chutih lai chuan van 
pangpâr rimtuite chu thlifim chuan ka hnar thlengte 
chuan rawn len hian ka hria a. Angelte chuan an tingtang 
chu an rawn la a, Pathian lalthutphah hmaah chuan an 
han tum ta a. Vânah emaw ka awm ka ti ve hial a ni. 





alo kal leh a, ‘Tho rawh, kal a hun, tih leh ka naka chhuih 
chu a han rual a. Zui lo ngam hek loi, ka zui leh ta hnak 
hnak mai a. Gate pakhat kan pel a. Gate dang a lo awm 
a, chu pawh chu kan pel leh a, Gate pathumna chu kan 
thleng ta a. Gate kotlângah chuan ‘HEI HI 
HREHAWMNA HNUHNUNG BER CHU A NI TA, 
CHATUAN HI A TAWP VE NGAI LO’ tih hi a lo 
inziak tuar mai a. Gate an han hawng mai chu, Awi ka 
rei!! meidil ngal ngat, Kan Bible-in a sawi ang chiah mai 
chu a ni ta ruih mai a. Hmuh theih zawng zawng chu 
meidil hlir mai chu a ni a. Chutah chuan mi tam tak an 
tla a, meipui kang let tup tup chuan a vawrh vél chiam 
hlawm a. An tuihal lutuk hlawm chuan au hla dang nei 
tawh miah si hlawm lo le? “Tui, Tui, Tui" tiin an au chuah 
chuah hlawm mai a. Ka hriat loh hlan chuan kei pawh 
chu meidîlah chuan ka tla ve ta reng mai a. 


A sa lutuk awm ngaihna ka hre lo tuihal chuan 
‘Tui, Tui, Tui,’ tiin ka au chhuak ve ta a ni. Mahse 
vânneih thlâk takin chu chu damdawi in a ni hlauh va, 
‘Tanah chuan Vânram hi a awm ngei ani tih ka hrechiang 
ta a. Hremhmun awm pawh chiang takin ka hre fa bawk 
a. Hremhmunah chuan ka kal dâwn tawh loh khawp mai 
hi maw? Ka nunna chu Isua hnênah ka kawltîr nghâl a, 
Vân ram ropuina leh Vâna Angel zai ka hriat Kha ka 
thinlungah a châm reng a, chu chuan ka Kristian nun hi 
ni tin mi tichak thin a ni', a ti ani. 


Dárkár 48 Doctor-ten a thi an tih hnuah a lo nung 
leh a. Hremhmun leh Vânram awm chiang takin a hmuin 
_ a hria a ni. Khawvêla inti Cowboy naran kekawr zuih 
leh lubuk, zu in changa pawr fe fea tawng thin ho hian 

Hremhmun kawng an zawh meuh chuan vawiina thiante 
zinga khawsak ang mai mai chu a nih loh zia an la hria 
ang a. Nang pawh hi khawtlai hauh lovin thutâwp siam 
tum ve rawh. Lal Isua ngaihsak lo tute kawng hi zawng 
rin aiin a zuam awm loh a nia. 

BIBLE 
CHUNGCHANGA ZAWHNA 


1. Bible hi 1 sawi zing hle a, thudik a awm tak tak em 
ni? 


Bible hi mihringten an buaipui vak lohna tara 
beitu mi pakhat a awm a, chu mi chu Setana hi a ni. A 
thlêmna hmanraw pawimawh tak mai pakhat chu 
mihringin Pathian thu (Bible) rinhlelhna an neih theih 
ngeina tura beihna chu a ni. Eden huanah pawh khân 
Pathian thu awi lo tura thlémtu kha Setana bawk a ni. A 
hna chu vawiin ni thleng hian a la chhunzawm ve ta zêl 
a, kan lehkha thiam leh mi inzir sang tam tak zingah hian 
rinhlelhna leh rin lohna a awm ta rêng a ni. A 
chhiahhlawh tam tak te hmanruaah hmangin rinhlelhna 
hi a la rawn siam Zui zèl a nih hi. 


Bible hi a rin tlak loh a ni tiin mi tam takin lehkhabu 
tam tak an siam ta. Bible chhünga thu ziak Pathian 
thiltihmak tak tak te hi a dik lo a ni tiin an «hhuah uai 
uai mai a. Pathian lehkhabu thu hi dawt a ni tiin ngaihdan 
tam takte an chher chhuakin pawisa sum tam tak tak 
séngin an lo bei tawh bawk a. Khawvel hi siama nih thu 
leh a chanchin ziakna leh zirtirna hi a dik lohzia târlan 
an tum thin a ni. Television leh Radio leh News Paper- 
ah hian ni tin kan hmu ta. Sikul leh College zirna 
thenkhatah chuan Bible hi Pathian thu a nih lohzia te an 
zir tluk tluk mai le. Hriat thiam a harsain rilru bulbal 
neih pawh a harsa ta ve ang. Bible hi Pathian thu hlir 
ziak chhuahna a ni a. Thutak leh thu dik a ni. 

2. Bible thu thenkhat hi chu a dik hmél viau va, thenkhat 
te hi chu dika han pawm tlak tak tak chu a ni emaw? 


Bible thu thenkhat hi dika kan pawma thenkhat 
dik lova kan pawm leh si chuan a eng lai ber hi nge dik 
a, a englai hi nge dik ta lo tar chu? Mi thenkhatin dika 
an ngaih lai kha keiin dik lovah ka ngai mai thei a, dik 
lova kan ngaih ber lai pawh hi a inang lo nuai ang a, 
dika kan ngaih laite pawh a inang lo thluah mai ang 
Genesis leh Zâwlnei lehkhabu ziakte hi dik lovah lo dah 
ta ila, Chanchin Tha bu pali Matthaia, Marka, Luka, 
Johana ziakte hi a dik lo ve mai thei a ni. Lal Isuan 
“Keimah hi kawng leh thutak leh nunna ka ni” a tih pawh 
hi dik lo a ni mai dâwnin a lang. Mi ring chuan chatuana 
nunna a nei tawh tih pawh hi a dik lo thei mai dâwn 
asin. Mi a rinnaa a buai phawt chuan chian lohna a nei a, 
Rin chu harsa tak a ni. 


Miten Bible hi innghahna tlâka an ruat loh chuan 
Bible-a Pathian chu rin harsa tak a ni. A thu pawh rin 
tlak a ni tih an hre thei lo vang. Setana hlauh ber mai 
chu, ama thuhnuaia mihring awmten Bible thu hi a dik a 
ni tih an hmuhchhuah a, Isua Krista avânga Sual laka 
chhanchhuaha an awm leh Chhandamtu Lal Isua an 
pawm hia ni. Pathian thu hi a englai mai pawh hi thudik 
leh pawm tlak a ni a, a rintlak bawk a ni. A chhan chu 
Pathian thawkkhuma ziak, zâwlnei leh a mite hmanga a 
ziak a ni a, Pathian dawthei lo, rinawm, engkim tithei 
leh hretu ngei atanga chhuak a nih avângin. Setana 
chhiahhlawh khawvêl mihring pawha mi thiam pui pui 
te hmangin rinhlelhna kawng te chu dapin lehkhabuah 
te ziak dep dup mahse; Pathian thu hi chu a pangngai 
reng fova, a danglam ngai lo. 

Lehkhabu pakhatah chuan Bible hi sawisel hlawh 
ber, chin nasat ber a ni. Héng avâng hian a thu 
thiltihtheihna leh a hlutna chu a bo chuang lo. Tan thleng 
mai hian ram tinah mi maktaduai engemaw zat chuan 
Bible hmang hian Pathian an la hmu zél tho mai. Ring 
lotute hi awm mah Sela, ringtute tân chuan chatuan ro 
hlu ber chhar chhuahna hmanrua a la ni zél a ni. 


r 


3. Pathian thâwkhum tih kha engnge a awmzia? 





Pathian thâwkkhum tih chu Pathian kâ atang ngeia 
lo chhuak, Pathian kâa thu tin chhuak tih ang kha a ni. 
Pathian thu mihring ka hmanga sawichhuah emaw 
mihring kut hmanga ziak chhuah tihna a ni. Thawkkhum 
tih chuan (theonuptos Gk) Pathian thu ama ka ngeiin a 
thawk chhuah tihna a kâwk a, Pathianin Bible thu tinréngte 
hi a thaw chhuak a, khawvêl a siam laia a thiltihtheihna 
kal chhuak ang khân a thu chu a kal chhuak a ni. 


4. Bible thu hi tute ziak nge ni a, engtia ziak nge a 
nih? 


Bible hi mi 36 leh 40 vêlin an ziak a ni a, a ziak 
hun pawh kum 1600 dâwn lai a awh a ni. A ziaktute hi 
hnathawh hrang hrang nei te, hun hrang hranga chêng 
leh hmun hrang hranga awm te anni. Mahsean thil tarlan 
tumte leh thupui chu a inang vek mai, Isua chanchin leh 
mihring chhandamna târlan an tum deuh ber a ni. 


Bible ziak tar hian mi pathum- Pathian, Thlarau 

im leh mihring an inrawlh vek a:- Pathianin tum 

nei ranin Bible ziak tar hian mi chi hrang hrang te a thlang 
a, a ziaktu te hian thiamna hrang hrang an neih avângin 

Bible hian mihring khawsak dân hrang hrang a lo sawi 
chhuak a ni. Pathian chuan mihring thinlungah a thu ziak 
târ a hriattîr a, a sawichhuak thin a ni. Thlarau 
Thianghlim chuan a ziaktu mihring te chu a thunun a. a 
awmpui tlat a, Pathian thu ni lo, a kalh zawng emaw 
ziak lo türin a vawng a. | hlarau chuana ziaktu thinlungte 
chu a tifing var a, hriat rêng theihna a pein leh dik taka 
sawi chhuah theihna nei târin a pui bawk a. Chuvângin 
Thlarau Thianghlim chu Bible chunga thuneitu 
pawimawh ber a lo ni ta a ni. 


A ziaktu atân mihring hi Pathian hmanruate an 
ni. Mihring hawrawp hmangin, mihring tawng leh ziak 
dân hmangin Thlarauvin a hriattîr ang zêlin an ziak zâwk 
a ni. Anmahni phuahchawp mai an ziak ngai lo Pathian 
hnêna an dawn ang chu an ziak zêl a, Bible-ah hian 'Lalpa 
thu chu ka hnênah a lo thleng a’ tih hi vawi 3808 kan 
hmu a ni. Tichuan Pathian thu tinrêng te hi Pathian 
thâwkkhum vek an ni a, chu chu Pathianin ziak tira a 
pêk leh hrilh vek chauh chu an lo ziak ta a ni. An thu 
ziakte chu thlarau thianghlimin a nemngheh zêl avângin 
Pathian lehkhabu pumpuite chu Pathian thu vek an lo 
ni ta a ni. Sam ziaktu chuan ‘I thu hriattirte chu kumkhua 
atân a fel a ni' a lo ti ta a ni(Sam 119:114). Chuvângin 
Pathian thu hi a dik a, a rintlakin innghahna tlak a ni. 


5. Bible thu chu a rintlâk takzet maw? 


Bible-a Pathian thu hi a rintlak tak zet a, rinhlelhna 
tel hauh lovin a dik tih i chiang târ a ni. A englai pawh hi 
Pathian thu a ni tih i ring thlap bawk tür a ni.Bible a 
Pathian thu inziakte hi a rintlakzia sei deuhin ka han ziak 
teh ang. 

(a) Bible hi mihringte hnéna Pathian inpuan 
chhuahna a ni:- 

Pathianin mihringte hnênah inhriattir a duh a, ama 
chanchin ngei min hrilh a, a fapa chanchin te, ngaihdamna 
leh chhandamna te, hlimna kawng te, nun mumal tha 7Awk 
te, van ram kawngte min kawhhmuh a duh a ni. Pathianin 
kaihhruai na dik lo leh a chanchin rmawm lo hmangin mi 
a hriattir lo vang. Eng zirtîrna pawh hi se, Pathian thu ang 
a nih loh chuan Thudik a awm lo. Bible Chuan Pathian thu 
a nihzia vawi tam a lo hauh tlat tawh ani. 


(b) Kan Lal Isua ngei pawh khân Bible-a Pathian 
thu hi a ring a ni:- 

Mi thenkhatinThuthlunghluia Pathian thute hi 
rintlak loh va an ruat laiin, Lal Jsua chuan vawi 80 lai 
thuthlunghlui thu hi a rawn hmang a ni A chang chuan 
thil lo thleng leh mi chanchin atangte pawhin a la ve bawk 
thin. Jona chu Nghapuiin a dawlh tih hi a ring a ni. 


Pathianin a tîrin Adama hi a siam a ni tih a ring. 
Tui let hi awm ngei a ni tih leh Nova leh a chhüngte chu 
chhanhimin an awm tih te, Pathian rorêlna chuan Sodom 
leh Gomora te chu a tichhe vek tih a ring. Pathian 
lehkhabu thu ban theih a ni si lo (Joh. 10:35). Setana nêna 
an intawn tum pawh khan Thlarau ngunhnam Pathian 
thu kha hmangin ‘Hetiangin ziak a ni, Hetiangin ziak a 
ni’ a ti thin. Lei leh van hi a boral hma loh chuan Dân 
thua mi chhunhan tê tak tê emaw pakhat mah a boral 
tawp lo vang, a zaa a thlenkim hma loh zawng’ tiin a 
sawi, (Mt. 5:18). “Tupawh mi duh lova ka thusawite 
vawng lo chuan thiamloh chantîrtu pakhat a nei a ni: ku 
thusawi kha; kha mi thu ngei khan nikin niah chuan amah 
chu thiamloh a la chantîr ang” (Joh. 12:48) a ti. 


(c) Bible hi Pathian thu ngei a nihna a târlang a ni. 

. Pathian thu ka hnênah a lo thleng; 'Lalpan a ti’ 
"Lalpan a sawi' tih te hi vawi 3808 lai Thuthlunghluiah 
ringawt hian kan hmu a ni. Davida pawhin ‘Pathian 
Thlarauvin ka hnênah thu a sawi a ti. Thu hrilh lâwk rêng 
rêng hi mihring thua chhuak a ni ngai lo va, miten 
Thlarau Thianghlim tirhin Pathian hnên ata an sawi zawk 
thin a ni' (II Pet. 1:21) tih thute hi kan chhiar tawh ngai 
em? A awmzia chu zâwlnei ropui Isaia te, Jeremia te, 
Ezekiela te hian anmahni duh dan leh ngaihdanin an ziak 
a ni lo. Thlarau Thianghlimin a luah a, Pathian 
duhzâwnga hruaia awmin an ziak thin a ni. 
Khawngaihna lo thleng tar hrilhlâwktu zâwlneiten Krista 
Thlarau anmahnia awm chuan, Krista tuarna târte leh 
chu mi hnua ropuina lo awm târte chu a hriatlâwktîr a. 
Hêngte hi keimahni tân ziak a lo ni reng mai. Tânah Lal 
Isua chu lo kalin, kan tân a thi ta ngei a, Bible kan chhiar 
atangin fiah takin kan hre thei ta a ni. 





Pathian lehkha thu tinrêng hi Pathian 
thâwkkhuma pêk a ni a, zirtîr kawngah te, thiam loh 
chantîr kawngah te, zilh kawngah te, felna kawngah te, 
zirtir kawngah te a sâwt bawk a ni (2 Tim 3:16) tiin min 
hrilh a. Bible chuan Pathian thâwkkhum a nihzia hi a 
hauh tlat a, Lal Isuan ‘In hnêna ka thu sawi hi Thlarau a 
ni a, nunna pawh a ni' a ti (Joh. 6:63). Lal Isua thu sawite 
chu Bible-ah chauh hian chiang takin ziak a ni a, Bible hi 
lehkhabu naran chu'a ni lo. A nung tlat a ni. Pathian thu 
chuan nunna min pe thei. Pathian thu chu a nung a, thil 
a tithei a, khandaih hriam tawn eng ang ai pawhin a hriam 
a ni(Heb. 4:12). 

Isaia 8:20-ah chuan Pathian thu pawimawhzia kan 
chhiar a, “Dan thu leh hriattîrna thu chu râwn tar a ni’ tiin. 
Chu mi thu ang zêla an sawi loh chuan an tân khua rêng a 
vâr thuai dâwn lo. Pathian chanchin zirtîrna zawng Zawng 
hi Bible-a Pathian thu nên a inrem ngei ngei târ a ni 


(d) Apostol-te pawhin Pathian Lehkhabu thu hi 
an ring: 

Thuthlung hlui atangin thu tam tak an la a, an zirtîr 
a, an ring bawk a, Lal Isua ngei pawh khàn a thih hma 
khán an zirtîrna dikzia te chu a lo hrilh tawh a. 
"Thlamuantu Thlarau Thianghlim Pain ka hming a rawn 
tirh tar kha, chu mi chuan engkim a zirtir ang che u, in 
hnêna ka sawi zawng zawng a hriat chhuahtîr ang che 
u" (Joh. 14:26). Chu mi hnu lawk chuan heti hian a sawi 
leh a ‘Nimahsela amah Thlarau dik tak chu a lo thlen 
hunah chuan thutak zawng zawngah chuan a hruai lât 
ang che u; ama phuahchawpin thu a sawi dâwn si lo. 
Thu a dawn apiang chu a hrilh zâwk ang, thil lo thleng 
târte pawh a hriattir ang’ (Joh. 16:13) tiin a lo tiam bawk 
a. Apostol-te chuan hêng thutiam zawng zawng hi hre 
rengin Pathianin anmahni hmangin Bible Thuthlung Thar 
hi an ziak a ni tih an hre reng a ni. 


(e) Bible (Pathian thu) hi tihboral theih a ni lo: 
Mi engzat chiah hian nge Bible hi tihboral lo tum 
tawh le? Kum sang tam tak liam tawh, Krista pian hma 
daih a, Jehoiakima lal lai atang khân tih chimih tumna hi 
a lo awm tawh thin a. Mahse Lalpan Jeremia hnênah a 
thute chu lehkha pheka ziak tar leh Israel mite zawng 
zawng hnêna chhiar türin a hrilh a. Lal chu he mi thu 
ngaithla tar hian a lo kal a, lehkha hlai tak mum chi a 
chhünga Pathian thu ziak awm chu la târin a tîr a, phek 

thum lek a chhiar hman tih chuan Lal chuan lehkhabu 
zial chu a zai thler ta kawk kawk mai a, meiah a rawh ta 
mai a. A zavaia meia rawh chu a tum a, mahse Pathian 
thu chu a nung reng tho mai. Jeremia ngeiin a ziak kha 
tânah chuan khawvêl pumpuiin kan chhiar theih türin 
tawng hrang hrangin hmuh târ a lo awm ta. 


Chu mi atanga kum 2000 hnu chuan mi pakhat 
hnênah Chanchin Tha Johana ziak hi pêk a ni a, a thinrim 
êm êm mai a, a halral ta vek mai a. Lehkhabu petu chuan 
“Kha, Pathian thu i halral ringawt mai a” a ti a. Chu mi 
zân chuan chu tlangvâl chu a muhil thei ta dat lo mai a. 
A tuk zîngah chuan a tho va, lehkhabu zawrhnaah a kal 
a, Bible chu a lei ta a. Tichuan Bible chu a chhiar ta char 
char mai a. Pathianin a hnênah thu a sawi a. Isua Krista 
chu neiin a lo piang thar ta a, Kristian a loni ta a ni. 


Kum zabi 18 lai khan French mi ropui leh 
hmingthang, Pathian awm ring lotu leh Pathian dodaltu 
Voltaire chuan tân atanga kum 100-ah Bible hi hmuh tar 
a awm dawn tawh lo a ni a ti a. Nimahsela Voltaire-a ln 
hmunah chiah khân France ram Bible chhut chhuahna 
hmunpui ber chu a lo ding ta luah mai le. Kohhran siam 
that hma kum engemaw zât liam taah khân Bible khawih 
ringawt pawh hi thihna a ni tia insawithaihna tea lo awm 
thin a. Mitehian Bible hi dodâlin emaw tihboral tum hian 
an lo bei nasa hletawh chungin khawvêla lehkhabu hralh 
tam ber a la ni fo mai. A chhan chu Biblehi a nung a, thil 
a ti thei a ni, Lal Isuan, “Lei leh van a ral ang a, ka thu 
etawh chu a ral lo vang” a ti (Mt. 24:35). 

(f) Pathian chauhvin thil lo thleng târte a hre thei: 

Bible-ah hian thil Io thleng tar hrilh làwkna tam 
tak kan hmu a, thenkhat chu kum 100 lai kal taa lo hrilh 
làwk tawh te, thenkhat chu Kum 1,000 dawn liam tawh a 
lo hrilhlâwk tawh te an ma. [henkhatte chu a thleng tawh 
a, tam tak chu kan: mit hmuhah hian a thleng mek a, 
héngte hi Pathianin a lo ziak làwk vek a ni. Pathian lo 
chu tunge thil lo thleng tar hrilhlawk thet Je? 


Krista pian hma kum 7a engemaw zâta 
hrilhlâwkna thu te chu i lo en teh ang aw:- Zâwlnei Mika 
khân chhandamtu lo kal târ chu Bethlehem khaw té 
taktêah a lo piang dâwn tih a lo hrilhlâwk tawh. (Mika 
5:2) Lal lo piang târ chu Jerusalema khawpuia Lal inah 
ni awm tak a ni ale. Zâwlncei Zakaria pawhin Lalpa chu 
tangkaraw 30-in an hralh ang a, a pawisa chu Belvawtu 
ram leina atan hman a nih tar thu a lo hre lawk vek a, a 
sawi chhuak a ni (Zak 11:12-13). A hrilh lâwk ang chiah 
hian a thleng dik a nih kha. Lal Davida pawh khan Isua 
Lalpa chu a kut leh ke khenbeh a nih tar thute a lo sawi 
Jâwk diam tawh a (Sam 22:6). Khenbeh tih te hi an ni hun 
lai kha chuan hriat rêng a la ni lo. Mipuiten a puante chu 
an insem dâwn tih tc engtinnge a lo hriat lâwk chu lc? 


(Sam 22:18). 


Isaia chuan vuak leh chil chhakin a la awm dawn 
zia te a lo hmu lâwk vek zu nia (Is. 50:6) Amah hêktute 
lakah chuan a ngawi reng dawn tih tea hre lawk vek a ni 
(Is.53:7) Mi hausa thlânah phum tar a ni tih engtinnge a 
lo hriat lâwk vek chu le? Mihring tumahin an hre thei lo. 
Pathian chauh hian thil kal tawh leh thil thleng mék tür 
te leh.lo la thleng tîr zawng zawng hretu chauh hian a 
sawi lawk thei a ni. Pathian mithianghlimte Thlarauvin 





a hruaite leh tirhte chuan Pathian thu chu Pathian 
thâwkkhuma pêk vek a nihzia an hriain a tilang chiang 
êm êm a ni(Pet.1:21; II Tim. 3:16). Hêng ka han sawite hi 
tlêm te chauh a ni a, a dang pawh tam tak a awm a ni. 
Pathian Chatuan mi hian a thu chhuak rêng rêng chu kan 
Bible chhüngah hian min lo khung sak vek a, Bible hi a 
rintlakin a daw thei lo a ni. 


(g) Bible chuan nun a tidanglam thei: 

Lal Isuan 'In hnêna ka thu sawi hi Thlarau a ni, 
nunna pawh a ni’ a ti a (Joh.6:63). Bible thu hi a nung a, 
thila tithei a, Pathianin thlarau lama thi te chu he mi thu 
hmang hian nunna a pe thin. Mi tupawh a sualna atanga 
Chhandamtu Isua hnéna a lo kir hian Pathianin a thu 
hmangin an mamawh te a hriattir a, a fapa rinna avánga 
nunna an lo neih theihna türin. Pathianin Bible thu 
hmangin mihring tharah a siam a. "Tupawh Kristaa a 
awm chuan thil siam thar a lo ni a, thil hluite chu a lo ral 
ta a, ngei teh u, a lo thar ta (2 Kor. 5:16). Bible hian alawm 
Krista chanchin zawng zawng min hriattîr thin chu ni. 
Bible thu hmang bawk hian Thlarau Thianghlimin Krista 


Pathian chuan Bible hmang bawk hian Kristiante 
nunah a hna chhunzawm zêl târin min kawhhmuh a, ni 
tin Bible chhiarin, zirin, inchâwmin, rinnaah chuan 
tihchaka awmin, kan inchher lian thin a ni. 


Bible hian Pathian hmaah mi sual kan nihna te, 
mahni thatna leh sakhaw mina techuan chhandamna min 
thlen loh zia te, mi sual thiam oh chang ni mah ila Pathian 
khawngaihna avâng chauhvin rinna avânga thiam 
channa min kawhhmuh a. Rinna avânga Pathian faa vuah 

kan nihna te, thil tha târ leh Lalpa Isua tâna nung târ kan 
nihna leh Chanchin Tha hril tar kan nihna zawng zawng 
min hrilhin min hriattîr a ni. Isua rin avânga chatuan nun 
neih theihna te min kawhhmuh zêl a, nun tidanglam 
theitu a ni. 


Kum 386 A.D. vêla mi hmingthang leh Pathian thu 
thiam Kohhran hruaitu ropui Augustine pawhin hun reife 
chu Pathian a lo zawng a, mahse a beidawng êm êm mai 
a. Sual duhna leh tih châkna a neihte kha a thi thei chuang 
si lo va, a la awm zêl si avângin leh sual hneha a lo awm 
zêl si avângin a beidawng a ni. Ni khat chu aw a hria a, 
“He lehkhabu hi keu la chhiar rawh’ tiin aw chuan a hrilh 
a. Bible chu a han la a, Rom 13:11-14 hi a han chhiar a. Sual 
atang chuan a nun a lo harh chhuak ta a. Kristaah chuan 
innghatin (ringin) a hahchawl ta a. Chu mi atang chuan 
Pathian chu chiang takin a hmu ta a ni. 


Martin Luthera Prostestant Kohhran dinchhuaktu 
hi a sualna avângin Pathian dik leh fel famkim hmaah 
chuan thiam loh chang a ni tiha inhre tlat thin a. Pathian 
tihlâwm a han tum thin a, mahse a ngaihtuahna a la sual 
tho si ziate leh a thiltih la sual cheu zêl maite chuan thiam 
loh a chantîr tho mai si. Nikhat chu University-a zirlaite 
a zirtîr laiin Rom 1:17 hi a zirtîr ta a. Sawifiah tumin reife 
chu a han ngawi vang vang a, a mangang deuh hlek a. A 
tâwpah chuan a awmzia chu a hre chiang ta. “Pathian 
felna chuan kawr kan hak ang hian min tuam a, chu mi 
avâng tak chuan mi felah min lo chhiar thei hi a Jo ri" 
tiin a hrilhfiah thei ta. Luthera chuan ama thiltih thata 
Pathian tihlâwm a lo tum thin te chu bansanin Krista 
felnaah chuan a innghat ta zâwk a, thlamuanna tak tak 
chu a hmu ta a ni. 

John Wesley-a Pathian thu hriltu hmingthang tak 
pawh Pathian ngaihdamna hi chang lovin a ínhretlatmai 
a. Mahse Isua Krista hi khawvel tan mai a thi ni lovin 
ama tân ngei a thi a ni tih a Bible chhiar atangin a hre 
chiang thei ta. 


Buddhist hruaitupa Taisei Michihata pawh 
Pathian dik zawng chhuak türin thil tih that tinréng leh 
tuarna tam takte chu a lo tuar chhuak tawh a. A tâwpah 
chuan Isuan Bible hmangin a hnénah thu a sawi ta. Rom 
bung riat châng sawm thum leh pahnih (Rom 8:32) hi a 
han chhiar ta a, Ama fapa ngei pawh zuah lova, kan za 
aia petu chuan thil zawng zawng pawh athlawnin min 
pe tel lo vang em ni" tih hi. Michihata chuan a Templea 
chhuahsan vat a, Baptisma a chang a, Pathian thu hrilin 
kum 25 lai chu a hmangral ta a ni. 


Bible chhünga Pathian thu hian kan ngaihtuah 
phâk bâk hian mihring thinlung hi a hnehin Pathianin 
kan hnêna thu a sawina pawh hi'a ni tlata ni. Chuvângin 
inghahna tlak, rintlak, fiah dawl, thutak leh nunna min 
kawhhmuhtu dik tak chu a ni e. 


Bible Pathian: Bible hi a dik ngei a ni tih hriat hi a 
pawimawh hle. A thu mal tin hi Pathian thu a ni tih hriain 
innghah nan kan hmang thei dawn a ni. Lal Isua ngei 
khán Pathian lehkha in chhiar ngun thin, a chhüngah 
chatuana nunna awmin in rin avángin; chung lehkha thu 
chu ka chanchin hriattîrtu chu a ni si a. Nimahsela nunna 
nei târìh ka hnênah in lo kal duh si lo’ a ti a (Joh. 5:39). 
Bible-a Pathian chauh hian nunna a pe thei che a ni. 
Tupawh a hnêna lo kal apiangte chuan nunna an nei, 
amah nei târin a hnênah i lo kal ve dawn em? Fapa neitu 

chuan nunna chu a nei, Pathian fapa nei lotu chuan nunna 
chu a nei lo’ (1 Joh. 5:12). Nunna chu i nei taw h em? I neih 
loh chuan Nunna Krista chu tanah ngei huan pan ve rawh 


6. Pathian hi a awm tak tak maw? Pathian awm hi ka 
ring mang hlei nem. 


Mihring hian a thil hmuh theih Joh te, kuta a 
khawih theih loh te, taksa lama a hriat na /Gng/âmin a 
hriat theih loh thilte hi rin harsa a ti êm êm thin a, rin 
pawh a ring thei lo a ni. /Khawvêl mi chuan Pathian 
Thlarau lam thilte chu a Jlâwm thin lo, ani ngaih chuan 
âtthlâk a ni si a; Thlarauva hriatfiah a nih avàngin a hre 
thei lo rêng rêng a ni. (I Kor. 2:14). Kan Bible pawh hi 
Pathian a awm ngei a ni tih finfiah tumna lehkhabu a ni 
lo. Pathian hi a awm ngei a ni tih hre chiang sa vekin, a 
tawngkam hman hmasak ber pawh, ‘A tirin Pathianin lei 
leh van a siam a (Gen. 1:1) tiin a sawi ny hâl mai a Pathian 
a awm lo titute hi mi a an ni tih Bible chuan min hrilh 
nghâl tawp mai a. Mi a chuan a rilruin “Pathian réng a 
awm lo" a ti a (Sam 14:1). 


Pathian hi a awm ngei a ni tih Bible-in min hrilh 
dan chuan- 


(i) Thil siamah a inhriattîr: ‘Vante khian Pathian 
ropuizia chu a hriattîr a, boruak zau tak khian a kut 
chhuak chu a lantîr thin a’ (Sam 19:1). “A thil hmuh theih 
loh’ a chatuan thiltihtheihna leh a Pathianzia chu Khawvêl 
siam tirh ata fiah taka hmuhin a awm a, thil siamah chuan 
a langa ni, chuvâng chuan chhuanlam tar an nei lo min 
ti a ni (Rom 1:20). “Aw Lalpa, luipuite chuan an aw an 
chhuah a, luipuite chuan an ri nasa tak chu an chhuah a; 

Tui tam tak aw te aiin, tuifinriat fawn chak takte ai 
pawhin, chung lama Lalpa chu a chak a ni. I thu hriattîrte 
chu a rinawm êm êm a (Sam. 93:3-5). 


(ii) Bible-ah a inhriattîr: Kan Bible pumpui mai hi 
chhiar ila, Pathian awm ngei zia finfiah hi a tum ber ni lo 
mahse, Pathian a awm ngei tih erawh chu thil chiang sa 
leh rinhlelh rual a nih lohzia chu â lang nghâl a ni. 
Zâwlneite chuan Pathian thu an ziak leh sawi chhuah 
chu mi dangten Pathian an hriatna târa Pathian inlantîrna 
tar a ni. Pathian Thlarau chuan Bible thu eng pawh 
hmangin mi rilruah thu a sawi thei a ni. Bible-a Pathian 
thu hi Pathian aw a ni a, Pathian pêk a ni a, Pathian dân 
ani bawk. A kutah a awm a, a thu chu hmangin a tinung 
a, a thu ang chiah chuan thil a ti thin a ni. Pathian chu a 
thu hmangin a inlantîr tawh a, inlârna dang kan phât 
thei tawh lo vang. Pathian thu hi a nunga thil a ti thei a, 
khandaih hriam tawn eng ang ai pawhin a hriam a, nunna 
leh thlarau, ruhtuah leh thling phel hrang khawp hialin 
a chhun thei a, thinlunga ngaihtuah leh tumte hi a hre 
nghâl thei a ni(Heb. 2:12). 


(iii) A fapa Isua Krista hmangin a hriattîr: Pathian 
hmasânga thlahtute hnéna bung tam tak leh kawng tinrênga 
Zâwlneitea thu lo sawitu khan, hêng ni tawpah hian 
keimahni hnênah a Fapaah chuan thu a sawi ta (Heb.1:1,2) 
Mihring hriattîrna mah kan pawm chuan Pathian hriattîrna 
chu a ropui zâwk si a. Pathian hriattirna chu hei hi a ni 'Ka 
Fapa chanchin ka hriattîr tawh' tih hi (I Joh. 5:9) Hla 
phuahtuin Pathian rilru a lang Kristain a tih ang khân. 


(iv) Kan chhia leh tha hriatna atangin: Khawvêla 
piang chhuak tawh phawt hi chuan Pathian hi a awm 





kan ring deuh zêl. Bible chuan, “.. anmahni leh anmahni 
danah an inneih chawp a, an thinlungah dân thiltih ziak 
a ni tih an entîr a, chu chu an chhia leh tha hriatnain a 
hriatpui a, an rilru te chu a inhnial a, thiam loh a chantîr 
thul a, thiam a chantîr thul a' (Rom 2:15). Pathian hre phâk 
lote paw hin minung famkim Pathian tia vuah tlak ‘Hriat 
loh Pathian' tih ang chi te kha a awm ang tih rinna an nei 
theuh mai (T.T 17:23). 


(v) Kan nun hian a hre chiang a ni: Tân hma chuan 
mi sual, zu heh, mi hur, zu zuar, uire hmang, tlâktlaina 
rêng rêng nei lote pawhin Pathian thlarauva pian tharna 
an chan chiah chuan an nun sual zawng zawngte tâwp 
sanin Lalpa chu vuanin Lalpa tân mi tangkai leh a 
chhiahhlawh rinawm an lo ni thei ta te hi chhât chiang 
teh. Nu leh pa pawhin tihngaihna an hriat tawh rêng rêng 
loh te hi Pathian chauh chuan a ti danglam thei a ni. 
Pathian hi a awm lovang tih ring tawh hauh lo tar khawp 
hian i thinlungah Pathian khawngaihna hnathawh chu 
vawiin hian lo thleng hlauh se ka va ti êm. Thlaa 
American-ho inkâp kaite pawh khan Pathian awmzia chu 
thu leh hlain an puang chhuak a nih kha. 


a> 

BUNG 6 


PIANTHARNA KAWNGA 
ZAWHNA TE 


1. Pian thar hi engnge maw a awmzia chiah le? Hlim 
leh lâwm leh lam danglamna a ni lo I ti si a. 


Pian tharna hi tawngkam hrang hrang hmangin a 
sawi theih a. 'Siam tharna' 'thlarau thianghlim siam that 
leh na’ “mi mal chunga nun thar lo awmna' 'thinlung siam 
tharna' ‘thinlung thar pêkna' ti tein a sawi theih a. (Jer. 
24:7, 31:31; 36;25-27,Tit. 3:5). Pian nawn lehna, tisaa, kan 
nu pum chhâng atanga kan pian chhuahna bâkah 
Thlarauva pian lehna a ni (Joh. 3:4,9) Mihring tisaa pianna 
mai ni lovin chung lam atanga pianna, Pathianin a hrinte 
tihna a ni mai (Joh. 1:13). Rilru lam phârna, hlimna leh 
lâwmna mai a ni lo va, Pathian hnathawhna avânga 
mihringin rilru taksa leh nunna Krista hnêna a rawn 
inhlan a, inpêk vekna hmun thlen kher a ngai a ni, Pian 
thar chu danglamna a ni mai lo va, Thlarau Thianghlim 
siam tharna, pian nawnna a ni. I piang thar ngei ngei tar 
ani. 


2. Pian thar kher hi a til lem em ni? Rilru lam thatna 
hi a tâwk hle mai lawm ni? 


Tân laia Kristian inti ve zingah pawh hian pawm 
zauho an awm a, châng mite chuan (liberals hote) 
'nungchang thatna leh rilru lam siam that deuh zâwkna 
hi a tâwk mai e' an ti a. Mi thenkhat pawhin ‘Mihring hi 
kan sual lem lo ve hriatna lam a hma kan sawn chhoh zêl 

hi chhandamna kan chan theih nân a tâwk a ni' an ti a. 
Chuvâng chuan mi sual lutuk nih loh va, sual vântlâng 
ti thin te leh a châng châng chuan thil tha ti vea inhriate 
chuan Thlarauva pian tharna chang lo pawh hian 
thlamuan râkna an nei ve tho thin. Mahse an la thlamuang 
sual dâwn. 


Bible hian Pian thar tâlna a sawi nasa hle. Lal Isua 
ngeiin ‘Mi tupawh an pianthar loh chuan Pathian ram an 
hmu thei lo vang/ a ti. (Joh. 3:3-7). Ghuvangin thlarauva 
pian kher kher hi a ngai a ni. Tisaa kan pian chhuah vena 
ringawt hi chuan vân ram min thlen thei si lo. 'Siam 
tharna lo chu serhtan hi engmah a ni lo va, serhtan loh 
pawh engmah a ni hek lo’ (Gal. 6:15). Thlarauva pianna 
kher a nih loh chuan kan danglam, kan sual lutuk lo, 
thatna eng eng emaw kan lo nei ve, biak inah pawh ka 
inkhâwm ve fo tih mai mai hian awmzia a nei lo. Thlarau 
lam tehnaah chuan i tling lo a ni e. 


Bible chuan ‘Kan thi ngei ngei tar niin min hrilh 
a(IISam. 14:14). Mihring tân vawi khatthih ruat a ni’ (Heb. 
2:27). Kan zain Pathian hnênah Mahni chanchin kan sawi 
theuh dâwn (Rom 14:12). Thianghlimna lo chuan tumahin 
Lalpa an hmuh dawn loh avângin (Heb. 12:14) leh mahni 
kan intihthianghlim theih si loh avângin Pian thar hi kan 
mamawh ta a ni. Kan felna ber pawh Pathian tân thil 
tenawm a lo ni si. Pathian mizia thianghlimna chu chang 
tar chuan Pathian mizia kan neih a lo tal ta. Chu mi nei 
tar chuan piantharna chu a ngai a, hei hi vânram luh 
theihna kawng awm chhun chu a ni. 


—— —— 

3. Engtinnge ka pian thar theih ang? 


Engtinnge nun tharin ka nun theih ang tih hi tân 
lai mi tam tak thuzawhna a ni thin a, kum 2000 dawn lai 
atang tawh khân an lo zâwt tawh a. Nikodema Judate 
hotu pakhat sakhaw mi leh mi fel chungchuang, sawisel 
kai lo ber pawh khân a ngaihna a hre lo va, a lo buaipui 
ve tawh a ni. Bible chuan ‘bawhchhiat leh sualte vanga 
thi in ni’ min ti a (Eph. 2:1). Suala thi tawh i ni a, i 
pianphungah “thi” i lo ni rêng rêng mai a. Nun thar siam 
thei i ni lo rêng rêng a. Nun fel i chhuah thei lo. Mi tam 
takin piang thar si lovin nun tha leh thianghlim tih chhuah 
an twm thin, mahse an hlawhchham zêl a ni. ‘Sual chuan 
thihna a hring thin a’ (Jak. 1:15) kan vai hian Thlarauvah 
mitthi kan ni. 


Kan piangphung pangngai chuan Pathian a rem 
thei lo va, Pathian dân angin a awm thei lo (Rom 8:7). 
Pathian rawng a bâwl thei bawk hek lo kan nunphung hi 
chhe lailet der a ni. (Jer. 17:9, Is. 1:6) a, keini lo tuai tha: 
mai theih pawh a ni lo. Kan mihring hluiah hian Pathian 
pawm. Hak pakhat mah a awm lo, Krista zui türin a chak 
lodutuk ani, Tisaa awmte chuan Pathian an tilâwm thei 
lo, va, (Ram 8:8). 'Keimahah (chu chu ka taksaah tihna a 
ni):thil tha rêng rêng a awm lo’ (Rom 7:18). An hrawk 
chu thlândnbawng a ni a, an leiin bumna thu an sawi a, 
an:kam-chhfngah rôl tar a awm a, an ka chu ânchhe 
lawhna,leh thu khain a khat a. An ke chu thisen chhuak 
ta#in.a pen chak a, an kawngah chuan borâlna let 
hrehawmna a awm, an mithmuhah Pathian tihna rêng e 
awm lo (Rom. 3:13-18) a ti. 

Chutiang chu i dinhmun dik tak a ni a, engtinnge 
iin siam that theih ang a, engtin nge i tihdanglam theih 
ang? 'Tisaa piang apiang tisa a ni' Negro mi hangin a 
vun a tidanglam thei lo va; Sakei pawhin a zia a thup 
thei em ni? (Jer. 13:23). Chuvângin Isuan 1 insiam thar 
theih lohzia leh i irisiam that theih loh dân te, i danglam 
theih lohzia te a hriat tlang sak sak vek che avângin ‘1 
piang thar ngei ngei tara ni' Ap che ami Mihringa piang 
i nih avângin eng ang pawhin lo insiam thain lo 
intidanglam thin mah la, Vânram 1 lat dâwn chuang lo 
va, Lalpan a pawm lo che. Thlarauvah i pian a, Pathian 
nunzia chu i tawmpui a ngai a ni 





4. Engtinnge Pathian nun chu ka tawmpui theih ang? 


Lal Isuan ‘Nangni thawkrin. leh phurrit phur 
zawng zawng te u, ka hnênah lo kal ula keiman ka 
chawlhtîr ang che u' a ti a (Mt. 11:28). A hnêna kalte chu 
thil a lo tihsak thîn. I piang thar târ a ni a tih pawh hian 
mihring chu amahin a inhring chawp thei lo a ni tih chu 
a hmu vek a; engemaw tihsakin kan awm dàwn a ni tih a 
chiang sa reng mai. Pian tharna hi Thlarau Thianghlim 
hnathawh a ni a, nangman tih theih engmah i nei lo. 
'Nimahsela amah (Isua) lâwm apiangte chu, an hnênah 
Pathian fate nih theihna tür a pe, a hming ringtute chu; 
chüng mite chu thisen hrin an ni lo va, tisa duhzâwnga 
hrin an ni hek lo, mipa duhzáwng pawha hrin an ni hek 
lo, Pathian hrin an ni zâwk e' tiin Bible chuan min hrilh 
(Joh. 1:12-13) a ni. 


‘Isua hnên pan’ tih te, ‘Isua lo lâwm' tih te “Isua 
rin’ tih te, ‘Isua pawm tih te hi awmze inang tawngkam 
hman inang lo mai a ni. Isuan a hnéna lo kalte chu amah 

bawkin chawlhna pék a tiam a. Tupawh amah lâwm 
apiangte chu Pathian Fa nihna a lo penghâl a ni. Khawvêl 
miten amah an hnawl laia, a Fapa neih chhun lo lâwmtute 
chungah chuan fa nihna pêk nghâl hi a nuam tih zawng 
ber a ni. Amah lâwm a, ring duhtute leh lal leh 
chhandamtua pawm duhtu chu, a pawm rual rualin an 
tên hma lam sualna zawng zawng chu a theihnghilh sak 
nghâl vek a ni. “An sualna leh atnate chu ka hre reng dawn 
silo’ a tia, athlawna thiamchantirin an awm ta. Pathianin 
mi felah a lo chhiar ta. 'Amahah chuan Pathian felna kan 
lo nih theihna türin sual rêng rêng hre lo chu Pathianin 
keimah ni avângin sualah a siam a' (2 Kor. 5:21). 


Mi fel, sualna nei rêng rêng lo angin min lo dah ta 
a nih chu.!!! “Thihna ata kan chhuaka nunnaah kan lat ta’ 
(Joh. 5:24). A va mak in a va ropui ém. He mi nunna 
hmutute chuan '"Thiamloh chan ka hlau tawh lo vang, ka 
pa lung a awi ta' an lo ti thei ta a ni. A fapa lo pawmtu 
chu Pathianin a hmaih thelh ngai lo. I aia tuartu Lal Isua 
hi lo hnawl thin tawh mah la, vawiin hian i hnênah thu a 
rawn sawi a. Amah lâwmtute mi felah a pawm leh duh 
che tih a rawn hriattîr leh che a nih hi. Kan Pathian hi 
khawvél ropuinaah te, hausaknaah te, a lâwm ber lo. A 
fapa neihchhun lo lawm hì a lâwmna ber a ni a, kan chan 
phâk ngai rêng rêng loh tür Pathian fa nihna chu min 
hlan nghâl a, A fapa duhah min pawm ta. A va lawmawm 
êm! A va hlim thlâk êm. 


5. Ka piang thar thiam tlat lo. 
Ka piang thar thiam lo i ti amaw? Nanga thiam 


thila lo neih chi a ni hlei nem. Engemaw ti taka zu awm 
i tum deuh a ni maw? Pian thar hi thiam leh thiam loh 

lam a nilo. Pian tharna hi thlarau hnathawh a nih avangin 
nangma lam lo thiam thil a ni lo. I tih theih «hu awm ve 
sela i zu zir thiam mai târ ale. Pathian hnathawh liau 
liau a nih avângin mihring lam inchhuan vena tur a vang, 
hle, Mihringa Pathian hnathawh lo lang chu a ni mai. 
Pian tharna chu Isua Krista rin avângin a hmuh thcih a, 
‘thil tih” tar lam min hrilh lo va, ‘ring’ tarin min hrilh 
zâwk a ni. (Amah rin, amah pawm, amal lo law m a ngai. 
Thinlung lam chet chhuahna a nih chu. 


Pian tharna dinhmun thleng tür chuan Mihringin 
Pathian hmaah mi sual, thiam loh chang, Pathian hremna 
hmabâk a ni tih a inhria a; chu dinhmun chu hlauhawm 
tak a nih avângin a awm hmun chu chhuah san duhna a 
neih a ngai a. A dinhmun chu a derthawn ém avângin 
himna Krista chu pan a duh ngei a ngai Thil dang zawng 
zawng aiin Krista chu a nuna Lalbera a sìwm luh a ngai 
a ni. Miin a thinlung tak taka Lalpa duhna a neih chuan 
khawvêl thil dang zawng zawng chu malmák vek phal 
thlapin pawimawh leh mamawh ber Isua hnéna a 
invawm luh a, duhthlannaa a thlan tawp a ngai a ni. Khek 
awm hlek lovin Isua hnênah inpe rawh le. ‘ 


6. Kei zawng ka harsa bik em mai. 


Mahni hi mi dangte aia harsa lutuk bika inngaih 
a awl khawp r ai. Setana hnathawh a ni thei tlat a ni. 
Nimahsela Pathian tân chuan thil harsa lutuk a awm lo 
(Jer.32:17,27). Keimahni min chhandam târin a bân (kut) 
a tawi lutuk hlei nem. Keimahni lam tih tara kan ngaih 
hian harsain kan hria a, mahse Pathian tih tar a ni a, ani 
tân chuan harsa lutuk a awm ve lo. I thinlung chhüngrilah 
ngaihtuah buaina i nei a, nangmah inchin fel i tum rilru 

tlat a nih kha. Nangmahah engemaw lo thleng târah 1 
ngai a, i ngaichâng reng a, mahse engmah a thleng thei si 
lo. Danglamna engemaw awm târin i beisei a, i duh angin 
i danglam thei si lo. Mi dang piang thar intihlim leh lâwm 
hmélte i hmu a, chutianga awm chu i chak ve si a, tünah 
mai hian i chang thei si lo va, i buai a nih Kha. Nang kha 
harsa bik leh zu inngaihtuah chhuak zo lova inhriatna i 
nei a. Mi dangte lah chu Isua hnénah an inpe sung sung 
mai si a. i chhuah theih lawk loh avângin i mangang a, 
harsa i ti a ni. 


7. Ni e, Keima lamah tum dán ka nei ve Hat aláwm. 


Nangman tum dân i lo nei lâwk ve tlat hi i buai a 
ni. Piangthar ta la, engtia awm ve nge i tum réng rêng! 
Thinlung lam thawl hawk leh vâr hawk leh mittui hial 
pawhhan tla ve türah i inngai tlat a ni lo maw? I tum dân 
lam hi chu a dik lo a ni. Pathian thuin i tana pianna kawng 
leh chhandamna kawng a sawi.chu a neih theih dân târ 
pawh kan sawi tawh kha hre reng la, chutah chuan ding 
rawh. Ngaihtuah dân leh tum dân hran nei tawh rêng 
rêng suh. Mihring chuan chhandam lo ni ve mai târa lo 
inngaih dân a nei a, mahse chu chu Pathian chhandamna 
siam dân nên chuan a inang tlat si lo. Keini a hming 
chauhva Kristian zîngah phei chuan mahni lo chhât leh 
ngaihtuah dan dan chuan piang thara lo inngai vek tawh 
kan ni duh hle. Mahse Pathian thu sawi dân a nih loh 
avângin an phet leh nge nge thin a ni. ‘Ka lama tang lo 
chuan mi do a ni' (Mt.12:30) a tih ang khân Pathian thuin 
hetiang hian a sawi a ni ka tihna lamah hian awmhmun 
khuar tum ve tawh la. I ngaihtuahna râwn suh. Bible 
chuan mahni hriatnaah innghah a phal lo. I lo tum dân 
kha paih rawh. I lo hriatve dân kha a ni lo. Pathian thuin 

a sawi dân lamah zâwk khân awm la, Chu chu i tanhmun 
tar a ni zàwk. 

8. Thlarau Thianghlim hnathawh chu nghâk mai ila. 
Pathian thlarau chu min tipiang thartu a ni i ti si a. 


Thlarau Thianghlim hnathawh avang liau liauva 
piang thar kan ni a. Mahse pian tharna*chu 1 duh huna i 
chan loh avang hian Thlarau l'hianghlim chu thawk lovah 
i ngai deuh a ni maw? Salvation Camping leh Crusade 
neih lai hian Pathian Thlarau chuan kan hnênah thu a 
sawi reng ani. Hun reife atang tawh khan Koh hran miten 
Pathian kan au tawh a, tânah hian speaker leh counselors- 
te hmangin kan hnênah thu a sawi ta a. Mi engemawzat 
chuan pian tharna pawh an chang reng a ni. Chhandamna 
zawngtute hnênah pawh Thlarau chuan hna a thawkin 
thu a sawi reng a. Lal Isua Krista chu i nuna Lal ber atân 
leh i chhandamtua i neih ngei theih nân i thinlungah thu 
sawiin a sâwm mêk che a, lo hnar rêng rêng suh. 


Thlarau chuan Bible hmang, hian thu a sawi reng 
a, Genesis atanga Thupuan thleng hian Pathianin mi sual 
zawn chhuah nân a hmang a. Eng lai pawhin min sâwm 
reng a, min bei reng zâwk a ni. Counsellors-te hi Pathian 
thu hlâng chhawngtu an ni a, i hnêna a chhandamna thu 
puang tara Och an ni. Anmahni hmang hian Pathianin i 
hnênah thu a sawi a ni tih hi pawm rawh. Thlarau chu 
hmun dang daih atanga lo kal i hnêna thu rawn sawi 
hranpa tara i ngaih chuan a dik lo vang. Thlarau chuan 
Bible hmang te, Thusawitu hmang te, Counsellor hmang 
te, mi testimony hmang te, mi lehkha ziak hmang te, i 
thian te leh i nu leh pa hmangtein thu a sawi thin a ni. 
Pathian Thlarau chuan a duh hun hunah rawn kal a, 


` Khawvêl Mamawh Chhanna — — 





nanga ngaihsakna rilru pawh nei lo kha rawn pal harh 
mai türah che i ngai deuh a nih hi. ‘Thu chuan a hnaih a 
che, i ka leh i thinlungah pawh a awm' a ti che asin (Rom 
10:8). “Hmuh awla a awm lai hian Lalpa chu zawng ula, 
a hnaih lai hian ko rawh u (Is. 55:6). Tâna Pathian thu 
duhna leh châkna i neih leh he mi hmun thleng thlenga i 
lo kal duhna pawh hi Thlarau Thianghlim hnathawh leh 
sâwm vâng che a ni asin. Tân hi hmuh awl lai a ni. 


Pâwn lam atanga i thinlunga thu sawi i ngaichâng 
dâwn a nih chuan Setana pawh hian thu a rawn sawi thei 
tho a nia. Mi thinlunga phun rûk su su a ching a nia. 
Thlarau Thianghlim chuan Pathian thutak hmangin a 
khawih reng che a, thu pawh a sawi reng a ni. Kawng 
dang beiseiin ngaichâng rêng rêng suh. Pathian Thlarau 
chuan i duh lo chung chung a tur lui dâwn lo che. Mahse 
i thinlungah hmun neih duhin i hawn sak hun a nghâk 
reng zâwk che asin. ‘Ngai teh, kawngkhâr bula dingin 
ka kik hi; tupawhin ka aw hriaa kawng a hawn chuan a 
hnénah ka lêt ang a, a hnênah zânriah ka ei ang a, a ni 
pawhin ka hnénah a ei bawk ang’ Lal Isuan a ti (Thup. 
3:20) Vawiin hian mi dangte hmanga Pathian sâwmna 
aw i hriat chuan 'I thinlung tikhauh suh' (Heb. 4:7). 
Thuhriltuten thutak hmanga an hriattîr che hi Pathian 
Thlarauvin i hnêna thu a sawina a ni tih pawm thlap la, 
aw dang chu beisei tawh rêng rêng suh ang che. Lal Isuan 
‘In hnêna thu ka sawite hi Thlarau a ni, nunna pawh a ni’ 
a tt Joh. 6:63). 

9. Mi zawng zawng min chhandam tawh vek an ti a ni 


lâwm ni. Kei pawh chhandamin ka awm ve thei 
mai ang a? 


Mi zawng zawng chhandam kan ni vek tawh, ti 
mai thintute hi tân lai Mizoram chhângah ngei pawh hian 
kan lo awm ta. An le sawi uar lutuk deuh a nih chu. Mi 
zawng zawng hi chhandam ni vek tawh ila chuan tânah 
pawh hian chhandamna thu hi i hnêna sawi sawi a ngai 
lo vang. Mi zawng zawng hi chhandam ni vek tawh sela 
chuan Pathian la hre lo leh chhandamtu la hre ve lo kan 
tih Ram thimah te hian Missionary tirh buai a ngai rêng 
rêng lo vang. Lal Isua pawh khan ‘Khawvél zawng 
zawngah kal ula thil siam zawng zawng hnênah chuan 
Chanchin Tha (Chhandamna Chanchin Tha) hi hril rawh 
u' min ti bawk lo vang (Mk. 16:15). 


Mi zawng zawng chhandamna târ chu Pathianin 
a fapa hmangin a lo siam diam tawh a. Keini mihringte 
hi chhandamna a siam chungchângah hian min rawn lem 
lo. Kan ngaihdan pawh Pathianin a la lem lo. Pathianin 
nang leh keia chhandamna târ hi kan pian hma daih khân 
Lal Isua Kraws-ah khân a thihnain min lo siam sak tawh 
a ni. Mi zawng zawng tân chhandamna chu peih fel vek 
mah se, mi zawng zawng chu chhandam an ni tiin kan 
sawi mai thei lo vang. Pathian thu sawi dan pawh a ni 
bawk hek lo. Pathian min hmangaihtu rilru lamah chuan 
“Mi zawng zawng chhandama kan awm leh thutak kan 
hmuh chian hi a duh a (I Tim 2:4) ‘mi pakhat boral pawh 
hi kan Pa vâna mi duhzâwng a ni lo' (Mt. 18:14) tuma 
boral hi a duh lo a ni (2 Pet. 3:9). He mi avâng tak hian 
chhandamna chu keini tih ve ngai lo hian athlawn liau 
liauvin min hlui /min hlân ta a. A duhtu apiangte tân 

neiha, lak mai theihin a rawn pe ta. Mahse he chatuan 
nunna kawng Krista min pék hi Krista duh lotute tán 
chuan awmzia a nei chuang lo va, amah lâwm apiangte, 
duha ring apiangte tán chhandam an nih theihna tara 
Pathian thilthlawnpék a ni (Rom 6:23). Duh chuan a lak 
theih a, duh loh chuan a hnawl theih reng a ni. 


Mizoram buai lai khán kan khuaa tlangvál 50 zet 
chu sipaiin an man a, Lei laih khuar chhüngah an khung 
a. Ni 10 lai an hrem hnu chuan Post Commander chuan 
an zavaiin chhuah târ thu a pe a. Sipai pakhat chuan 
'tünah hian in za vai khan in chhuak thei e' tiin a zu hrilh 
a. Thenkhat chuan chu laia awm chu an lo ning nasa a, 
chhuah thu an hmuh ve leh chuan an puan an zial a, an 
chhuak nghâl ta a. Thenkhat te chuan playing Card an 
Khel a, a la nuam viau alawm, kan duh duh kan ti thei 
tho va. Min chhuah pawh nise tân ai hian kan nuam vak 
chuang lo vang. Chawhmeh leh Dal te kan ei ve pha a, 
Daldate kan chawm thei bawk, kan in lama kan ei phak 
loh kan ei alawm’ tiin an chhuak duh ta lem lo va. 
Chhuah theihna thu an hmu reng tawh, anmahni duh thu 
ngatin an chhuak lo a ni. A duh apiang techu an chhuak 
a, mi tang an ni ta lo. 


Chhandamna pawh hi hetiang a ni. Mi zawng 
zawng tân a ni, mi zawng zawng huapa siam ni. A ringtu 
apiangte chhandamtu a ni(I Tim. 4:10). Hetia kan awm 
mai mai hi Chhandam kan ni mai lo va, Isua rin hi 
chhandamna a ni. Isua hi i Lal leh i chhandamtu atán ila 
thlang duh tlat lo va, chuvângin chhandam chu i ni mai 
dâwn lo a ni. Chhandamna chu peih sa diam ani a, 
nangma tân lo dawng sawng ve ang che. 

10. Kan rin ve pawh a ngai lo va, keini lo rin vena lam 


pawh ani lo, ti khán chhandam ini reng tawh 
alâwm tiin thenkhatin min hrilh si a. 





Keini lo rin ve pawh a ngai lo, kan lo rin vena lam 
pawh a ni lo an ti maw? Bible chuan ‘Lalpa Isua Krista 
ring la, tichuan chhahdamin i awm ang’ a tia (11 16:31). 
Rinna hi chhandam kan nih theihna tara kan lakna ban 
(Kut) a ni a. Chhandamtu chu Krista a nic‘ I upawh a ring 
chuan chatuana nun a nei tawh' (Joh. 3:36) a ti a. 
Chhandamna chu a ringtute tán a ni a, chuvángin rin chu 
a ngai a ni. Bible hian ring turin min hrilh a, kan ting mai 
tür a ni. Mahse he laia mite sawi thin dan hi sawifiah 
deuh chu a ngai a ni. 


Mihringin mahni innghah chhan tlaka a inruat 
chhüng chuan mi danga innghah hi a tum lo thin a. 
Mahnin theihpatâwp chhuah ve phawt a, beih ve a tum 
thin a ni. A tâwp a tâwpah chuan amah ngeiin ama 
chhandamna târ a thawk chhuak thei lo a ni tih a hria a, 
a beidawn chiah chuan a tumna lam kha a tâwpsan ta a. 
Chhandamtu chu a belin a pan ta chauh thin a. Chhandam 
theitu chu innghah nan a hmang ta a ni. Chhandarh theitu 
hnêna innghah nachâng hria a, a inpêk luhna chiah kha a 
rinna chu a ni. 


Keimahni rin vena lam pawh a ni lo ti thin ho hian 
Bible-in rinna a sawi thin hi an hrelova, an suangtuahna, 
an ngaihtuahna, an rilrua an rin thu mai mai hi rinna nia 
an lo ngaih thin vâng hian, Thlarau Thianghlim zara 
Pathian chhandamna chu an han hmuhfiah chiah hian 
hnial rual lohvin a fiah si a. An rin tum dân nén khan a lo 
in ang lo lutuk si a, ‘keini lo rin vena lam pawh a ni lo’ 





an ti thin a ni. Bible chuan Rinna chu ‘thil hmuh lohte 
hriatfiahna a ni’ a ti si a (Heb.11:1). Rinna an hmuh fiah 
chuan suangtuahnaa inhmehbel nghet chawpa chhandam 
nia inrin ve viau na lam chu a ni lo tih hriain, rin an lo 
tumna lam paihin, rin a ngai lo an ti thin a ni. 


Chhandam nih duhna tak tak thinlung an lo neih 
tawh hnu a, an inzawn buai lai hian mitthlain lsua Kross- 
a khengbet lai thlate chu hmuin an suangtuahna mit chuan 
an va inring bei ve ta fan fan a. Mahse mahni lam rilru 
veivak kual vêlin a va rin beina lamah kha chuan, thinlung 
chhüngrila hahchawlhna kha a la nei lo va, ‘Ring’ ti ve 
siin a rilru chuan a tang fun fun a; a rinna kha a thlah leh 
ang a, a ring nghet lo vang tih hlau rêng rêngin a bei buai 
thin. Thinlung lamah chuan a chawl chuang lo va, ka ring 
ve tawh em mai pawh ti mah se, ama rinna kha chhandam 
nihna türin a rinawm tâwk leh tâwk loh a rilruin a 
ngaihtuah ru reng mai nia. A changin a inring a, a chang 
chuan a inring lo leh a, mumal tak tak a nei thei lo. 


Rinna dik takah chuan miin chhandam nih tuma 
a beihbuaina lam tâwpsanin Krista chhandamna thawh 
zawh saah a chawl a, a innghat thlap mai a. A tihtumna 
lam a tâwpsan a. Krista Kraws hnathawh zawhsa chu ama 
tân-ah lo la in,(lo hmangin), chhandam ka ni ta, a lo ti ve 
thei ta a ni. Hei hi Pathian thlarauvin min puihna tel lo 
chuan a tih mai theih bîk loh ania. 


11. Ti mai khán chhandam i ni tawh min ti a, a ni mai em? 
‘Chhandam i ni tawh reng alâwm, ti mai khan 


chhandam i ni tawh tih hi tûn laia mi thenkhat duh thawh 
deuh tawngkamah hian a lang fo mai tak a; Counsellor-te 

hian chhandamna zawngtute Pathian thu kan hrilh hian 
Thlarau Thianghlimin keimahni hmangin a hriatfiahrtir 
dâwn a ni tih ngaihtuahna nei lo hian, keimahni tih pian 
thar târah ngaiin kan thahnemngai lutuk hian héng 
tawngkam hi hman zauh zauh kan ching thin hi a pawi hle. 


Chhandamna zawngtute dinhmun kan hmuhpui 
dân atangin he tawngkam pawh hi hman mai châng a 
awm fo thin bawk. Isua chhandamna hmuh duh tak 
takten thil dang zawng aiin Lal Isua chu an lo duh ve 
tawh a. Isua chhandamna thawh zawhsa chu mahni 
chanpualah seng mai tum lovin rin hranpa an va tum 
thin a, an buai thin alawm. Isua thihnaah chuan kan thih 
a, a thawhlehnaah chuan kan tho leh a ni tih an inruat 
thei tlat thin lo. Krista hnathawh saah hian keini lo tihbelh 
a ngai lova, chu dinhmun chu mahni tâna hman nghâl 
mai hi ‘rin’ chu a ni. Hei hi duhna tak tak nei tawh leh 
khawvêl nên pawha inthen huama thinlung lo pu thinte 
hnênah chuan kan sawi thin reng a ni. 


Mahse thinlung inbuatsaihna tak tak pawh la nei 
hran lote hnêna “Engnge chhandam nihte i la tum, 
chhandam i ni reng tawh alâwm' kan tih vaih chuan thil 
pawi tak a thleng thei. Vawi khatpawh Counsellor pakhat 
hnênah tlangvâl a lo kal a, chhandamna a zawn thute a 
rawn hrilh a. Counsellor chuan 'Engatinge chhandamnate 
i la zawn, ti khan chhandam i ni reng tawh alâwm' a ti 
ngawt mai a. Tlangvâl chuan “hetia chhandam ka nih 
mai chuan thu ngaihthlâk pawh zu ngai lo va” tiin a lêt 
leh ta daih mai a. Thlarau Thianghlim zâra he 
chhandamna ka ta ngei a ni kan lo tih ve theihna laiah 
hian Counsellor-ten Thlarau hnathawh en lo va, lo chêt 


ve vak mai hi a awl rêng a ni 

Ti mai khan chhandam nı lo va, chhandamna chu 
Pathianin a rawn bel che a. Nangma tân ngeia i lo neih 
ve a, i lo seng luh a ngai a ni. Tânah khân Pathian 
chhandamna hi ka ta a ni, 1 ti ve thei ta em? 


12. Khawvél nawmna hi ka la thlahlel a ni ber awm e. 


Tân lai nula leh tlangvâl rêng rêng chuan khawvêl 
nawmna hiin thlahlel vek mai a, in harsatna rük tak pawh 
hi a ni. Pathian thu chuan 'Nawmsak thlahleltu chu mi 
rethei a ni’ a ti (Thuf. 21:17). Pathian chuan 'Khawvél hi 
hmangaih suh la, khawvéla thil awmte pawh hi hmangaih 
hek suh... khawvêla thil awm zawng zawng tisa châkna 
te, mit châkna te dam chhâng ropuina lemte hi Paa 
chhuak a ni lo va, khawvéla chhuak a ni zâwk si a 
Khawvél hi a châknate chawpin a boral mêk a ni (I Joh 
2:15 ff) tiin min hrilh. Chatuan daih lo tar thil kan buaipui 
viau mai hi a pawi a ni. Khawvêl boral mêkah hian hlun 
tar tumah kan awm lo. He khawvél ânchhe dawngah hian 
nawm i lo tum ve viau mai a. Hêngte hi zawng rei lo têa 
tân a ni. Hlim thla angin a ral leh mai a ni. ‘Khawnge 
nawmsip bâwl teh ang a nuam teh reng emaw' ka ti a, 
mahse hei pawh hi ‘engmah lo mai a lo ni e' (Thuh. 2:1) 


13. Zu leh sa hi la paih phal chiah lo a ni. 


Mizo nula leh tlangválte hian zu hi kan buaipui 
lutuk a, kan nun vawr tâwp hi emaw kan ti roh va a pawi 
ém mai. Zu in avánga thi hi kan va tam tawh ém! 'Zu 
rêng rêng in suh,... chutilochuan i thi ang' Lalpan a 
ti(Lev. 10:8). Rorêltute pawhin zu an in tür a ni lo' (Thuf. 
31:4). Zu hi nuihzat bura min siamtu a ni a, Zupui hi 
insual bung bungna a ni, chu buma awmte chu an fing 

lo a ni' (Thuf. 20:1). Zu leh hriak ngaina mi chu an hausa 
lo vang (Thufing 21:17) Zu te chu Dragon târ leh râlrial 
târ tha tak a ni (Deut. 32:33). 


Zu ruih hmangte chuan Pathian ram an luah lo 
vang a ti leh nghâl (I Kor 610). Zu rui mite lch sa heh 
mite chu an la rethei.dawn si a, nguinain puan chhia a 
sintir ang’ (Thuf. 23:21). Zu ruiin awm suh u, chu miah 
chuan insum lohna a awm si a (Eph, 5:8). Tutenge 
chungpik thin a, tutenge lungngai thin a, tutenge vang 
awm lova hliam tuar thin a, tutenge mit sen rem rum 
thin le? Zu hmuna awm reng thin te, zu chawhpawlh in 
thinte an ni' (Thuf. 23:29,30). 


A thenawm hnêna zu in târ petu chu a chung a 
pik e (Hab. 2:15). Zu zuarte u, ngaihtuah rawh u. Thiante 
hnêna zu pe thintu chu inngaituah rawh se. Zu chuan a 
tâwpah chuan rül angina chu a, ral tar tha mi angin mia 
chu thin (Thuf. 23:31-32). Mahni duhzâwng tih nân leh 
hurnaah te, taksa châknaahte Uaiin (zu) hehnaah te, zu 
hmun hlimnaah te, zu in honaah te, milem biakna 
tenawm takah te awm nan tan hma hun kha tâwk tawh 
rawh se (I Pet. 4:3-4). Zu ruih hmangte u, harh ula tap 
rawh u (Joel 1:5). 


In sualte thai bo a nih theih nân sim ula hawi kîr leh rawh 
u, (TT 3:19). Zu rui leh zu inbuaia awm lovin Lal Isua 
Krista chu lalah nei la, Krista chuan inthuam zâwk rawh 
(Rom 13:13). Kan inchhângkhur harsatna leh tlakranna, 
nupa inthenna awmtîr thintu hi zu a ni. Taksa leh mihring 
nunna thlengin a khawih a, lu lam thau hmuk mawngtam 
zuih tut, kal dir uih uih tawh mai, kum 30 leka tar thi 
mai târ ho hi an tam lutuk. Nang pawh zute mai mai hi 

buaipui ber leh harsat nan hmang tawh suh. Inchhir tisei 
mai mai. Bible-in i nihna zawng zawng a sawi khi 
ngaihtuah chhiang la, a tha lo a ni tih i hria ang. Pathian 
chuan “Aw nangni, mi mawlte u, âtna kawng chu 
chhuahsan ula, nung rawh u' min ti. 


14. Nulát tlangválna hi la chen rih ka duh a ni. 


Inneihna huang chhâng ni lova nula leh tlangvâl 
inngaihna, inpâwlna rêng rêng hi Pathian duhzâwng a 
ni lo, ‘Chuvangin Pathian chuan Uire leh inngaih hmangte 
chuan Pathian ram an hmu lo vang/ a tia ni. (I Kor. 6:17) 
Pathian hian a ngai pawimawh êm êm a ni. Pathian 
hmêlmaa insiamna a ni. Mahni intih chhiatna ani. ‘Mi 
ngaih hmang chuan ama taksa chungah thil a tisual a ni’ 
(l Kor. 6:17). Mahni chhiatna zawng thin tunge awm ngai? 
Mahni chhiatna tih hre hauh lo hian nula tlangvâlte hi 
inngaihna sualah an lùt nasa lutuk. ‘Inngaih chîngte chu 
Pathian fate zîngah chuan an tel dâwn lo. Pâwn thim chu 
an chang ngei dâwn (Thup. 22:15). Solomona ngei pawh 
kha nupui ringawt pawh 700 a ne: a, hmei 300 a nei bawk 
a, eng lai pawha mutpui târ chu a hmu a ni. Mahse 
engmah lo mai a lo ni tiin min hrilh leh tawh. Mahni tana 
phârrit insiam chawp hi bansan tawh rawh. Hri tha lo 
vei theih a ni a, fanau thlengin an tluang thei ngai lo. 


15. Pian thar hnuah ngaihzâwng a neih theih tawhna 
nge? 


Mizoten ngaihzâwng neih kan chakve viau thin 
te hi chu nulât tlangvâlna hman kan duh vâng a ni ber 
mai a. Inngaihna bawlhhlawha in hmang hauh lo hian 
Kristiante inkawm dân thianghlim a awm. Thianghlim 

taka nula emaw tlangvâl emaw hmangaih ka lo neih chu 
a dik lo hran lo. Mahse kan rilrua ngaihzàwnyg kan 
hrilhfiah dân hi chuan mutpui atân, inngaihnaa sual 
chenpui atân tih hi a ni tlat zêl a. Hetiang rilru nei reng 
chung hi chuan mi piang thar chuan ngaihzawng neih a 
thiang tawh lo tiin kan sawi thei ang. 





Mahni dam chhânga kan kawppui târte 
hmeichhia emaw mipa emaw neih hi a thiang a. Pathian 
thu pawhin 'Mipain nupui bik nei theuh sela” tiin min 
hrilh a, min phal sak a (I Kor. 7:2), kan kawppui târte 
chu Pathian hnénah pawh dilin kan hre ngei ngel tur a 
ni. Nula emaw tlangvâl emaw kawm loh ringawt târ tihna 
ni lovin. Kristian takin awm sualpui atân maia kawm 
lovin Pathian duhzâwnga inkawm hlimna hi Kristiante 
zîngah pawh hian kan nei thiam ngei ngei târ a ni a, kan 
zir bawk tar a ni. Ngaihzâwng neih chungchâng sawi 
apianga awm sualpui târ anga rilru kan pu tlat hi chu a 
dik lo reng a ni. Mi piang thar chuan sual lam kawng a 
khawih tar a ni si lo va. Thianghlim takin ngaihzawng a 
neih theih. Mahse sual tih nana hman i tum dawn chuan 
pian thar hnuah ngaihzâwng nei lo mai rawh. 


16. Sum leh pai lam hian min tibuai tlat thin a ni. 


Tân lai khawvêl thang chho hmasâwnna sâng 
zêlah hian sum leh pai hi harsatna min thlentu a ni tlat 
mai. Chuvâng chuan a ni Lal Isua ngei pawh khan ‘sum 
ringte tan Pathian rama luha va harsa thin ém! Mi hausa 
Pathian rama luh aiin sanghawngsei hriau benga luh 
tlang a awl zawk’ a ti hial a ni (Mk. 10:24-25). Lal Isuaa 
innghat lovin an sumah an innghat tlat thin a. Bible chuan 
'... hausak tumte chu thlêmnaah te, thangah te, atthlak 

leh tikhawlo thei duhna tam takah te an lat thin, ching 
duhnate chuan chhiatna leh boralnaah chuan mite a tipil 
thin’ a ti(Il Tim. 6:9). 


Kan neih tam poh leh kan mamawh a tam a, duh 
tâwk neih tih a awm thei rêng rêng lo. Duhâm takin kan 
khawsa thuai a ‘kan duhna hian tâwpintai a nei lo. Mi 
mal leh ram tlâk chhiatna pawh hi sum bawk a ni. 
Chuvângin Bible chuan “Tangka sum ngainat hi sual 
tinrêng bul a ni si a' a ti a ni (II Tim.6:10). Boralna leh 
chhiatna kan zawh tan mêk a ni tiin min hrilh si. Lal Isua 
pawh khan ‘Sum ngah hi mihring dam chhan a ni lo ve' a 
ti hial a ni (Lk12:15 ). Kan dam chhan hi kan lo hre loa ni. 


He kan dam chhüng mit khap kar lek atán chatuan 
daih lo, thih ruala boral leh mai thin târa kan intibuai 
lutuk hi a pawi mang e. ‘Mi hausa te u, ngai teh u khai; 
in chungah hrehawm lo thleng dâwn mêk avâng chuan 
tap ula, chiau vak vak rawh u. In rotea chhe ta a, in puante 
sulrulin a ei zo ta; a tuiek chu in thiam lohzia hriattîrna a 
ni ang a, in tisa chu mei kan angin a ei ang. Ni 
hnuhnungah chuan ro in khâwl khâwm a nih hi’ (Jak. 
5:1-3). A sum ngainatu chuan tangka sumah duh tâwk a 
hmu lo vang a, hausak ngainatu chuan duh tâwk a hmu 
lo vang, hei pawh hi engmah lo mai mai a ni' (Thuh. 5:10). 


Thuhriltu chuan ‘Ni hnuaia thil pawi tak ka hmuh 
chu mahni tana sum khawl a, a sum khawl chu peipun a 
tum a, a chhe ta hlauh si a, a fa hnutchhiah târ pawh a 
nei ta lo hi a ni' a ti(Thuh. 5:13). Juda Iskariota pawh kha 
sum leh pai avângin a thi a nih kha. Zâwlnei chuan 'In 
kawngte chu chhât ngun rawh u, tam tak in chînga tlêm 
tê in seng si; in ei a in tlai si lo; in ina in kham si lo; in 

sina in lum chuang si lo; inhlawhfa chuan ip pawpa thlak 
atân mai a hlawh a ni' (Hag, 15:5). Chutiang chu a ni, 
hlâwknaa duhâm apiangte chu, a neitute nun a lak sak 
thin’ (Thuf. 1:9). Kan rilru tihlim lotu leh min timangang 
thintu leh min tibuaitu han ber mai chu sum leh pai 
ngaihtuahna hi a nia..Pathian i /awnna kawng daltu atan 
chuan hmang réng réng suh. Sum zawng chatuan thil a 
ni lo ve. y 

17. Isua chu lalah pawm ngawt mah ila ka thlamuang 

chuang si lo vang e? 


I va thlamuang lo awm ém ém ve? Thlamuang 
tar ringawt hian a ni maw, | al Isua chu i lo /awn? Mi 
tam tak chuan Lal Isua hnêna an tlâkluh hma hian 
thlamuan lâwkte an lo tum thin a. Krista hi thlamuanna 
a ni si a. Krista nei duh si lo hian thinlung lam 
thlamuanna neih an tum a. Mahse Krista tel lo chuan 
thinlung lam thlamuanna neih hi a theih ngawt loh A 
duh anga thlamuanna chang lova an inhriat chuan an 
inring zo tlat lo zél a. Krista lama thlamuang lo khan an 
thinlunga thlamuanna engemaw tak an neih leh nvih loh 
kha an pian thar chhinchhiah nân hman an tum leh thin a 
ni. Lal Isuan “Thlamuanna ka pe a che u, khawvélin a 
pêk loh che u hi' a ti a (Joh. 14:27). 


Khawv?l hian rilrua thlamuan ve mai theihna chu 
min pe ve bawk a. Pathian thlamuanna erawh hi chu a 
dang a ni. Hlauhna tihreh mai hi kan duh ber tùr a ni lo 
va, Krista neih hi kan duh ber tar chu a ni 74wk. Mihring, 
hian Thlarau Thianghlim zára a dinhmun dik tak a hriat 
chuan a hlauhthawn awmin a lo derthawng reng a. 
Tuifinriat chunga lawng keh chhe mai tür chunga chuang 

ang leh, vân boruak sâng taka thlawhtheihna khawl 
engine chhe mai târ chunga chuan ang chu a ni. Kan 
hmabâk chu a thimin a râpthlâk hle reng a. A 
hlauhawmin a muanawm loh a nih kan hre thei tlat lo 
mai hi a mangan thlâk chu a ni. Kan thlarau nun hian 
eng tik niah emaw chuan Pathian rorêlna chu a la 
hmachhawn ve ngei dâwn mai. Mi piang thar lo kannih 
chuan chatuana boralnaah kan kal ngei dâwn si a. 
Nimahsela Krista thihna leh thawhlehna changtu kan nih 
avângin leh a khawngaihna vang chauhvin chu boralna, 
hremna hmun chu kan pumpelh thei a. Kristaah chuan 
ka him a, ka dam a, ka zalen ta a ni tih leh chatuan thihna 
hmun chu kan pumpelh thei ta a ni tih hriatchuan nunna 
thlamuang thei lo kha, Kristaah chuan thlamuanna 
lawmawm chu kan nei ta a ni. 


Thihna i pumpelh ta tih i hriat hian i la muang lo 
cheu va maw? Ama hnêna tlu lutte chu amah bawkin a 
lo ngaihtuah sak thin a ni a, nanga lo buai târ a awm lo 
rêng rêng. Lal Isua chu i chatuan thihna atanga 
chhanchhuak theitute che a ni tih i rin zawh loh chuan a 
hranpa taka thlamuanna chu engtinnge i neih rêng rêng 
ang. Miin kan nihna kan hriat chian hian alawm kan lâwm 
êm êm a, kan hlim a, kan thla a muang thin. Thlamuanna 
ringawt duha, Krista kan duh lo tlat si hi chu a dik lo a 
ni. Thlamuanna neitu hi nei ila, ‘tichuan Pathian 
thlamuanna rilru rêng rênga hriat sen loh khân i thinlung 
leh i ngaihtuahnate chu Krista Isuaah chuan a ven sak 
ang che' (Phil. 4:7). Pian thar hmaa thlamuan tum hi thil 
âtthlâk a ni a, a riltam chuan chaw a ei hmain a puar ngai 
em ni? Thlamuan loh inrin avânga Krista hnêna kal theih 
loh dat mai hi a dik lo. In ngaihtuah nawn leh teh. 

18. Pian thar hnu hian thianten min hmusit mai ang 
tih ka hlau a ni. 


'Mihringte hmuhsitna leh sawi chhiatna blau suk’ 
(Is. 51:7). Kan hma lam huna kan awm dan târ te kan 
thlîr lawk thin a, kan zam sa at zêl a I ngaihruatna a ni 
mai thei a ni. Thianten an hmusit mai ang che tih i hlauh 
lai hian thianten min ngaisâng zàwk daih dawn a ni, tiin 
i ngaihtuah ve bawk tar a ni. I hmaa thil la thleng lo, 
thleng tara rin hi min ti dawizeptu a ni fo Pathian thu 
avâng chuan mite hmusit pawh kan huam a nga! ve bawk 
a ni. Krista neih avângin mi thenkhatte chuan nu lch pate 
hnawhchhuah leh tuithlar hial an lo tawk a, an thiante 
zingah pawh an awm thei tawh lo va In chhâng luhte 
pawh an phal lo va, thian kawm tar leh chhüng khat laina 
kawmtu tar pawh an nei lo. Chaw n'ui paw h an kilho 
thei tawh lo tak meuh va. Mahse Krista awang chuan 
chang zawng zawng chu an huam a ni. 


“Taksa tihlum thei hlau lo Ja, mite hmusitna hlau 
bawk suh” Lalpan a ti (Mt. 10:28). I chhandamna 
chungchângah hian i thianten mawh an phur lo. Daltu 
atâna thiante leh mi dangte i hmang a nih chuan a pawi 
ang. Pathian thu chuan... Mi tin mahni sual avângin an 
thi tar a ni, a ti (Deut. 24:16;1l Lal. 14:6). Chuvângin kan 
thlarau boralna chungah hian mahni ngei hi mawhphurtu 
kan ni. Thiante avânga harsatna i nei hi tu tân mah a pawi 
lo. I thian te tân a pawi bawk lo; nangma tân chauh hian 
a pawi a ni mai. Chuvângin Lal Isua Krista hi neiin, tan 
ve phawt mai rawh. ‘Mite hmaa mi tan apiang, ka pa 
vâna mi hmaah ka tan ve ang. Nimahsela, tupawh mite 
hmaa mi phat apiang ka Pa Vâna mi hmaah ka phat ve 
ang.’ Lalpan a ti (Mt. 10:32-33). 

Lalpan "Kei pawh i vánduai ni chuan ka nui ang 
a, in hlauh hun a lo thlen chuan ka nuihsan ang che u” a 
ti (Thuf. 1:26). Vawiin nia i thiante avânga Krista i pawm 
ngam ve dawn loh chuan; i sual chuan a la um pha ve 
ngei dawn che a ni. ‘Mi suaksual kawngah chuan kal suh’ 
(Thuf. 4:14). Pathian mite hi khawvél mite chuan hmusit 
thin mah se Pathianin a chawimawi tlat a, mite hmusitin 
an awm rei ngai lo. 'Chawimawi la a nin a chawi sáng 
ang che (Thuf. 4:8), Lalpa chu chawisâng phawt mai la, 
Lalpan a chawisâng dâwn che. Lalpan a chawisan 
mihringte chu an mualpho ngai lo va, mite ngaihsan an 
tling thin zàwk a ni. Nang pawh zam rêng rêng suh. 
Kristaa nun thurük Kristianten kan neih hi khawvél mite 
hian an awt ém ém a ni. 


19. Krista chu lo thlang/ nei ta ila, nakin lawkah ka 
sual leh mai si ang e. 


Mi thenkhat Piang thar inti te, hun rei vak lo 
hnuah sualna kawng lamah an péng leh thin a ni tih i 
hmuh avâng hian nang pawhin i lo hlau lo deuh a ni mai 
thei a ni. Mahse mi fel, Pathian mite pawh thlémna kárah 
rinawm taka sual leh hauh lova an kal zél theih dánte 
pawh hi thlir la. Anni pawh Lalpan a hruai ngil theih 
chuan nang pawh a hruai ngil thei ém ém che a ni tih hi 
i hmuh chian ve a ngai a ni. Vawiin nia hremhmuna kal 
mai tür Vân ram thlen theitu che hian ni tin i sualna lakah 
a vêng thei êm êm che a ni. 


Lal Isua chu i nuna Lalber atân i hmang phal a 
nih phawt chuan tluk leh hi har tak a nia. “A kohna leh a 
thlanna che u hi tinghet türin taihmák chhuah rawh u; 
châng chu in tih zawngin engtikah maih in tlu lo vang” 

min ti (2 Pet. 1:10). I tlàk loh nana véng theitu Krista chu 
kan nei a ni (Jud. 24) “Amah ngei chuan thlêmna tâwkin 
a lo tuar tawh avângin thlémna tâwkte chu a tanpui thei 
ani (Heb. 2:18). ‘Pathian kan lama a tan chuan tunge min 
do thei ang’ (Rom 8:31) Ni tin sual thiltihtheihna Jak atang 
chuan a vêng thei che a, ‘Pathian thiltih thecihnaa ven 
chuan i awm dâwn a ni' (I Pet. 1:5). 


Bible chuan “Mihring tuar theih ang chauh lo chu 
thlémna réng réng in chungah a thleng ngai lo, Pathian 
zawng a rinawm a ni. Ani chuan in tuar theihna türin 
thlémna rualin tlan chhuahna a siam nghâl 7àwk a ni” 
tiin min hrilh ( I Kor. 10:13). 


Mosian Israel fate a hruai chhuah khan, Kanaan 
ram enthla türin mi a tir a. A mi chéngte an va hmuh 
chuan an bulah chuan khau ang chauh an nihzia te, an 
hlauhawmzia an report a. Mahse mi huaisen Kaleba 
chuan hlauhawm an nih lohzia a report bawk a. Mi 
huaisen tawngkam chu ring zo lovin dawizepho 
tawngkam chu awiin hnam pumpui chuan an lo tuar 
phah ta a nih kha. (Num. 13:1-33) Nakin hnua tlàk leh 
hlauh vánga Krista chhandamna huang chhünga i zuang 
lat duh lo a nih chuan, i tân hun tha a vang ve viau mai 
ang. Nangmah ngei hia tuartu chu ini dawn. Bible chuan 
“Thli pawisa tu'n chi a tuh lovang, chhum enthlatu chuan 
a seng hek lovang” a ti (Thuhr. 11:4). A awmzia chu: buh 
tuh nân thli lo tleh leh tleh loh târ i ngai châng a nih 
chuan eng hunah mah i tuh lovang. Chytiang bawkin 
buh seng târin chhum lo zing tar hlau rêng rênga i awm 
chuan buh i seng thei lovang” a tihna a ni mai e. Dâwn i 
ngah lutuk chuan thutlukna i siam thei lo vang. 

Chuvangin Isua tân i nun pe ve tawp mai rawh. 
Lal Isuan Kraws-ah khan Setana chu a lo hnehsak tawh 
chea, Krista lama i tan chhâng chuan hlauh târ rêng rêng 
a awm lo. /Pathian kut chak tak hnuaiah chuan intihnuai 
ula, anin a ngaihsak thin che u avângin in manganna 
zawng zawng ama chungah nghat vek rawh u’ d Pet. 
5:6,7). Lal Isua hnên i panna dâltu rêng rêng chu sual 
vek a ni. Hlau thawng rêng rêng suh. 








20. Vawi hnih vawi thum ka lo inhlân tawh a, tihsual 
leh ka hlau tawh êm a ni. 


Inhlanna tling lo, a dera inhlanna hi, a tak emaw 
kan lo ti ve thin a, kan buaina tisei ting mai a lo nih hi. 
Nichinah pawh hetiang chungchâng chu ka sawi tawh 
kha. Counsellor hmaa Lal leh chhandamtuah ka pawm 
che tia kan va tawngtai theih hlauh chuan chu chu inhlân 
emaw kan lo ti ngawt thîn. Thinlung tak tak a, miin 
Pathian hnêna an inhlanna a nih chuan a dik thei ang. 
Mahse a tawngkam hman ang chiah hmanga tawngtai 
mai kha a ni emaw tia ngaihna a awm a. Hetianga kan 
tawngtai theih chuan kan ngaih tih thatkan tuma; Thlarau 
pâwlna tak tak kan chang si lo. Tlâkchham nei ang tlat 
hian nun chhángril a hahdam zo si lo. Kan nun a tlanchhe 
rilru tlata, a nghet lova, rawngbâwlin kan inhre tak na a, 
rah chhuah tak tak a nei thei si lo anih hi. 


Isua Krista mizawng zawng thih aia thi kan nunna 
atân taka sual kawng bansan duhna rilru nei a, ama hnêna 
rinna avânga inpêk pumhlumna kha inhlanna dik tak 
chu a ni. Tan hmaa i lo inhlan thinna kha a dik lo va, 
mite tih vângin i ti ve a. I tawngkamin i sawi chhuak ve 
ringawt a. I nun kha Isua hnênah dam chhüng atan i pe 

lat chuang si lo va. Rei lo têah khawtlâng hlimna te a lo 
chuai a. Kohhrana inhman pawh khawhar thlâk riauvin 
i hria a, zawi zawiin i inthlahdah hret hret a. Kohhran 
rawngbâwlnaah I tel tha peih lova, I tawlh bo leh mai 
thin anih kha. I rin i bansan a, i chau chhe leh mai si. Sual 
kawng i chhu chat duh lo va; peih loh huna sual kawng 
zawh leh mai thei târin i insiam tlat alawm. Khang kha 
inhlanna dik lo a ni. Chuvângin i lo tisual thin rêng a. 
Duhthlanna tak hmanga Lalpa i panna chauh hi inhlanna 
tak tling thei chu a ni. Kan duhthlanna hi kan thinlung 
zawng zawng lan chhuahna a tling zo chu a ni e 





Tân hmaa i lo tihsualna chhan kha: i thinlung, i 
rilru, i taksa leh nunna zawng zawng pe lo va, i ka chauh 
ilo pêk thin vang a ni. 'Tupawhin ka aw hria a, kawng a 
hawn chuan a hnênah ka lüt ang’ Lal Isuan a ti (Thup. 
3:20). “Engatinge thih nghâk maia i thut reng le?’ Krista 
chu tânah hian thlangin pan nghal rawh. 


21. A man a sângin a harsa lutuk a ni. 


Aman a sáng tih chuan a ang viau. Nun inthleng a 
ngai tlat a. Mi tam tak chuan harsa pawh an ti ang. Kannun 
pumhlum hi a hnéna pêk vek a, khawvêl tána reserve a phal 
lo. Mahse Lal Isuan “Miin khawvêl hi apumin nei sela, a 
nun chân si sela, atân engnge sawt ang’ a ti a. (Mk. 8:36) 
Khawvél thil hloh ai chuan Nun hloh hi Lal Isuan pawi a ti 
zâwk a. Khawvêl pumpui leh a ropuina zawng zawng ai 
chuan nun pakhat hi hlu a ti zàwk a ni. ‘A ram leh a felna 
chu zawng hmasa zàwk rawh u' min ti asin (Mt. 6:33). 


Miin Chatuan ro hlu hi a hmuh fuh tawh chuan 
thil dang zawng zawng chu chân vek dâwn mah se, pawi 

a ti thin lo a ni. Lal Isuan tehkhin thu a sawi a, Ro phum 
rük angin a sawi a nih kha. Chu ro chu miin a hmu a, a 
thukru a, a lâwm avângin a neih zawng zawng chu a va 
hralh a, chu lo chu a lei ta a ni tih min hrilh. (Mt. 13:44). 


Kham sâng tak maiah hian Damdawi tha deuh mai 
hi a awm a, Khawi lai atang mah khân kal pawh mai 
theih a ni si lo va. Kham koah chuan thing pakhat hi a 
ding a, chutah chuan hruizen an thlung a, chu damdawi 
la tar chuan thih leh thih tiin hruizenah chuan an uai 
thla thin a ni. Damdawi chu a ei apiang an dam lohna a 
dam zêl theih avângin a hlu êm mai a. Mahni nun hial 
pawh inthap (dahkham) ngam khawpin an bei thin. 
Chatuan ro hlu hi a hlutzia hmu chiangtu tân chuan neih 
zawng zawng leh mahni nun hial pawh an thap ngam a 
ni. Chatuan nunna nei tar hian a man hi a tam êm mai a. 
Lalpa hnêna nun surrender-na a tling a ni. 


Kristian nun hi a harsa hmêl viau va. Tân hma 
chuan khawvêl mi, khawvél thil leh tisa lam thil duh thin 
an nih avângin Pathian lam thilte duh hi a theih lo va. 
Chuvâng chuan piang thar nih hma chuan Pathian lam 
thil chu huphurhawm tak angin a lang a, Tisa mi tân 
chuan a huphurhawm rêng a ni. Mahse Pathian fate, 
Thlarau Thianghlim chenchilh mite tân chuan Pathian 
thilte chu kan duh a, ama zârah chuan tih theihna chu 
kan nei a ni. Mihringte tih theih loh hi Pathian tih theih a 
ni (Mk. 10:27). “A thupêkte chu a khirh si lo va’ (I Joh. 5:3) 
Hlima khah liamna a ni (Sam 16:11). Thlarau Thianghlim 
zarah thiltihtheihnaa tihchakin kan awm dawn (Eph. 3:16) 
Kristian nuna nung peih tak tak mite leh Pathian a inpe 
pumhlum tân chuan a harsa lo; nun nuam leh hlimawm 
ber a ni zZâwk a sin. Kristian nun a nung peih vak lo tân 

hian a hahthlak a, “Pathian chuan mi suaksual te tân 
chuan muanna rêng rêng a awm lo a ti” (Is. 57:21) 





Amaha awm rengte tan chuan a harsa lo. Amaha 
awm chu kumkhaw lâwmna a ni si a. Lâwmna chauh en 
suh, Kristaa awm hi lâwmna chu a ni mai. 


22. Kohhranah hian a lem leh a der an tam lutuk a, 
kohhran upate pawh hi engmah an ni chuang lo, 
Biak in ah hian thu an sawi dur dur a, in lamah 
chuan eng kawngah mah insumna an nei si lo. Hêng 
hian min tiharsa tlat. 


A ni thei ngawt ang. Tute mai pawh hi vâna 
vântirhkohte ang kan la nih rih si loh avângin sawisêl 
tar ting hi chuan kan lo awm ve bawk. Kan Lal [sua ngei 
pawh kha 'sual rêng rêng hre lo' (2 Kor. 5.21) leh 'thil 
tisual hauh lo’ (1 Pet. 2:22) a ni a. Mahse khawvéla mite 
chuan mi sualah an chhiar ve tho mai. Chhandamtu a 
nihna erawh chu a bo chuang lo. 


Mi piang tharte hi sawisel bo sualna nei thei tawh 
lo ang mai hian kan ngai thin a. Nimahsela famkimiohna 
khawvêl a la ni a, Pathian fate ni tawh mah ila kan famkim 
lo a ni tih hi kan hre reng târ a ni. Sual khawh theihin 
mihring hi a la awm a. Famkimna hmun, sual awm tawh 
lohnaah chuan vawiin nia sawisel kai thinte pawh 
thianghlim leh sawisel bova len hun a la her chhuak ve 
ngei ang. Mi dangte nun hi kan en tir leh kan teh tar chu 
a ni na chungin, an thatna kawng tam takte hmu lo va, a 
tha lo hmuh theih riau hi a awm ve bawk. Kristian mi 
chak vak lo nunte i en laiin leh kan sawisel lai hian 
Kristian puitling leh mi thate nun hi kan entawn zâwk fo 

tür a ni ang. Mi thatna lai hmu lova mi tlin lohna lai thlir 
len lutuk avânga mahni dinhmun pawh siam that zai rel 
theih hauh loh mai chu a dik lo. 


“He Officer-pa hian a hlêpru nasa lutuk a, chaw 
pawh ka ei duh love” lo ti ngawt ila, ka chaw ei duh 
loh kha tu tân mah a pawi lo va, taman mawh an phur 
lo rêng rêng ang. Mi hleprâk avânga mahni tih târ lo 
tih duh loh ringawt mai chu ka tisual hlauh a nih chu. 
Khua a dur deuh apianga i hnathawh i chawlhsan mai 
chuan engtikahngei hna i zawh theih ang Krista i panna 
dâltu atân midangte dik lohna leh tlin lohna i hmang 
zêl dâwn a nih chuan khawvêl a mi hi tumah i duh ang 
tak chu i hmu dâwn lo rêng rêng a, engtikah mah i 
piangthar thei dâwn tlat lo. Nangmah ngei pawh hi mi 
dangin engtinnge an hmuh che i hria em? Mi nun awm 
dani duhtui pui viau va, nang ngei pawh hi tungei nih 
bik? Thil ka tisual lo, sawisel bo ka ni, ka tha êm mai ti 
thei tunge awm? Mi tlin lohnate chu i kawng dâltuah 
hmang tawh rêng rêng suh. 


Kohhrana a lem an awm pawhin a tak hlutna a 
tichiang a, mi a dera nung thinte chu a tak an ni lo rêng a 
ni. Mi, a dera nung thin mite i entawn vaih chuan i tisual 
ang. A lem leh tak tak lote chu misual dangte ang bawkin 
an thi ang. Chuvângin aw mihring, mi sawiseltu pawh 
ni mah la, chhuan lam rengi nei lo ve; midang i sawiselna 
ngeiah chuan nangmah leh nangmah thiamloh in chantîr 
i ni asin, nang sawiseltu pawhin chutiang thilte chu i ve 
thin si a (Rom 2:1). 

23. Kei zawng duhtui tak ka ni a, ka pian thar rau rau 


chuan thar tak tak nih ka duh a ni. Hêng mite anga 
thar hi ka hlau êm mai. 





A làwmawm e, i tum a ruh bawk a Mi thenkhat 
chu an thinlung tak Lalpa hnêna pe phal si lovin Kan in 
hlân ean ti ve a. An nun chu I alpan a chang thei lo va, 
Setana duh zawng ah chuan an in pe thin a ni Heng mite 
ho ang chuan awm târ a ni lova. Mi piang thar an ni lo 
rêng a ni. Kumtinin Camping-ah an lat ve a, ka piang 
thar an ti ve ziah bawk a, engmah an ni si lo. 


Duhtui leh fimkhur lutuk avánga hma lam pen 
thei hauh lovin a awm theih. Kei chu Officer ni ila, Officer 
takin ka awm ang han ti ngawt teh. Officer nih hmaa 
Officer taka awm lo tum chu a âtthlâk hle ang. Officer a 
nih hunah Officer taka awm tar a lawm. Officer nun dân 
tha lo tak tak hmuh avânga Officer hna «hu exam loh 
mai tür a ni lo. Officer hna chu pass ngei la, officer takin 
i awm anga, tha takin i awm mai dawn zawk a ni. Thil 
tha lo titute avânga in ti lungngaiin buai duh «uh. 


Midangte nuni hmuh atangin pianthar hii awt lo 
viau mai thei. Tan lai thangthar nun dal lutuk karah hian 
i lo fimkhur hle hi a tha e. Mahse fimkhur lutuk avânga 
mahni dinhmun pensawn theih tlat loh vin a awm theih 
avângin fimkhur ang che. Mi pakhatin chaw a lem sual 
palh hlauh mai a, a thi ta a. Nula pakhat chuan, “Chaw 
ei zawng lem sual a thih a awl ém mai a, chaw ka ei tawh 
hauh lovang” ti ta sela, ama taksa bawkin a tuar ang a, a 
tân chhiatna a ni thei asin. Piang thar dik lo tam tak an 
awm a, fimkhur hle tar a nih hi tih laia fimkhur lutuk 
avânga pian tharna kawng pawh zawh i tum tlat loh 


 —— 

chuan, i tân a tha chuang lovang. Fimkhur avânga nunna 
kawng zawh tum lova i thu reng a nih chuan thihna hmunah 
i thu reng tihna a ni mai a. Engtik niah emaw chuan thihna 
chuan a rawn nang ching ang chia, i tân inchhîr a sawttawh 
lo. Thil tha i tih theih nân Isua pan rawh. 





24.Tŵn hmaa kan nu leh pate chhandam nih inhre hran 
lo, mahse an nun zawng zawng ramhuai biakna 
atanga inlet a, Kristian nghet tak ho te kha keini ho 
ai chuan an piangthar zawk daihin ka hria. Engnge 
I ngaihdan? 


Mizoramah hian kum 1958 vél atang khan 
chhandam nih inhriat or piantharna thu hi kan sawi uar 
tan a. Pathianin nasa takin he thu ken hmang hian 
Mizoram chu min nuai a. Kohhran pawhin kan tangkai 
pui êm êm a, kohhran min ti chak a, thlarau bo veina 
thük tak min siamsak bawk a. Ramthim veina a tithar 
leh a. “I piangthar tawh em?” tiin kan hmuh apiang kan 
sawipui nghâl zêl mai kha a ni a. Miin Krista 
khawngaihna azâra chhandam a ni tih a inhriat chuan 
piangthar tiin kan sawi mai a. Mi a lo pianthar chuan 
chatuan nunna nei a, chhandamna chu a tân ngei a ni tih 
hrechiangtuteah kan dah hmiah bawk a ni. 


Hun a lo kal zêl a kum 2000 hnu lam kan han dai 
meuh chuan inhriatchian thlarau chu kan uar ta êm êm 
mai a. ‘Ka hrechiang’ , ‘kei chu ka chiang khawp' kan ti 
a. Camping- crusade ah pawh “I chiang tawh em” “ I 
hlim em” tih hi kan thu inzawhna lian ber pawh a ni. 
Isua lama ka rilru put dân leh Isua ka neih leh neih loh 
lam buaipui lo hian 'chiang leh chiang lo' lam kha kan 
buaipui tlat mai a. Colunsellor leh Speaker-te pawhin 

an nuna chhandam an nihzia tihchiansak kha kan tum 
lian khawp mai. 


Chuvangin Pathian chhandamna zawng inti tam tak 
hian Lal Isua zawng lo hian nun hlimna te, lâwmna te, 
danglamna te an zawng zâwk a loni a. Isua zawng lo hian 
chhandam nih inhriatchian tum hian an dap an dap a. 
Engtin emaw taka chhandamna chan chu an duh; mahse 
chhandamna petu lsuan chu an duh awzâwng lo mai. Pian 
thar an duh, mahse Isua neih a, an nun hruaitu atân chuan 
an duh lo. Chhandam nih an duh, mahse an nun control 
tu atân Isua chu an thlang duh lo. Hlimna an zawng a, 
mahse an nunah Isua inrawlh an phal loh avângin an 
hlimna chu a thlawk bo leh mai thin. Lâwmna an zawnga, 
Zai hlim nawmna te an changa, an lâwm khawp mai; mahse 
Isua an neih duhloh avângin an lâwmna chuan kar hnih 
khat lekah a kian san leh mai thin. 


Chuvângin kan zawn hi kan hrechiang lo a ni. 
Kan nuna Isua inrawlh kan phal loh hi chuan kan hlim, 
kan lâwm, kan thlamuang, kan danglam tih hian nun 
awmze nei min thlen lo anih hi. 


NUN Inlehlinna (conversion) thuchah hi kan sawi 
uar a ngai leh zual ta a ni. Kan nu leh pa, kan pi leh pu, 
Kristian hmasa te kha chuan an ramhuai biakna, an 
inthawina, zu hmun sa hmun hlimna leh an khawsakna 
zawng zawng chu duh lovin Isua hnén lam ah an pakai 
ta a. Rinawm takin an ding nghet thin a ni. Chu chu nun 
inletling (conversion) kan tih hi a ni. Kha tih lai Khân 
Krista an rin avângin chhandam an ni ta, chatuan nun an 
nei tawh tih lam inzirtirna an la tlachhama, nih inringin, 
beiseinain an la kal thin. Ka pu Aiburha, kum 90 a upa 

pawh Kristian hmasa niin kohhran upa a lo ni thin. 
Chhandam nih inhriat chungchâng ka han ti ti pui tak 
tak chuan “Rinawm taka an zui Krista chuan chatuan 
nunna a lo hlân der tawh che a lâwm” tia ka han hrilh 
chuan, AW a va mak ngai êm!!! Heti zawng hian kan lo 
la sawi ngai lo a ni tiin Kan putu in mittui nên hlim êm 
êm in kan hun kan hmang a ni. 





Ka pute hun laia Kristian tha leh nghet lutukte 
kha an nun chu a letling chiang hle. Chhandamna chu an 
chang ngei ang. Mahse Isua ringtute chuan chhandamna 
leh chatuan nunna hi an chanpual a ni tawh tih lam hian 
lo inzirtîr tam lo ani. An ta tara Lalpan a siam hi an lo la 
hre chhuak lova. Nun inletling ngamte ta tar chatuan 
nunna chu Krista zara a thlawna neih theih a lo ni tih na 
hriat chuan an lâwm êm êm a ni. 


Nimahsela tân lai hun chuan nun inletling 
(conversion) hi a awm mang lova. Khawvêl 
nawmsakna, sum leh pai, nulat tlangvâl, nawmchenna 
te hi an kalsan ve ngei târ a ni. An kalsan ang a, Krista 
hnên lamah an lo pakai ve ngei tar a ni. An nun Krista 
lalna atân pe phal si lo hian chhandam nih inhriatte an 
tum ve a. An nuna Lal Isua Lalbera dah phal chai si lo 
hian pianthar te an tum ve a. Lal Isua nei ngam tak tak 
si lo hian nun neih te an tum ve a. Nun hlim leh 
thlamuanna te an zawng a, a neitu Isua chu arrhnar leh 
daih bawk si a. Chuvângin thalai tam tak hian vawi tam 
tak camping leh crusade ah te lat thînin, thu ngaithla 
mahse an nun a inletling ngam lova, chatuan thil hi chu 
an hmu thei dawn lo a ni. Lal Isua hi engtinnge an tih, 
tih hi a pawimawh lai chu a ni. Lal Isua lama an rilru 
put dân kha tih danglam a ngai a ni. 

Mi tam tak piangthar inti, ka hlim ka làwm intite 
hi engvângnge an daih rei theih loh êm ém? A chhan lian 
tak pakhat chu an nun hlui an kalsan loh vang a ni. Nun 
hlui kalsan lova chhandam nih hriatchian ve mai an tum 
a. Engemaw ti ti chuan thu leh hla ah anmahni khawihtu 
eng eng emaw an tawng ve a, chhandam ka ni ve ta tiin 
an lâwmpui ve phian a. Nimahsela an nunhlui kalsan 
duhlohna aváng chuan an nunah thlarauvin hmun a 
chang at lova. An nun thlakthlengin a awm lova, an daih 
rei lova. A hlui nun khan an nung leh huai mai zêl anih 
hi. Héng mite hi chu an piangthar lo. Piangthar an inti ve 
mai mai a ni. ` 





An mihring hlui tisa duhzâwng chu duh tho siin 
Thlarau mi nih an tum a. Kan mihring hlui chu an 
chhawm nung zêl a, Krista a lal thei lo a ni. Nun inletling 
ngam leh nun hlui kalsan ngam tak tak kan awm loh 
avâng hian thalai tam tak chu an piangthar thei lo. 


Thuthlung thar huna ringtu hmasa, Isua zirtirte 
pawh khan nun inletling (conversion)hi an lo thupui hle 
a ni tih kan hmu: Paula leh Barnaba ten Lustra khuaa 
rawng an bâwl khán a pian tirh ata kebai, kea la kal ngai 
lo chuan an thusawi ngai thlain damna a lo chang ta a. A 
zuang tho va, kein a kal ta mai a. Khaw mipui te chuan 
“Pathiante chu mihring angina kan hnênah an lo chhuk 
ta anih hi” an ti a. Sebawngpa te, pangpâr thihruite rawn 
kengin mipuite chuan biak nân talh an tum ta mai a. 
Paula leh Barnaba chuan an puan an pawtthlêr a, mipul 
zîngah chuan an zuang lita, an au va, “Pute u, héng thil 
hi engah nge in tih? Keini pawh in nungchâng ang pv 
mihring kan nih hi; hêng thil lawilote hi in hawisan 
a,....Pathian nung hnênah chuan in lo pakai na turin 

Chanchin Tha kan rawn thlen che anih hi” an ti a. Hetah 
hian nun kawng dik lo leh pathian dik lo biakna hawisan 
a Pathian dik lama an lo her letna(convert) hian Chanchin 
Tha an hrilh chhan an sawi lang a ni. 


Paula'n a pianthar thu a sawi pawh khân Lal Isua 
a hnên a inlâr chuan heti hian a sawi: “mi zawng zawng 
leh Jentailte mit tivâr türin an hnênah ka tirh che hi, 
chutichuan thim chu êng lamah an hawisan ang a, Setana 
thuneihna chu Pathian lamah an hawisan ang, sual 
ngaihdamna an hmuh nân leh mi rin avânga thianghlim 
tawhte zînga rochan an neih nân” a ti a(Tirh.26:18) 
“Judate leh Grik te hnénah pawh Pathian lama rilru lamlêt 
thu leh, kan Lalpa Isua Krista lam rin tîr thu ka hriattîr 
thin kha” (Tirh.20:21) tiin a thuhril chhan a sawi leh a. 
Tirhkoh Petera chuan, “In sualte thai bo (ngaihdam/ 
tlenfai) anih theih nan sim ula hawikír leh rawh u” tiin a 
hrilh a ni (Tirh.3:19). Apostol te thu hril kha tân laiah 
pawh hian kan chhawm nun zêl hi a pawimawh hle a ni. 


== ee 

BUNG 7 


KRISTA HNEN PAN DAWNA 
HARSATNA TE 


1. Kristaah chuan engtia innghah tŵr nge ni ang? 


A nitaka, hmuh chian chiah hma hi chuan mnghat 
rawh han tih ringawt pawh hi hriatthiam chu a har viau 
reng a ni. ‘Ring rawh’ kan tih a, ring ta mai lova, rin fum 
leh tlat ang deuh kha a ni a. Innghat rawh tih pawhin 
‘innghat ta mai lo hián, innghah kan han tum leh hran pa 
thin a. Mahni va chet chhuah kher tum a beth vak hi aw 
tak a ni reng a ni. Rilru suangtuahna loh ngaihruatnain 
Krista hnêna nghah tir zawng zawng ni awm a 1 rinte i 
fawmkhâwm a. I rilru ngaihtuahna chuan Krista Kraws 
a thi hnênah chuan va invawm bei nghch tlat 1 tum a, 
nghet taka in nghah i tum chiam thin a ni lo maw? 


Hetiang zawnga innghah 1 tuni chuan 1 buai fo 
mai ang. I han ngaihtuah thin ang a, Krista hnênah chuan 
nghah theih loh i neih leh neih loh te i rilruin 1 7awng 
khâwm ang a. Innghat phal hlein i in hria ang a, in nghat 
nghet hle pawhin i in hria ang. Mi dangte pawhin het 
bak chuan an ir nghat nghet bik chuang lovang i ti thin 
ang a. Nangma lam in hriat dana nghat nghet hlea i in 
hriat chuan chhandam ka ni ve ta, tiin sawi chhuah mai i 
tum ang a. Mahse innghat nghet hle inti mah la, rilruin 
thil hrang hrang a hana ngaihtuah kual leh vêl ang a. I in 
nghah nghehna êm êm pawh chu nghet leh lo dawn hian 
i hre leh thin ang. Chhandam nih tling khawp chuan 

innghat nghet tâwk dawn lova in hriatna i nei leh thin 
dâwnani | ngaih a tha tak tak thei lovang 





l rilruin Khawvêl thil dang ngaihtuahna 1 hman 
apiang khan Kristaa innghat lo leh dâwnin 1 in hre thin 
ang. Pathian thu chauh lo pawh mahnı 71rlai leh mahnı 
hnathawhna kawnga rilru sen a ngaih hun khan 1 
innghahna kha der thawng dâwn zêlin 1 hre thin ang 
Chuvângin nangma lam che chhuak a, va in paihluh 
thlawp mai i han tum khân i in vawm lât thiam tâwk lo 
va hriatna i nei leh thin ang. I tumna kha bansan rawh 
Innghah tum lo la, in nghat mai rawh. 


Innghat tih chu Pathianin a fapa thihna avânga a 
ringtu apiangte hnêna chatuana nunna a pêk chu mahni 
chanpual chiaha lo neih ve ngam hi a ni mai. Pathian 
thuin kan nihna Bible a min hriattir ang chiah a, mahni 
nihna leh mahni ta ngei a lo neih ve hi a ni. Bible chuan 
“Tupawh Fa ring apiangin chatuana nunna a nei tawh' 
(Joh. 3:36) tiin min hrilh a. Pathian Fapa Isua chu ka ring 
ti ti mah la, chatuana nunna ka nei tawh i lo tih ngam 
hauh loh kha. Engvângnge ni? Pathian thu sawiah hian 
innghat ngam hek lo che. I rin chuan chatuan nunna chu 
ita a a nih chu. Lal Isua thusawiah i innghat ngam hauh 
lo a nih kha. Isua thusawiah hian innghatngam hmiah la 
chuan a sawi ang hian chatuana nun ka nei i ti mai ang. 


Tripura ram buai lai khan Mualthuam ho chu Vai 
hlauvin ram hnuaiah an tlan chhia a. Véng himtu Sipai 
Major pakhat chuan kan missionary pakhat hnénah 
chuan ‘Ramhnuai atang khan lo chhuak vek sela, pawisa 
cheng sawmnga theuh ka pe;dáwn che u nia’ a ti a. 
Missionary chuan ramhnuaia Mualthuamho zingah 

chuan va kalın a va sawi taa Mahse tak tak a ni lovang, 
Vaiho hnênah mi mantir vek 1 tuma a nih hi an lo ti mai 
a. Mahse an zinga pa pahnih chuan kan missionary berm 
min hrilh ania, dawt a saw1lovang tin an kal chhuak ta 
a. Major pa chu an va hmu a Missionary pa sawi ang 
ngel chuan pawisa Cheng sawmnga (Rs 50/-) chu a lo pe 
ta tak taka An let leh chuan midangte «huan ‘A pe tak 
tak che u a ni maw? Naktukah kal ve ngat ang an In tia 

A tâkah chuan an va kal a, mahse engmah a lo pe 
duh tawh si lo va Hem teho zingah hian mi pahnih chiah 
khan missionary thusawi kha an ring a, Innghahna tlak a 
ni tih an pawm a, lawmmanan lo hmu ta Major pa hnên 
lam pana an kal nghâl ngam mai kha Missionary. pa 
thusawiah khan an innghah ngani : ang a mt Midang 
zawng kha chu an kal ngam ta lo va, Missionary pa 
thusawiah an innghah ngam loh vang a lo m reng mai 
Chutiangin Lal Isua tawngkam nge nun hnutchhiah a, 
“Tupawh Fapa ring apiangin chatuana nunna an net 
tawh” tiin min hriattîr mai ani a Chatuana nun ka net 
tawh la ti ngam lo ho hi chu Isua thusawiah hian an lo 
innghah ngam loh vâng a ni tlat mai : 


Naupangte pawh an nu leh pateah an innghat 
thlap mai. Kan Lalpa Isua Krista chuan chatuana nun 
min pea ni tih hi ringa innghah ngam mai tür am Innghat 
tih hi ring tih te nên hian a ın ang a, tawngkam hrang mai 
a ni. Innghah i tumna kha tawp la, innghat mai rawh 
Chhângril nunin ‘a ni tak e' tia a lo dawnsawnna kha a 
pawimawh a, chu chuan nunchawlhna mun pe thinani 
Miin “Chhandam ka ni ta’ a tih hian Isua Chhandamna 
siamina kha ama tán ngei a lo nei ta tihna a ni | ngarh a 
ngam tawh em? I thinlung a muang em? 

2. Lal Isua chu Lal leh Chhandamtuah ka pawm thiam lo. 


— 


'Pawm' tih hi 'innghat', ‘ring’ tih te nén khan 
danglamna a awm chuang lo. Awmze in ang, tawngkam 
hrang mai a ni. Mi Kristaa a innghah ngam chuan a lo 
ring reng tawh a, Krista a rin chuan a lalna leh 
chhandamtu anih kha a lo pawm tawh reng zâwk a lo ni. 


Keimah ngei pawh hi ka lo buai ve hrep tawh a. 
Lal leh chhandamtua pawm tih hi ka hre thiam thei lo 
va. Lal anih chu ka hnial lo, ka ringhlel hran lo. 
Chhandamtu anih pawh ka hriain ka hnawl lo, mahse 
Lal leh chhandamtua 'PAWM' tak mai kha ka thiam tlat 
lo mai a. Ka mitthla in Calendar a Isua Kross-a thi lai 
thlate kha ka hmu a. Saw ngei saw ka chhandam nan ka 
pawm tlat teh ang ka ti a. Ka rilru ngaihtuahna zawng 
zawng ka sâwm khâwm a, ka mitthlaa ka hmuh Kross a 
Isua thi ngei chu ka va pawm ta a. Pawm ngheh êm ém 
ka tum a, ka pawm nghet tha tâwk zo dâwn lovin ka hre 
leh deuh va. Ka rilru chuan ka in sangsek hle mai a. 
Tawngtai ka han tum a, lal leh chhandamtuah ka pawm 
che ka ti thei ta lo. Ka pawm dân bâka pawm chu ka han 
tum leh a. Mahse ka duh ang tâwkin la pawm nghet tâwk 
lo tlat hian ka in hria a. Ka hah a dam lo, ka rilru lam a 
chawl thei lo, ka ngaih a ngam zan thei tlat lo mai a. 


Nang pawh hetiang hian i rilru tumna hmang a 
va in pawm ngheh tlati tum a nih ka va ring êm. Nangma 
va in pawm nghehna lam a ni lova. I va in pawm bei 
tumna lam kha a ni lo. In pawmbei i tum chhâng chuan 
i rilru lam a hahchawl dawn lo tih a chiang a. I tang fun 
fun mai ang. | pawm nghet a i inngaih chhâng chuan 
chhandam nih i inring ang a; i pawm nghet tâwk ta lo 

deuh va i in hriat apiangin i hlauthawng rilru dawn a ni 
Pathian chhandamna hi i va pawm chhuah a ni hlei nem. 
A thlawnin Lal Isuaah chuan pêk i ni daih tawh. Chu 
khawngaihna chu leilung pian hmain Krista Isuaah chuan 
min pêk a ni tawh' (2 Tim. 1:9). I hnêna pêk anih tawh 
chuan khawi lai hmun a mi va lak hran a ngai lova, i 
awm hmunah khân i chanpualah i lo neih ve mai kha a 
nih zâwk chu. I lo in tumchawp a ngai lo va, Lal Isuan a 
tumsak tawh che. Pawm ngheh i tumna lam kha bân la, i 
tâna chhandamna siam zawh tawh chu i chanpualah lo 
seng ve rawh le. 


Tih a ngai lo, Kristan a ti zo tawh. I pawmnghchna 
lam ni lovin Kristan a ringtute chu a lo pawm nghet êm 
êm zâwk a lo ni. Ngai teh u, Pain min hmangaihna chu 
ava nasa êm! Pathian faahte min vuah tak hi’ (I Joh. 3:1). 
Mahni in vuah chawp a ni lo, Pathianin amah ringtute 
chu faah a pawmin a vuah a ni. | pawm ngheh lam ai 
mahin, amah ringtute chu Pathianin min pawm nghet 
zâwk a ni. 


Zawngte pawh hi a nu tai bawrah hian nghet takin 
a pawm a, a nu kalna apiangah chuan a tel ve zêl thei a, 
a nu taibawrah khan pawm nghet zo lo sela chuan thing 
zâr sâng tak atang khân a tla nghâl mai ang. Hetianga 
Lal Isua pawm tum tlat thintute kan awm thin. Mahse 
keini Chhandamna kawng a Isua kan pawm dân chu kan 
rin chiahin aman min pawm ta zâwk thauh va, Keimahni 
chakna leh tih vena lam ni lovin Ama chakna chuan min 
hualhim zo ém ém a ni. 


Zawhte note pawh hia nu tai bawrah inpawm tang 
lovin a nuin a nghâwngah a seh a, a duhna apiangah a 

kalpui mai a. A chakna rin chhanin a kal lova, a nu chakna 
rinchhanin, a nu kalna apiangah chuan a tel ve zêl thei a 
ni. Hetiang hian keini lo in pawm bei vete hi chu a nghet 
tâwk lo. Mahse amah záwkin a hnêna lo kalte chu a lo 
pawm thin a, ‘tuman ka kut ata min chhuhsak lov ing’ 
tiin min neih nghehzia chu min hriattir nghâl ta (Joh 
10:28). Lal Isua ang chhünga awm tawh ber chuan a 
muanawm a ni lâwm ni. Kan tih ve ngai lovin min lo 
tihsak zâwk a ni e. I chhandam nâna Lalpa hnathawh 
zawh sa chu duh tâwk mai la, chu chu i chhandam nân a 
tling tàwk a ni. 





3. Isua chu ka Lal leh ka Chhandamtua ka pawm dâwn 
chiah hian min dâltu a awm tlat thin. 


Min dâltu tam zâwk hi chu keimahni lam in siam 
chawp hi a ni duh hle. Setanan hmun dang daih atanga 
harsatna a rawn thlentîr pawh a ni chuang lem lo thei a 
ni. Ching min dâltu awm theite chu:- 


(i) Mahni lam in duh tâwk lohna: 

Hei hi a awm duh hle a. Krista chu Lal leh 
chhandamtua pawm dâwn chuan thinlung lama min 
rawn nawrtu awm ngei tara ngaihna kan nei a, chutiang 
kan beisei min nawrtu, min turluitu a awm lem loh chuan 
ka pawm tih mai kha tâwk zo dâwn a hriatlohna a awm 
a, dâltuah kan in siam thin. 


(ii) Mahni lama chhinchhiahna:- 

Han pawm dâwn chiah hian keima lamah ka 
piangthar ve ta a ni tihna tr chhinchhiahna tha leh 
duhawm tâwk a awm mang si lo va. Entir nân- mittui 
tlakna, tahna, hla chang lo lang, Bible chang lo lang a 

awm si lo va. Chu chuan hlauh thawnna min pe a, 
harsatnaah kan hmang leh thin. 


(iii) Duhthlanna taka thlan loh vang:- 

Ka duhthlanna pumhlum a Krista chu ka thlan duh 
loh aváng hian harsatna a awm ru tlat thin. Khawvél thiante 
khawvêl nawmna zu leh sa, nulât tlangvâlna nun han 
inhlip thla chiah tar chuan zuam lohna kan nei deuh tlat 
thin a ni. Chatuan nun neih chu tha ti vesiin khawvêl thlah 
phal lohna neih rük tlat si hian rilru a khur thin a ni. 


(iv) Sual zep râk:- 

Sual zep rük kan nei a, kan hmabâkah hian la tih 
chhunzawm zél duhna neiin kan inzawmna hrui han 
sahchah chiah hreh rükna kan neih vàng a ni duh hle. 


(v) Hlauhna:- 

He hlauhna hian mi tam tak chu a tikir thin a ni. 
Setana hna thawh a ni a. Kum tam tak Setana thu hnuaiah 
sual rawngbâwlin i lo awm thin a. Sual kawng tâwpsana 
Krista hnêna i han inpe tar hi Setana hian a ui ve ëm êm 
thin che a, nasa takin tan a la ve a ni. Hnuh kîr che tumin 
a bei nasa che a; hlauhna te, khurhna te, engmah i ni 
chuang lo vang titein, i rilruah a rawn sawi thin a ni. Tân 
mai lovah pawh nakin hnuah pawh ila pawm thei tho 
alawm, mi dangte awm lai kher kher a tal chuang hlei 
nem, fianrialah pawh a tih theih tho tiin kawng hrang 
hrangin a rawn tikhawtlai thin che a ni. Hetiang hi i tawn 
phawt chuan Setana hnathawh a nì a, hnuhkîr che atum 
a ni tih hriain Lal Isua Krista hmingin paltlangin huaisen 
takin Krista hnénah chuan i inpe tür a ni. 

(vi) Zahna:- 

I thinlung chu Krista hnêna tlu lat târin 1 
inbuatsaih fel viau tawhin i hria a; mahse mite hmaa lsua 
han tan chhuah chiah chu zak si hian a awm theih. Thiante 
leh mahni bula mi dangte hi Setana hian a hmang duh 
viau a nia. ‘Tupawh mite hmaa mi tan chu ka Pa vâna mi 
hmaah ka tan ve ang’ Lal Isuan a ti (Mt. 10:32). 


Hmeichhe pakhat kum 12-thi puta dam lo kha hre 
reng rawh. Doctor tam tak hnênah a inenkawl a, a neih 
zawng zawng pawh a dek ral tawh a; dam a hnekin a 
zual zàwk mah. Tidamtu Isua mipui zînga a rawn kal 
khân kha hmeichhia khân mi tenawm a ni a, mi dangte 
zîng pawha awm tlak lo a ni tih a inhre reng ang. Mipui 
kal tlanga Isua va khawih chu a zahthlâkin a ngamawm 
lo hle ang tih a rin theih. Mahse a dam lohna atanga dam 
a châk lutukna chuan dâltu dang engmah ama lamah a 
in siam thei lo. Pâwn lama dâltu pawh a zah hlei thei 
tawh lo va, Isua a va pana, a kuta a han deh chuan a 
taksaah damna a lo thleng nghâl ta. Lal Isua pan hi a 
man hla ber a ni. Hlau thawng tak chung pawh a Isua hi 
pan mai chi a ni. Thlarau Thianghlim sâwm lai che hian 
minute khat pawh tlai suh. Isua hi mite hmaah kan 
mualphopui ve hi a dik a ni. 


4. A thu hriatna lamah chuan ka chiang tawh vek a, 
mahse keima lamah chiang leh zual ka la beisei tlat 
a ni. 


A thu lamah chuan a chiang kan ti a, mahse mahni 
nunah a tlang thei tlat si lo. A hriatna lama chiang leh 
zual kan zawng leh thin hi zawn âwm chu a ni nain 
thinlung zawng zawnga i zawn loh vang a nie. A thu i 

hriat loh hriat tharna lam ni lovin i hriat tawhsa lamah 
khán, mahni nun ngei pék phal leh phal lohna lamah 
khán a innghat tawh a ni. Bible chuan 'mi zawng ang a, 
in thinlung zawng zawng a mi zawn hunah chuan mi 
hmu ang' a ti (Jer. 29:13). 


A thu hriatna lamah chuan i zawng tha hle a ni 
thei. Mahse i nun tak taka i zawnna lamah i la tlabal deuh 
a ni ngei ang. Thinlung zawng zawnga i zawn chuan i 
hmu ngei ngei tar a ni. Lalpan a sawi tlat tawh. Lal Isuan 
“ Pathian lehkha thu in chhiar ngun thin, a chhüngah 
chatuana nunna awmin in rin avângin:... nimahsela 
nunna nei târin ka hnênah in lo kal duh si lo, a ti a (Joh. 
5:39). A thu lam hriat viau hi a tha e, mahse i nun hi Isua 
hnênah i pe ngam lova, i hum ru tlat a nih hi. Chu nunna 
nei tar chuan kan nunna, thinlung zawng zawng a duhna 
nei a, a hnêna inpêk a ngai tlat si. A thu lamah chuan 
hriat târ thar pawh dap tawh lo la. Nangma nun ngei hi 
chin fel a ngai zàwk a nih hi. Sim phal loh sual zep rak la 
tih chhun zawm duh i nei tlat a ni maw? Chumi i neih 
chhâng zawng chuan i chiang thei dawn lo a nih hi. 


Pathian khawngaihna (chhandamna) thlawn pêk 
mahni nuna a taka chang tür chuan kan sualna hlih kian 
phal a, chumi kan phalna thinlung takah chuan Thlarau 
Thianghlim lo latin Pathian fate kan ni tih min hriattir 
thin a ni (Rom 8:16). He hriattîrna chang târ hian mahni 
nun ngei hi Lal Isua hnêna pumpêk vek ngamna leh 
phalna a ngai a ni, Pathian min hriattîmaah chuan chianna 
min pe a. Chu chianna chu rinhlelh theih loh khawp a 
chiang a ni. 

Bible hian thinlung zawng zawng tih te, rilru 
zawng zawng, thlarau zawng zawng tih te hi a uar viau. 
Zawng zawng tia han sawi hian thil tam tak ni angin a 
lang a. Mihring nih phung in a huam zawng zawng hi a 
ni mai a. Thinlung zawng zawng chuan kan nunna te, 
kan taksa te, kan rilru te, kan theihna, duhthlanna te lam 
hiana huap thei vek a ni. Thinlung zawng zawng a Lalpa 
rin chuan kan taksa, rilru, thlarau leh kan theihna zawng 
zawng Lalpa hnêna hlan a, pumpêkna a huap hmiah a 
ni. Mihringin hnuchhiah awm hauh lova Lalpa hnathawh 
zawh saa, a inpumpêk thlawpna kha a ni. 


Khawvél thila hlim leh lâwmna; damchhâng 
ropuina leh sanna te, nawmchenna kawng tinreng, sum 
leh pai zawnga rilru leh thinlung luah thintu zawng 
zawng aia Lal Isua duh ber a neih a, thlanna kha a ni. A 
tawi zawngin mihringin thil dang zawng zawng aia Lal 
Isua a duhthlanna ngei a thlanna, duhthlanna chiah kha, 
a thinlung zawng zawng chu a ni mai. 


Duhthlanna hian mihring rilru, ngaihtuahna leh 
thinlung, mihring pumhlum chu a khawih vek a. 
Duhthlanna hi a lal ber a ni. A duhthlannain a thlan tawh 
chuan' taksa, rilru, thinlung ngaihtuahna chuan a zui 
nghâl thin a ni. Eden huanah khan Evi leh Adama pawh 
khan Pathian nên lêng dunin an duhthlanna ngeiin 
Pathian nun dân leh awm dân leh thupêk chu thlangin 
an lo nung a. Chutianga an nun chhâng chuan harsatna 
awm hauh lovin Pathian lamah tangin an lêng dun a, an 
inbia a ni. 

Kan duhthlanna hian kan taksa, rilru leh nunna, 
thinlung zawng zawng a kaihruai thei vek nghâl a, 
duhthlanna chiaha Lalpa thlanna chuan mihring nun hì 
pawn lamah pawh a tidanglam lo thei lo a ni, Duhthlan 
danglam chuang si lo rinna hi, rinna tak a ni lo. 
Duhthlanna taka Isua panna chuan mihring pum pui hi 
a khawih che nghâl hmiah thin a ni. 


6. Eng hunah emaw chuan Krista chu ka la pawm ang 
a, ka la piang thar ve mai ang. 


Nakinah ka la piang thar ve mai ang i ti a ni maw? 
I hmaah hian thil ruahman lâwk i nei deuh a nih hi? Chu 
i thil tih tar ruahman lâwk avâng chuan i thinlung i 
hawng phal tlat lo a nih ni. 


I nunna hi chhâtin ngaihtuah chiang ang che. I dam 
chhâng kum hi a tlêm a, khual zin ang chauh a ni (Gen 
47:9). “Tuisik leia baw hnu ruh leh theih tawh loh ang hi 
a ni' (Sam 14:14). Kan nunna hi thli mai a ni a (Job. 77) 
“Chhum' a kiang duak ang mai hi a ni (Job. 7:9). 'Ka nite 
hi puantahtu khawhthei aiin a liam rang/ tiin Joba chuan 
a sawi nghe nghe a ni (7:6). Hlim thla angina a thlawk bo 
va, a awm hlen lo (Joh. 14:2; Sam 144:4). I nunna chu tui 
lian angin len bo a ni ang a, thang khat mu ang chauh a 
ni. Zînga hlobet chawr chhuak ang a ni, zîngah chuan a 
chawr chhuakin a lo duah a, dai lamah chuan ahthlükin 
a awm a, a lo vuai thin. Thawnthu sawi ang chauh mai a 
ni a, a ral thuai a, a thlâwk bo thin (Sam 90:5.6,9,10). 


Mihring zawng a dam chhâng nite chu phal 
pangpar ang chauh a ni, a vul thin a, thliin a chhém bo 
thin. A awmna chuan a hre leh tawh lo (Sam 103:15; 

Job.14:2; Is. 40:6-8; Jak. 1:10; I Pet. 1:24) Engmah thama ni 
lo (Sam 39:5). Naktukah chuan engnge lo awm dâwn i 
hre si lo. In nunna chu engnge ni? Chhüm rei lo tê lo 
lang a, ral leh ta mai thin ang hi in nisi a’ (Jak. 4:14) A tak 
lama thil lo awm tar chhuang suh. Chumi ni chuan 
engnge a rawn chhuahpui dâwn i hre si lo (Thuf. 27:1). 
Kan nun ah hian kan thu lo êm mai a, chutiang bawkin 
kan hun chungchângah pawh thuneihna kan nei lo. 
Nangin i duh hun huna Pathian i pan mai theih pawh a 
nilo (Joh. 6:44). Hun hi kan ta a nilo va, kan thu hnuaiah 
a awm bawk hek lo. Hun thai neih laia i ringi tih khawng 
luih tlat chuan vawi leh khatah tihtliahin iawm mai ang. 
Nite hi a that loh avângin remchanna lei zêl rawh u min 
ti zawk a ni (Eph. 5:16). 

Nakinah tiin I muang dâwn em ni. 

Thihna nun rawng thliar bik nei lo chyanin; 

A nghâk reng che thlân ko tlângah, 

Muang lo la hun tha i neih lai hian. 
tiin hla phuah tute chuan an ti a ni. Thlarau Thianghlim 
sáwm lai hiani thinlung tikhauh réng réng suh. Mi a hausa 
pawh kha “Thlarau, kum tam tak chhüng atân sum tam 
tak i khawl hi chawl la, eiin bar la, hlim takin awm rawh” 
a ti ngawt mai a. Pathianin a hnênah “Mi a, zaninah hian i 
thlarau an laksak dawn che a ni” a tih mai kha. Nang pawh 
khawtlai miah lovin Lal Isua chu pan mai rawh. 


7. Ka hrethiam thei mawlh lo mai. 


Ihre thiam thei lo maw? Hriatthiam chian ringawt 
pawh a ni lo. Pathian thu hi ring lotute tân chuan a fiah 
lo rêng ani. Bible chuan Krista...Chanchin Tha éng chuan 
anmahni a chhun en theih Johna türin chângahte chuan 
he khawvél pathian hian ring lotute rilru a tidel ta a ti (2 

Kor. 4:4). He Chanchin Tha Pathian thu hi boral mékte 
tán chuan khuhin a awm fo reng asin. Khawvél mite 
chuan Pathian thlarau lam thilte chu a lâwm thin lo, anni 
ngaih chuan átthlák a ni si a. Thlarauva hriatfiah a nih 
avângin a hre thei lo rêng rêng bawk a ni (I Kor 2:14). 
Nang pawh hi thlarau thianghlim hmun i kian tha duh 
lo va, iin phal lo tlat à nih hi. Thu sawi chu ngaithla in 
lehkha bute chu chhiar nasa hle mah la, i chhiar leh i 
ngaihthlák atang khán i hrethiam tawh viau chuan i inhria 
ang a, mahse i thinlung lamah a tlang lo vang a, thinlung 
hahchawlhna dam thlep thlawp, muanna nun chu i nei 
thei dâwn lo a ni. 


Thinlunga i hriatfiah theihna tür chuan i sualna 
kawng chu kirsan tawh la. Lalpa tán i nun pe vek phal la, 
i nuna lalber atân hmun kian tawh la, tichuan amah chuan 
a rawn pâwl ngei ngei ang che. 'Ngai teh kawngkharbul a 
dingin ka kik hi; tupawhin ka aw hriaa kawng a hawn 
chuan a hnênah ka lüt ang a, a hnênah zanriah ka ei ang a, 
ani pawhin ka hnênah a ei bawk ang Lal Isuana ti (Thup. 
3:20). A ni chuan min hlatlo (TT 17:27). Thu chuan a hnaih 
a che, i kaah pawh a awm (Rom 10:8). 


8. Pian thar hi ka duh ve a, mahse ka piangthar thei si 
lo: mi thenkhatte chu zu hmunah pawh an piang 
thar leh mai si a, Pathian hian duhsak bik a nei a ni 
lo maw? 


Pathian hian duhsak bik a nei lo tih Bible-in 
chiang takin min hrilh a ni (TT 10:34). Zu hmuna 
chêngkual tam takte hi an rilru beidawng tih tar hre tawh 
si lote engemaw zât an awm reng asin. Khawvêl hi an 
ning a, mahse tih tar an hre tlat si lo va, zu an in leh mai 


— 

thin a ni. Héng mi hi ngaihtuah awm lo tak hian an 
khawsa na hian, a rük chuan zawn an nei ve tlat asin. 
Thenkhatte erawh chu nuam ti ém ém mai hian zu an in 
hlawm a, zu in lote pawh hmusit zaw mah hian an awm. 
Zu in rau rau pawh an dinhmun hi a inang lo ém a ni: 
Chhandamna chu a duh apiangte tán a ni a, duhsak bik 
pawh awm hauh lo hian athlawna pék vek kan ni. 
Chhandamna hian mi tinte hi a huap vek a. Hnar theih a 
ni a, pawm theih a ni bawk. Tupawh a ring 
apiang...tupawh a lâwm apiang tiin tute pawh huapin a 
sawi zêl a. Pathian hian tumah duhsak bik a nei lo.” Ani 
chu mi zawng zawng chhandamtu a ni a, a ringtute 
chhandamtu a ni ber nghe nghe' (1 Tim. 4:10). 





Pian thar ka duh kan ti ve mai thin a, duh dân chi 
hrang hrang a awm thei. 


i) Pian thar chu van ram kai theihna a ni tih hriatavânga 
duh ve a, mahse Pathian thu hnuaia awm erawh chu 
peih rêng rêng si lo a awm theih a, chüng mite chuan 
a duh tak tak lo a ni. 


ii) Pian thar hi rual pâwlna pakhata ngai ve a, tân lai 
kan ramah phei chuan piang thar lo nih chu zahthlâka 
ngaihna a awm a. A hming chauhva ka piang thar ve 
tia puang chhuak tira danglamna engemaw chan ve: 
hi chu kan hnial lem lo. Mahse nun pumhlum inlet 
vek (about turn) târ chuan kan inphal chuang lo. Hei 
hi duh tak tak a ni lo. 


iii} Mahni nun pawh ning tawha, mahni lâwmna mai 
zawnga buai buai ringawt hi a hlâwk tawh lova, 
engmah hian hlimna lâwmna min pe lova, khawvêla 

thil awm tinréng hi engmah lo mai a lo ni tih hria a, 
nun thar Kristaa nun thara nun duh tak takna leh 
Thlarau Thianghlim kaihhruaina hnuata nun inthlak 
thleng tak tak duhna nei a, kawng thar leh nung chu 
zawh duhna nei hian a awm theth bawk 


Thih ai chuan nun chu ka duh ang chu. Ka duh p 
ti mah ila, Lal Isuan nunna nei târin ka hnênah in lo kal 
duh si lo a tih kha. Nun chu ka duh, mahse Krista nunna 
chu kan duh si lo. “I upawh a nun humhim duh chuan a 
chân ang’ Lal Isuan a ti (Mk. 8:35).Chatuana nun nei tur 
chuan miin thil dang 7awng pawh hloh vek huamin a 
dahkham târ a ni. 'In hmaah nunna leh thihna, 
malsâwmna leh ânchhia ka dah.. chutichuan nunna chu 
thlang rawh u, in nun theih nân' Lalpan a ti (Deut. 30:19) 


Mi hausa fanu sum leh pai leh ropuina te chu duh 
hle mah ila, amah nula chu ka nupui tak tak atân chuan 
duh ta hauh si lo ila, engti kawng mahin a thil neih chu 
ka chen thei dâwn lo a ni tih chu a lang reng mai Chatuan 
nun neih chauh duh a, chatuan nun neitu [sua duh leh 
tlat si loh zawng eng tihna mah a ni lo. Isua chy ka lo 
duh tak tak loa ni tih a chiang êm mai. Ani chu zawngtute 
hnêna lâwmman pek hmang a ni a. ‘Mi zawng ang a, in 
thinlung Zawng zawnga min 7awn hunah chuan mi hmu 
ang, tin, nangmahni hmuhin ka awm ang’ Lalpana ti (Jer 
29:13,14). 

BUNG 8 


CHHANDAM NIH INHRIATCHIANNA 
KAWNGA ZAWHNA TE 


1. Chhandam nih hi ka inring nghet ve tlat asin.. 


Chhandam nih i inring viau maimaw? Chhandam 
i ni tawh tih i hre lo va, chhandam nih 1 inring tlat thin 
alâwm. Hei hi rinna awmzia i man loh vang a ni. Ring ve 
tlata i inhre thin hi hetiang a ni. Isua chu kan sual avângin 
mantirin a awma, thiam kan channa târin kaihthawhin a 
awm (Rom 4:25) tih hi ka ringhlel lo va, kan ring vek 
mai; chu chu mahni chhandam nân hmang nghâl ta mai 
lo chuan han rin hranpa kan tum ngial thin a. I ‘tum’ leh 
thin. Tum tawh suh. Chhandam nân rin tum lo la, Isua 
chhandamna siam zawh tawh chu ichhandam nân hmang 
nghâl rawh. I rin dân a dik lo a ni 


2. Rin dân dik lo a awm thei em ni? Rin Hat tir a ni 
mai lawm ni? 


Rinna dik lo a awm theih hle asin. Bible-in rinna a 
sawi thin hi kan ngaihtuah dân kan han tih mai nên chuan 
a inang lo riau asin. Ring nia kan inhriat dân dik si lo te 
chu:- 


a) Kanngaihtuahna thinlung chuan Isua a hmu a, mahni 
lam ngaihtuahnaa rinna chu kan han sâwm khâwm 
a. Isua chu kan va ring ta chiam thin a; heti bâk chu 
mahni lam han indap mah ila rinna dang a awm tawh 
chuang lo. Kan rilru ngaihtuahna zawng zawng chuan 

b) 


c) 


kan va ring ta a, ring nghet ve hlein ka inhria a, 
hetianga ka rin tlat chuan chhandam ka ni ve mai ang 
kan ti ngawt thin a nih kha. Foot ball tuia nem pil ang 
deuh a ni a. I nem peih chhüng chuan tuiah a pil ang 
a, | nem peih loh rual rualin a lo lang chhuak leh zuk 
mai ang. Mahni nun tha ve deuhva inhriat lai chuan 
chhandam ka ni mai ang kan ti a, sualna kaw ng han 
Zawh hlek ila chhandam ka ni lo leh mai awm mang 
e, Kan ti leh a. Ring ve hlea hriat lai chuan chhandam 
nih kan inring mai: mahse kan inthlahdah denh chuan 
kan chhandamna chungchângah kan buai leh mai thin 
a, ka rinna a phai, Ka rinna a chak lo, Ka rinna a tlem 
kan ti chung mai nia. | va rin thiam a, i va inrin ber 
tum tlat kha a ni lo. 


Rinna hi rin thu ang lek hi a i lo: Nakin zanah 
ruah a sar dawn leh dawn loh kan inrinsiak a 
Thenkhatten a sûr an rin êm êm laiin thenkhat chuan 
a sur an ring lo hle thung. Tute mah khàn a -ür dâwn 
leh dâwn loh an hre chiang si lo. Rin thua ring huai 
zâwk zâwk khan an ring ual bikin kan han ngai deuh 
ngawt a. Ruah chu sur mai thei sur lo mai ther a ni 
reng a, hetiang thil chiang lova innghat ring intih hi 
rin thu huaisen mai a ni. 


Mahni rinna chhandam nána rin: Mahni 
chhandam nâna rinna kha rin tlat tum a awl hle. I rinna 
ring lo la, Isua ring rawh: | rinna hian a chhandam lo 
che a, i rin Isua khán a chhandam che a ni. ‘Lalpa Isua 
Krista ring la, tichuan chhandamin i awm ang'tih a 
nih kha (TT 16:31). Chhandama awm tar chuan [sua 
rin a ngaiin kan hre ve a. Isuaa rinna nghat ta lo chuan 
ka rinna kha a lian tiwk em, chhandam nihna tar 

khawpin a lian tâwk em, a rinawm tâwk em tiin kan 
teh kan teh thin. Ka rinna chu ka malpui tiat zeta lian 
nia ka hriat chuan chhandam nihna tling khawp rinna 
a nih ve tawh mai dâwn hi ka ti a. Ka ngaih ka ti tha 
lui vêl a. Mahse hun a lo kal zêl a, Khawvêl lam hîpna 
te a lian zêl a, ka rinna kha ke zungpui tiat chauh niin 
ka hre leh ta a. Chhandam ka ni leh lo mai awm mang 
e, ka ti rilru a, ka buai leh thin. I rinna len leh tet vanga 
i chhandamna chan kha danglam zêl a nih dawn 
chuan i thinlung a hahchawl thei dawn lo. 


Isuaah innghat rawh. I rinna lam kha teh teh suh. | 
rinna ring suh. Isua chhandamtu kha ring rawh, I rinna 
lam kha i ‘X’ Ray thin a, tling zo dawn lo hian i hre 
thin a ni. I rinna lam kha a len leh tét lam en lovin i 
rin Isua kha i chhandam nan Van khian tling zo a ti 
asin. Chhandamna tâwk zovah chuan awmhmun 
khuar ve tawh mai ta che. 


d) Rin ngheh êm êm tumna: Mahni lamin rin ngheh 


êm êm tumna hi a awm thin a. Rinna hi mahni lam 
rin ngheh êm êm a inhriatna lam kha a ni lo. Keimahni 
lama kan fiah tlat tawh chuan rin ngheh tum tlatna 
lam kha a awm tawh lo va, mahni lamah a chian tawh 
tlatavângin. 


Vawi khat pawh tlangvâl rual kan lo awm khâwm 
laih laih mai a, dâwt sawi hmang tak pa pakhat hi a 
lo tlan a, “Khua atanga mêl khatah sâwn motor a 
accident a, mi pali an thi” tiin a rawn nui hoh hoh 
mai a. Tlangvâlho chuan dâwt a sawi leh a nih an 
ring tlat a, engah bar an khawn lo. Mahse thenkhat te 
chuan chutia lo zualko ta chu tak tak a ni mai lo maw 

an ti a. A ngaihna hre lo chuan an inkhâp thlu reng 
mai a. An kal dâwn loh chuan a lo nih tak tak hlauh 
chu an hlau rilru si; an kal dawn chuan dâwt a nih an 
hlau bawk si. An thinlung lamah a chiang thei tlat lo 
va. Rilru dam takin an kal thei tlat lo mai. A chhan 
chu thu râwn hlâng chhâwngtu kha mi rinawm lova 
an ngaih vàng a ni mai. Minute 10-hnu chuan Kohhran 
upa pakhat mi tinrêngte rin kai ghu a lo kal a, 
accident-a mi pali thih thu chu a rawn report ve ta a 
Chu veleh chuan tlangvâlho zawng 7awng chuan 
“taktak maw’ pawh ti hman lo chuan rang takin 
accident-na hmun lam chu an pan ta a ni. 

Engvângin nge tlangvâlho chuan thu an hriat ve leha 
an tlan nghâl mai? Kohhran Upa report rawn petu 
chuan dawt a sawi lova, a thusawi chu taktak a ni tih 
an pawmna chuan a tlantîr nghâl mai a m. Chu chu 
kohhran upaah chuan an innghah ngam avâng leh an 
rin tâwk vang kha a ni mai. Rin ngheh êm êm an tum 
hranpa lova, kohhran Upa thusawi an hriat ve leh 
khân an ring tâwk a, eng sawi lo chuan an tlan ta mai 
a nih kha. Keimahni lamah kan chian chuan thil min 
tih tîr nghâl mai thin a ni. Upa chuan thu a rawn thlen 
veleh chuan ‘Motor a accident a, tlangvâl zawng 
zawng chu kal vek târ a ni' tiin an tlangau nghâl ta a 
Mite hnêna an tlangaupui nghâl mai thei chu zualko 
thusawi an rin tâwk vâng kha a ni mai. Accident-na 
hmuna mitthi an hmuh hma khân an thih thu chu an 
puangzâr ngam a ni. 


Lal Isua ring tâwk chuan a chhandamna siam pawh 
chu duh tâwkin ama chhandam nân a lo seng nghâl 
mai a. A ring thiam lo ho hian ahrana rin ngheh êm 

êm an tum leh thin. I rilrua i va inrin ngheh tum ém 
émlamnilo khán, i va tih ve chiam ngai lo khán Krista 
chhandamna hnathawh zawh sa chu nangma tán tâwk 
tiin lo nei ve rawh. 


I rin tâwk loh avângin rin ngheh tlat i lo tum mai mai 
a nih hi. Héng ka sawi takte hi ring inti ve si rin dán 
dik lo chu a ni. 


3. Chutiang chuan asin rin ka lo tum tlat ni. Chutiang 
rin dán chu a dik si loh chuan engtinnge ka rin tak 
ang le? Engnge rinna dik chu? Rinna awmzia pawh 
han sawifiah teh. 


Rinna hi Pathian Thlarau Thianghlim hnathawh 
zâra Mihringin Krista chu a chhandamtua a lo pawmna 
hi a ni. Chhandamna târa rinna chu hetiang hian lo sawi 
zau ta ila: 


Hriatna: I rin dawn chuan i rin têra chu i hre phawt tar 
a ni. Bible chuan ‘An hriat lohva chu engtinnge an rin 
ang’ a tih kha (Rom 10:14). Mizote pawhin Sap ram atanga 
Missionary-te thu$âwi kan hriat hma chuan Ramhuai 
biain kan lo awg thin a. Isua Krista chanchinte an rawn 
tlângaupui ta a, miten kan hria a, kan lo ring ta a ni. A 
hmasa berin kan rin tara chu Pathian, Isua Krista chu a 
ni tih kan hre ta. 


Awihna: A dawt lehah chuan Pathianin Isua Kristain 
kan chhandamna tar chu a lo buatsaih fel vek a ni tih 
kan âwih leh tôr a ni. Mahse Pathian thu chu a dik a, 
dâwt a ni lo tih âwih ringawt hi chhandamna a ni lo. 
Ramhuai hote pawhin ‘Isua chu an êwih asin (TT 19:15). 

Pathian Fapa a ni tih pawh an ring ve. ‘Pathian Fapa, 
hun tiam thlen hmain min nghaisa târin hetah i lo kal 
em ni’ an tih kha (Mt. 8:29). Mahse chhandamin an awm 
lo. Mizoramah phei chuan naupan tét lai atangin Isua 
chhandamna chanchin hre lo kan awm lo. Mahse piang 
thar vek chu kan ni-si lo. A thu kan hriat, ‘a ni khawp 
mai’, kan ti ringawt a, kan awi kan tih hi kan ring emaw 
kan ti ve a mahse a ni lo. 


Beihna tel lo: Chhandam ni târa mahni iam lo tum 
vakna, lo bei ve vakna lam chu a ni lo. Vawi khat pawh 
ka fanuin kan khumah pawisa 50a chhar a, ‘Ka pa pawisa 
sâwmnga hi ka nei dawn a nia’ a rawn ti a. Engtin mah 
ka chhâng lo va. Rei lote hnu chuan, ‘Ka pa, pawisa hi ka 
nei tak tak a nia’ a rawn ti leh a. Ka chhâng chuang lova. 
Nakinah chuan, ‘Ka pa, ka nei tawh tak tak a nia’, a rawn 
ti leh a. Ama lamah chuan nei hlein a inhria a. Mahse 
pawisa chu a hmang ngam hauh lo mai a. Dawisa kha ka 
ta a ni tih a hria a, nei ta che tiin aw pawh si lo va, neih 
hle a han tum thin a, mahse mahni ta neih chuan a nei 
ngam tlat si lo. A ngaih a ngam thei chuang lo. 


Chhandam nih tuma lo beih ve chiam chiam kha 
asawtlo. Nangma lam chuan chhandamna chu nei hlein 
i inngai a, mahse i chhângril nun a chawl chuang lo, a 
dam zen zawn lo a ni. Nakinah chuan, 'Ka pa, ka nei tak 
tak tawh a nia' a rawn ti leh a. Ka khawngaih deuh va, 
‘Nei ta che,’ ka ti ta a. A bag-ah a dah a, dawrah thil lei 
târin a tlan ta nal nal mai a. Nei ta che ka tih a chiang a, 
ngaihngam takin a hmang ngam ta a ni. Neih a tum êm 
êm lam a tâwp a, “Nei ta che” ka tih ve leh chuan a ring 
ngam a, ama ta ngei a ni tih a chiang ngam ta a ni. 

Krista hnêna innghah ngamna: A hma lama ka sawi 
tawh thin ang khân, Krista hnêna innghah ngamna chu 
rinna a ni ka tih tawh kha. Innghat ngam khawpa rinna 
chuan thil min tih tîr thin a ni. Hruizen zawh thiam 
chanchin an sawi thin a. Khawvêla tuikhawhthla sâng 
ber Niagara Falls chungah hrui an thlung mar po mai a. 
Khawvêla hruizen zawh thiam berin a zawh dâwn 
avângin mipui nasa tak chu tuikhawthla bulah chuan an 
lo pung khâwm ta chiam mai a. Hruizen chu a zawh tan 
ta a, mipui chuan an thlîr thuap mai a, a tlak an hlauh 
pui êm avângin an ngawi thup mai a, tawng leh au thawm 
rêng rêng a awm lova. 





A tâwp a tâwpah chuan ral leh lam chu a zawh 
kai ta mial mai a. Chu veleh mipui chu nasa tak maiin an 
au ta dur dur mai a. Mipuite hnênah chuan “Mi pakhat 
lo kal ula, ka pua ang a, ral leh lam ka zawh kaipui theih 
in ring em?” a ti a. Mipuite chuan ‘Thei lutuk ang, i zawh 
kai pui theih kan ring lutuk' an ti a. Hruizen zawhthiam 
Charles Blodina chuan, Tlangvâl pakhat hnênah chuan, 
“Nang kha lo kal ta che” a ti a. Tlangvâl chuan 'kei chu 
ni love, hei ka thianpa zâwk hi zawh kaipui rawh’ a ti a. 
Charles Blodina chuan, ‘Ka zawh kaipui theih loh che i 
ring lo em ni?’ a ti a. Tlangvâl chuan, ‘Min zawh kaipui 
thei ang tih chu ka ring,’ a ti tlatsi. Mipui zawng zawng 
chuan puak kai theih ngei an inring vek a, mahse tumah 
an pen chhuak duh si lo. Nakinah chuan ama peon 
chuan, “Ka pu, tumahin an duh lo a nih hi, an innghat 
ngam lo va, keimah hi min paw mai rawh" a ti ta reuh 
va. Tichuan Peorrnaupang chu paw chungin hruizen chu 
a zawh tan leh ta a. Tuikhawhthla chu a sang si. Tui chu 
a so but but mai a, lung khawkrawk kara tui chu a intel 
thla suau suau mai si a. 

Tlâk palh vaih chuan tui thlen hma pawha thih 
hmanna ngei târ hi a ni a. Mipuite chuan an tlâk an hlauh 
thawnpui avângin mit pawh khap ngam lo khawp chuan 
an lo thlîr thuap mai a. Zawitêin a kal phei zêl a, ral leh lam 
chu him takin an zawh kai leh ta a. A thlîrtu mipuite chuan 
mak an ti lutuk a, an au leh ta dur dur mai a “Ka ring reng 
a" an tia. 


Kan Lal Isua Krista hi Chatuan hmun Van rama min 
paw kai theitu a nih hi kan ring vek a. Nimahsela a thihna 
leh a thawhlehna thiltihtheihna chu mahnichhandamna atan 
chiaha tling zo tih hi kan ring ngam lo va, kan innghatngam 
lova, amahah chuan kan invawm lât ngam thin lo alâwm 
Amahah chuaninnghatngamrawh. 


Isua Krista hnêna inpêk luh vekna: Rinna avânga 
khawngaihnaa chhandam in ni han tih hian, thenkhat 
chuan rinna mai maw an ti thin. Rinna hi a mai mai lo 
Krista hnêna kan pumhluma kan pêk luh vek 
(inpumpêk) a ngai tlat a ni. 


Nula leh tlangvâl inhmangaih tak hi an awm a. 
Tlangvâl chuan Palai tîrin nula chu nupui atân chuan a 
va dîl ta a, a lo rem hlauh mai bawk a. Inneihna ni a lo 
thleng a, Biak inah chuan Pastor leh Pathian hmaah 
mipuite hriatpuiin inneihna thu an thlung ta a. Dam 
pawhin dam loh pawhin, that pawhin that loh pawhin, 
retheih pawhin hausak pawhin tiin nula chuan tlangvâl 
hnênah chuan thu a tiam ta. 


Tlangvâl hnênah chuan a inpe lat thlap a. Tisa 
pumkhat an lo ni ta a. Nula chuan a thiamna, a finna, a 
felna, a theihna, a thatna zawng zawng chu tlangvâl 
hnênah chuan a pumpêk ta vek a ni. 

Mahni nun hlân thak khawpa a inpe lat ang khan 
Isua Krista hnênah mahni nun pe lât vek huama rinna hi 
a mamawh a ni. Ka âwih ve, ka ring ve viau, ti mai mai 
lovin i nun pumpêk vek huama rinna hi a ngai a ni e. 
Unau duh tak, Nazaret tlangvâl hnênah hian i nun hlân 
vek khawpin i ring duh em? Amah chu pasal atar, 1 duh 
em? Amah chu nupui atân i duh em? In inneih hnuah a 
nuam emaw nuam lo emaw, i hlim emaw hlim lo emaw, 
i hausa dâwn emaw i rethei dâwn emaw, engpawh 
huamin thu chu i thlung ve dawn lawm ni? Nulain a hma 
lam hunah a nih nih ni ngam khawp a, tlangvâl a 
hmangaih a vuan ta ang khan i nih tar ang ang chu m 
ngamin Krista chu vuan ve rawh. 


Thlarau Thianghlim Palai chuan Krista mo atân 
min sâwm a, Krista chu hmangaih ber leh thil dang zawng 
aia duh berah i nei dâwn em? Mi tam tak hnênah ka hrilh 
ve tawh thin a, nimahsela nula tlangvâlte hian Krista mo 
nih ai chuan he leia lal leh mi hausa leh zu leh sa chên 
thintu te Mo nih hi an thlang zâwk tlat thin. Imanuela 
Bank, tawmpui leh chen ve theia mi siam tumin duhsak 
êm êmin min sâwm a, keinin kan lo duh thin si lo. I 
hmangaih leh duh ber tlangvâl chu i nun hruaitu atân 
tling zo leh innghahna tlâkah i ruat tak tak em? Kei zawng 
Lal Isua lei leh vân Lalber hruaitu leh enkawltu a tân 
hian ka thlang tawh a ni. 


Thlarau Thianghlim hruaina: Kan han sawi tâk zawng 
zawng hriatna te, âwihna te, beihna tel lo, Krista hnêna 
innghah ngamna te, inpêk luh vek ngamnate hi mihring 
lamah chuan a ngai a. Hêng thil zawng zawnga mihringin 
Lal Isua Krista lam kan pannaah hian Thlarau Thianghlim 
chuan min puiin Chhandam kan nih leh Pathian fa kan 

nih min hriattir thin a ni. Mihringte tih theih ni lovin 
Thlarau Thianghlim tanpuina zârah chuan a 
khawngaihnain min chhandam a ni. “Thlarau chuan kan 
chak lohnate a pui thin' tih kan hria (Rom 8:26). Thlarau 
chuan thutakah min hruai lat thin a ni (Joh 16:13). 


4. Kan inthlang nung thei em ni? 


Ka sawi tawh kha. Duhthlanna hi mihring lamah 
chuan a pawimawh hle. Mahse mihring hian a 
duhthlannaa Isua a thlan vâng a, inthlang nung chu ani 
lo va. Thlarau Thianghlim puihnain a Khawngaihna ang 
zêlin min chhandam a ni. Pian tharna hi Pathian 
hnathawh a ni a. Pathian chhandamna hi mi zawng zawng 
tâna Kristaah chuan pêkin kan awm vek a. Chu 
chhandamna chu mihring nuna ataka thleng tar chuan 
rin tara chu a hriata, a awi a, a lo thlan ve a ngai a. Chu 
duhna thinlungah chuan Thlarau Thianghlim chuan chi 
nung a rawn tuh thei ta thin a ni. Miin Isua Krista a thlan 
avângin Chhandam nia a inhriat chuan [Ihlarau 
Thianghlim hnathawh vang liau liau a ni tih hi a hre tel 
tlat târ a ni. 


5. Rinna chu Krista hnêna inpumpêk vekna a ni maw? 


Ni e. Mi thenkhat chuan Chhandam nihna chu 
athlawn a ni an ti a, inpumpék vek a ngai a nih si chuan 
Chhandam nih chu a va harsa dawn ve an ti thin Mahse 
kan ramah hian Chhandam nih rinna hian Krista hnêna 
inpumpêkna a thlen a ni tih an hriat loh avâng hian Ka 
ring, ka ring, an ti â. An nun chu Krista hnênah an pe 
chuang si lo va. Ring ye maia an inhriat avâng khân 
chhandam ni ve târa inngaihna an nei ve tawh laklawh 

si a. Nun Krista hnêna pe phal si lova, ka Piangthar inti 
kan nei tam lutuk tawh a, hei hi kan harsatna a ni tlat 
mai. lnpumpêkna aia tein chhandam nih rinna hi a sawi 
thei loh. 


Julias Ceasara Rom lal chuan England ram rün a 
tum thin a, mahse vawi tam tak a sipaite chu an tlâwm a, 
an hneh thei der lo mai a. Tum khat che England ram 
ran târin a inbuatsaih leh ta a. England ram thleng tar 
chuan Tuifinriat a (English channel), lawng inkar kai a 
ngai a. Sipaite hnênah chuan, ‘England ram tuifinriat 
vaukam lawnga in inkar kai ve leh in lawng chu chhu 
chhe vek ang che u' tiin thu a pe ta a. Chutiang chuan 
Lawng chuan an inkar kai ta hlawm a. Vaukam an thlen 
ve leh chuan an lawng chu an tichhe ta vek a. Chu veleh 
chuan English sipaite chu an bei ta a. Chak dawn lo mahse 
an kir lehna tar lawng an nei tawh lo a ni tih an hria a, 
thih leh thih tiin an nun hlân ngama an chet tak tak chuan 
a tâwp a tâwpah English sipaite chu an hneh ta a ni. Kir 
leh thei tawh hauh lo târa indona hmuna an nun hial 
pawh inpêk huamna chuan hnehna a siam sak ta a ni. 


Chhandam nih rinna pawh hi mahni nun ngeiin 
pumpêk vek huam rinna, Krista hnêna mahni nihna ang 
anga inpêkna a ni e. 


6. Ka dam chhüng hian chhandam nih kan inhre thei 
dâwn em ni? Kan thih hnuah chauh kan hre chiang 
türah ka ngai asin. 


Engtinnge tünah kan hriat ang, Isua ka ring ve a, 
chhandam chu ka la ni ve mai chuan ka ring i ti a ni maw? 
Chhandam i nih tawh leh tawh loh i la hre lo a ni maw? | 

la hre chiang ve lo a nih chu. Chhandam nih i inring a, 
Chhandam i ni tawh tih i la hre lo a nih hi. Hei hi alâwm 
tünlai kan ram pawh hian harsat rükna lianpui kan neih. 
“Thlarau chuan keimahni thlarau nên Pathian fate kan ni 
tih min hriattîr thin a ni' (Rom 8:16). Thlarau chu chang vein 
i inhria a, mahse i thlarau chan chuan Pathian fa i ni a, 
Kristaah chhandam ini tawh tih hi a hriattir lo chea ni maw? 


Pathian Thlarau hriattîrna chu a'ropuiin a chiang 
a ni. ‘Pathian Fapa ringtu chuan mahniah hriatna a nei a 
ni' (I Joh. 5:10). Nupui i neih tawh leh tawh loh pawh i 
hre chiang a ni a, Pathian Fapa i neih leh neih loh chu i 
hre chiang ngei ngei târ a ni. Mihring hriattîrna mah kan 
pawm chuan Pathian hriattirna phei chu a chiang leh zual 
a ni. ‘Fapa chu neitu chuan nunna chu a nei’ a ti a (I Joh. 
5:12) Fapa chu i neih chuan nunna chu i nei tih Pathianin 
a hriattîr che. Bible kha chhiar zawm leh rawh. ‘Chatuana 
nunna in nei tih in inhriat theih nan nangni Pathian Fapa 
hming ringtute hnénah héng thu hi ka ziak a ni’ a ti (I 
Joh. 5:13). Chatuan nun kan nei tih hiPathian pawh hian 
mi hriattîr hi a duh a ni. ‘Mi zawng zawng chhandama 
awmah leh thutak hriaah a duh a ni’ (I Tim 2:4). 


He leiah hian i inhre chiang thei a, Bible-in kan 
nihna chiang takin min hrilh alawm. 


7. Engtinnge chhandam nih kan hriat chian theih ang? 


Mi zawng zawng Adama atanga chhuakte chu thil 
tisual, Pathian néna inrem tawh lo, Pathian hmélma, 
kawng bo, bawhchhetu, ánchhedawng fate, Pathian hmaa 
thiam loh chang, boral vek târ kan lo ni tawh a. 
Nimahsela Pathian hmangaihna chuan “tuma boral duh 

lovin, mi zawng zawng lo sim duhin keimahni lamah a 
dawhtheihzia a la tilang cheu mai (2 Pet 3:9). Bible chuan, 
‘Héng mite zînga pakhat boral pawh hi in pa vâna mi 
duhzâwng a ni lo’ tiin min hrilh a (Mt. 18:14) Thil tisualtu 
chu a thi tar a ni a (Ezk. 18:20) ‘Mahse mi sual thihnaah hian 
lâwmna rêng ka nei si lova' tih hi Lalpa Pathian thuchhuak 
a ni (Ezk. 18:23,32)... mi sualin aawm dân a kalsan a, anun 
hi ka lâwmzâwng a ni ZAWK ati (Ezk. 33:11). 


'Pathianin khawvêl a hmangaih êm êm a, 
chutichuan a Fapa mal neih chhun a pe a, amah chu 
tupawh a ring apiang an boral loh va, chatuana nunna 
an neih zâwk nân' tiin khawngaihna aw kan hre leh ta. 
Tupawh a fel apiang an boral lovang ti sela, keini ho tân 
chuan nun theihna târ kan nei lo vang. Tupawh a tha 
apiang leh sakhaw ngaihsak apiang an boral lovang ti 
sela chuan keini ho tân chuan beisei târ rêng rêng kan 
nei thei dâwn lo. Pathian hmangaihtu chuan 'tupawh a 
ring apiang/ a ti a ni. Chhinchhiah rawh aw. Nang pawh 
a huam che a ni. 


8. Engoângin nge a ring apiang a tih kher kher? 


Eden lam kha thlîr kîr leh ta la. Thlahtute khân 
Pathian rinna an lo hloh tawh a. Pathian an lo ring ta lo. 
Rin chu nunna a ni a, rin lohna avâng khân nunna chu an 
hloh ta. Nunna an nei ta lo. Mitthi an lo ni ta. Keini Adama 
thlah zawng zawng lei mihringte hi ‘kan sual leh 
bawhchhiatna avâng chuan thi' min lo ti ta. (Eph. 2:1). 
Sêrthlum chu a kungpui atanga i lawh chuan la tha 
pualin lang mahse a kungpui nunna ber nêna an inzawm 
tawh loh avângin rei lo têah a vuai a, a tawih mai thin. 
Kan nunna Pathian nên chuan kan inzawmna a lo chat 

tawh a, hla takah kan lo awm ta a Chhiat ni, boral ni kan 
la nei ngei dâwn. Nimahsela Pathian chuan min 
hmangaih êm avângin thlahtute avânga Pathian rinna ka 
lo hloh tawh chu khawngaihna avângin rin leh theihna 
hun tha hnuhnung ber a Fapaah chuan min lo pe Ieh ta. 
Chhandamna kawng min lo hawnsak leh ta a nih chu. 
Rinna avânga khawngaihnaa chhandamna chu 


9. Naupang ka nih lai atang khán Isua chu Pathian 
fapa a ni a, mi zawng zawng thih aiin a thi tih chu 
ka ring reng a; tün thleng pawh hian rin loh lai ka 
la nei lo réng réng asin. Engnge tih leh tür? 


Rin tar chu i ring zo vek tawh a, a nih chhandami 
ni em? Isua chu Pathian Fapa a ni a, mi zawng Zawng 
thih aiin krawsah a thi a, tupawh amah ring apiangin 
chatuana nunna an nei tih i ring vek. Mahse chutiang 
chu ring mah la chhandam i ni tawh a, chatuana nun 1 
nei tawh tih i hre tlat si lo. Kawr i ha tih i hrechiang ang 
khán chhandam i ni tawh tih hi i hre chiang ngei ngel tar 
a ni. 


Rin dân dik lo ka sawi tawh ang khan rin leh i 
tum a ni ang ka ti. Mahni inrin chhandam tum chiam hi a 
awlhle ka tih kha. Chhandam nih theihna türa rinna chu 
10 Kgs ni ta sela, Crusade leh Camping tiak hlim chuan 
chhandam nih ve theihna khawp hial 10 Kgs chu nei 
vein i inhria a. I ngaih i ti tha lui a. Heti bâk chuan rin 
ngaihna i hre tawh si lova, chhandam ka ni ve tawh i ti 
mai mai a. Mahse mi dangte nun chu ang zo lo deuhin i 
hre dat a. I hlim deuhin chhandam ka ni ang i ti a. ] hlim 
loh deuh chuan chhandam ka ni lo mai âwm mang e i ti 
leh a. Sual lam ngaihtuahna leh sual kawng i han zawh 

zeuh zeuh lahin hetiang hi piang thar nun dân târ a ni 
lovang i ti a, nangmah ngei pawhi inringhlel leh dat thin. 
I neiin i inhria a, a changin nei lovin i inhre leh thul a. I 
thinlung chhângrilah i la muang, i la chawl hahdam ve 
lo. Hetiang hi rinna dik a ni lo. 


10. Engnge Rinna dik chu: 


“Chutichuan rinna chu hriatna avângin a lo awm 
thîn a, tin, hriatna chu Krista thu avângin a lo awm' tih 
kan hmu a, (Rom 10:17). ‘Rinna hi thil beiseite awm ngeia 
hriatna, thil hmuh lohte hriatfiahna a ni' (Heb. 11:1). 
Chuvângin rinna dik chu Krista thu hriatna atanga lo 
awm a ni. 


Kum 10 lai kal ta khan tlangvâl pakhat Liana hian 
tual a that tlat mai a. Police-ten an man a, lung in (jail) ah 
an tân tîr ta a, Rorêltu hmaah a thiam thu sawi târa an 
koh ni chuan Liana chuan Dân hre mi (Lawyer) a ruai a, 
sawipuitu atân a ruai a, nimahsela Liana tualthat lai chu 
mit ngei a hmutu an lo awm si avângin thiam a chang 
thei ta lo va. Dân angin tualthat chu hrem târ a ni a, 
khaihlum târa a chung thu chu rêl a lo ni ta a. Liana 
lungngai chu a lo indawm kun reng mai a. 


Rorêltu chuan Liana chu a khawngaih êm êm mai 
a. Kawng a dap sak ta a. Liana chuan Rs. 100,000 (nuai 
khat) rorêltu hnênah a pêk theih chuan khaihlum lovin 
Tân in atang chuan a chhuak thei ngei dâwn a ni tih thu 
a puang ta a. Liana chu a lâwm hlemai a. A chhâng khat 
lainate a han hrilh kual a. Mahse an thawh khâwm theih 
zawng zawng chu Rs. 50,000 chauh a ni si. Chêng nuai 
khat a tlin loh Kha chuan awmzia a nei ta chuang si lo va. 

Vanneihthlak tak maiin Liana hmélhriat mi hausa pakhat 
chuan Liana chungchâng chu a lo hria a. Ti« huan Bank- 
ah a tlân thuai a, chêng nuai khat chu a va la chhuak a, 
rorêltu hmaah chuan a tlân nal nal a, “Ka pu, hei Rs 
100,000 Liana tlan chhuah nan ka rawn pea che" atia 
Chéng nuai khat rorêltu hnênah chuan a rawn pe ta a 





Rorêltu chuan a lehkhabu lianpuichu a la chhuak 
a, Liana hming khaihlum târ hming ziak tlarnaa mi chu 
Pen tuisen chuan a thai chhe ta vek a. Lehkha phêk 
pakhatah chuan, ‘Liana, hei, mi hausa pa hian chêng nuai 
khat i chhuah nan mi pea, tanah hian lungin a ta 1 chhuak 
thei nghâl a, khai hlum tari ni ta lo ve’ tiin a ziak a, mi 
hausapa hnénah chuan a pe a; Tân in (Jail)ah chuan a va 
kal a, Liana chu va chhuah nghâl mai târ chuan rorêltu 
chuan a hrilh ta a. Chu veleh chuan : Ai hausa chu Tân in 
lam pan chuan a tlân leh ta vang vang mai a. 


Police hote chuan Gate an lo hawn sak a, Liana 
chhuahna lehkha pawh chu an lo hmu ve a. Liana chu 
lungngai tak mai chuan a pindan thim tak maiah chuan 
a lo thu ran mai a. Mi hausa pa chuan, “Liana, tual i thah 
avângin khaihlum târ i ni tih ka lo hria a, chêng nuai 
khat chu rorêltu hnênah ka pêk sak ta che asin. Khaihlum 
türte zînga i hming ziak pawh kha a thai chhia a; lehkha 
pawh a ziak nghe nghe asin. Han chhiar teh khai,” a ti a. 
Liana chuan lehkha chu a chhiar ta a. Mi hausain cheng 
nuai khat rorêltu hnéna a pêk leh hrem tar hming ziaknaa 
a hming chuang chu thai bo a ni tawh tih leh chhuak thei 
nghâl mai a ni tih a han hre ta a. Rinhlelh rual Joh chuan 
a nemnghettu atân rorêltu SEAL chu a lo inchhu a rorêltu 
hming ziak pawh chu a lo chuang kiau mai a. Chu chu a 
chhiara a hmuh veleh chuan, “Thiam chang ka ni ta, ka 

chhuak thei ta, a va lawmawm ëm ti a au chung chuan a 
tlân chhuak ta nghâl a. 





Eng vânga tlân chhuak nghâl ngam mai nge a nih 
le? Mi hausapa a rin ngam vâng kha a ni mai. Chêng nuai 
khat a pe ngei tih leh rorêltuin i chhuak thei e, thiam i 
chang ta tia thu a rawn ziak kha a ring ngam a, a chhuak ta 
mai a ni. A chhuak nghâl ngam mai kha a rinna vâng kha 
a ni. A hriata chu innghahna tlak a ni tih a pawma, thiam 
ka chang a, ka chhuak ta tiin a au chhuak a nih kha. Rinna 
tak takah chuan mihring hi a che chhuak nghâl thin. 


Liana chuan lehkha chu chhiarin roréltu Seal leh 
hming ziak chu hmu reng chungin chhuak duh tlat lo 
mai sela, mi hausa pa chéng nuai khat pék sak leh 
rorêltuin thiam a chantirna lehkha ziak chu a rin ngam 
loh vang a ni mai. Liana chuan, ‘Pawisa chu i pe ngei a, 
rorêltu pawhin i chhuak thei e min ti a, a dik ngei chu ka 
ring Khawp mai ti ti chung si khán a chhuak ngam chuang 
lo. A va dawizep êm. Mi hausapain harsa êm êmin chêng 
nuai khat sêngin a chhuah theih nan a lo insênsona chu 
a ngainep a nih hi. A hnâwl a, a pawm duh lo tihna a nih 
hi. Hei hi a ni rin lohna chu. 


Liana chu a chhuak ta a. Nu leh pa leh nula leh 
tlangvâlte chuan, ‘Liana i chhuak ta a ni maw, a va han 
lâwmawm ve’ an ti a. Liana chuan 'Chhuak ta e, tanah 
chuan thiam chang ka ni ta a, ka lâwm êm êm mai' a ti 
mai a ni. Ani tân chuan thiam chang ka ni tih hi sawi a 
harsa lo vang. Thiam chang nih ka inring êm mai pawh a 
ti le va. Thiam ka chang a, khaihlum ka ni dawn lo a ni 
tih hi a chiang a ni. Krista'n kan ai a awha kan thihna 
ngei tara a lo thihna hi kan tân chuan damna a lo ni tih 

ring ngamtu tân chuan chhandam ka ni ta tih hi a harsa 
lo. Chhandam nih inring lovin chhandam nih kan hre 
chiang zawk a ni. 


Unau duh tak, he khawvêl hi Pathian mithmuhah 
chuan Tân in Jail lianpui mai, mi sual leh tualthat thiam 
loh chang hrem mai târte dah khâwmna hmun chu a ni 
a. Tumah mahni thatna leh felna Jeh sakhaw mina 
avângin kan chhuak thei lo. Hrem tir leh chatuana 
boralna hmuna kal mai târ chu kan ni vek a. Nimahsela 
Kristan mihringte hi a hmangaihin a vei si a, Rorêltu 
hmaah chuan ama thisen ngei chu kengin Vân rorêlna 
lehkhabua hrem târ hming ziak tlara i hming ngei chu a 
han thai bo ta a. 'Thisen chhuak lovin ngaihdamna reng 
a awm lo’ (Heb. 9;22). ‘Kan bawhchhiatna zawng zawng 
min ngaidam a, batna lehkha thupêka ziak, kan chunga 
awm min dodâl thintu chu a thai bo tawh si a, chu ngei 
chu kraws-ah khengbetin a la kiang ta’ (Kol. 2:13,14). 


Lalpan a Fapa thisen chu a la hmuh chuan “An 
sualte leh an bawhchhitnate ka hre reng tawh lo vang” a 
lo ti ta si(Heb. 10:17). Kan sualte chu: min lo 
ngaihhnathiam ta nih chu. Mi sual hrem târ i ni a, mahse 
kum 2,000 lai kal tawhah khân i sual leibat hremna târ 
chu Isuan a lo tlak sak vek tawh che a. I sualna chu en 
kânin a fapa thisen chu enin hremtu Pathian chu a 
lungawi tawh bawk si. Thiamchan loh ka hlau tawh lo 
vang ka pa lung a awi ta tiin i au chhuak ve thei tawh 
mai em? Krista i ai awha a thihna chu nangma sual 
ngaihdamna leh i thiam channa tár a ni tih i rin ngam 
chiah khân Pathian chuan lâwm êm êmin sualna rêng 
nei lo, thiam changah a ruat nghâl ta chea ni. Chhandam 
ka ni ta, thiam ka chang ta i ti ve thei tawh em? 

11. Kei zgwng ka sual ém mai a, Pathianin min ngaidam 
duh lo vang. 


Nangma lami inbih cháng chuan mi sual, tual that, 
thiam loh chang mi dangte aia sual zâwk i ni tih i inhmu 
reng mai ang. Vân rorêlna dânin thi târa ruat i ni reng 
mai a. Mi a thiltih ngaihtuah lo va, Isua a rin avâng 
chauhva Pathianin fela a ruat thu Davida pawhin ‘An 
bawhchhiatnate ngaihdama awm leh, an sualte khuha 
awm chu an eng a thawl e' a ti a ni (Sam 32:1:2). Pathianin 
a Fapa Isua Krista thihna lo tawmpui a, amah ringtute 
chu an bawhchhiatna a ngaidam nghâl a, an rin rual 
chiahin an sualte a Khuh bo sak a, khawlohna leh sualna 
nei hauh lo angin a lo pawm nghâl thin a ni. 'Aw Lalpa, 
nangin kan khawlohnatei chhinchhiah chuan Aw Lalpa 
tunge ding zo ang le (Sam 130:3). Mihring thiltihte hi 
chhinchhiah la, Lalpa tunge chhandam ni thei ang' tiin 
hla siamtute chuan an lo phuah a. Mahse kan thiltih angte 
ni lovin ama ruat leh khawngaihna ang zêlin min 
chhandam a ni (II Tim. 1:9) 


Ni khat chu Martin Luthera hnênah Setana hi a lo 
kal a, lehkha phêk hlai zet mai a ziala zial chi, a phêk leh 
hniha ziak khat tlat mai hi arawn keng a. Luthera chuan 
kha kha engnge ni tiin a lo zâwt a. Setana chuan “I sualte 
chhinchhiahna a nih hi, heti Khawpa sual si che, thiam 
ka chang a, chhandam ka ni ta engtinnge i tih theih reng 
reng. Van ramah chuan sualna nei lote chauh an lât dawn 
asin’ a ti a. Luthera chuan lehkha inziak chu a han en 
chian chuan, thil sual a lo tih tawh, a lo theihnghilh tawh 
zawng zawngte chu a lo in ziak chhuak vek mai a. 
Luthera chuan, “Heti zawng hi em ni?” a ti a. Setana 

chuan a hmasaa a lehkha ang chiah kha a va la leh a, a 

inziak khat leh ta dul mai a. Luthera chuan, ‘Setan a dik 
e, hêng zawng zawng hi ka sual a ni, a dang a la awm 
em' a tileh a. Chutiang chiah chuana dang a va la leh a, 
Luthera hmaah chuan a pharh leh ta a. Luthera chuan a 
en leh chuan a lo la inziak tlar put mai a. ‘A dang a la 
awm em Setan’ a ti a.' Awm tawh lo ve, khati zawng kha 
a ni e' a ti a. Luthera chuan ngawi rengin a dawhkana 
pen (kawllawm) chu a la a, lehkhatui sen a hum a, a 
lehkha zial lianpui pui a sual ziak chhuahna chu a mal 
malin a la a, heti hian a ziak ta a: “A fapa lsua Krista 
thisen chuan kan sual zawng zawng min tienfai sak thin 
a ni” tiin (IJoh. 1:7). Setana chu beidawng leh thinrim zet 
chuan a kal bo ta daih a. 


I sualte chu Luthera sualna ang mai hian lo tam 
pawh nise, a aia tam pawh ni rawh se, Lal Isua i rin chiah 
khân Pathianin nang mi sual kha a ngaidam nghâl chea 
ni. Mi fel sualna rêng rêng nei lovah a lo ruat ta che. 
Pathian thu hi ring ngam rawh. Nangma lam 1 inbih 
chuan engmah chhuan tir rêng rêng i nei lovang Mahse 
Krista lam i han en chuan Mifel famkimah a lo pawm 
reng tawh che a ni. Mi sual ber pawh ni mah la, Isua 
Krista ringtute chu Pathianin a ngaidam, an sualte chu 
sen lar angin sen tawh mah sela vur angin a var ang tih 
min hrilh a ni (Is. 1:18). 


An sualna leh âtnate chu ka hre reng dâwn tawh 
lo tia a sawi hian i la duh tâwk lo va, i la ring zo lo fo 
maw? Pathianin mangmah chhandamna târ hian harsa 
êm êmin a Fapa neih chhun chu mi sualte thihna Kraws- 
ah chuan i sual ai ngei chuan a lo thi ta si. Mi fel chu mu 
fel lo ai chuan a lo thi ta si a. (I Pet. 3:18). Sual rêng rêng 
hre lo chu nangmah avângin mi sualah a siam a ni (II 


170 Khawvêl Mamawh Chhânna 


Kor. 5:21). Heti taka i tih ve pawh ngai rêng rêng lova i 
chhandamna tôra Isua Krista tuarna hi vawiin ni thleng 
hian i la ngainep ang maw? Amah chu hnar tawh lo la, i 
lal leh i chhandamtu atân lo pawm ve rawh. 


——— nnn 


I CHATUAN HMUN REL FEL VE RAWH LE 


Vawiin ni 
Isua chu ka nuna Lalber atân leh min hruaitu atan ka lo 
Hhlang ta a. Ka taksa, ka nunna leh thlarau zawng chu a 
' hnênah ka pe ta a. Lalpan a thiltum chu ka nuna a hlen 


theih nan a hnénah ka in pumpék e. Pathianin a fa atân min 
pawm a, chatuana nunna ka nei ta a. Van nun thianghlimin 
ka lêng tawh ang. 


Hming 

